BREAKING: Adeeb Ge Haalu Serious Ve Hopitalah Gengosfi - Vaguthu\nއަދީބުގެ ހާލު ސީރިޔަސްވެ ހޮސްޕިޓަލަށް ގެންގޮސްފި\n2 އަހަރު ކުރިން ( ޖެނުއަރީ 5, 2019 )\nއަދީބު އައިޖީއެމްއެޗް ގައި- ފޮޓޯ: އެމްޓީޑީ\nކުރީގެ ނައިބު ރައީސް އަދި މޯލްޑިވްސް ތާޑްވޭ ޑިމޮކްރަޓްސްގެ ރައީސް އަޙުމަދު އަދީބުގެ ސިއްހީ ހާލުކޮޅު ސީރިޔަސްވެ ހޮސްޕިޓަލަށް ގެންގޮސްފިއެވެ.\nދެންމެ އެމަނިކުފާނު ވަނީ އައިޖީއެމްއެޗް އަށް ގެންގޮސް އެމަޖެންސީ ގައި ފަރުވާ ދޭން ފަށާފައެވެ. އަދީބު އައިޖީއެމްއެޗް އަށް ވައްދައިގެން ގެންދިޔައީ ފުރޮޅުލީ ގޮނޑިއެއްގައެވެ،\nއަދީބާ ގާތް މީހަކު، "ވަގުތު" އަށް މައުލޫމާތު ދެމުން ބުނީ އަދީބަށް ރަނގަޅަށް ނުހިނގޭކަމަށެވެ. އަދި އަދީބުގެ އަތަށް ވަރަށް ބޮޑަށް އަނިޔާވެފައިވާކަމަށް ބެލެވޭކަމަށާއި އެހެންނަމަވެސް، އަދީބުގެ އަތަށް އަނިޔާވި ސަބަބެއް ނޭނގޭކަމަށް އޭނާ ބުންޏެވެ.\nގޭބަންދުގައި ހުއްޓާ އަދީބު ކުއްލި ގޮތަކަށް ޖަލަށް ބަދަލުކޮށްފައިވަނީ މި ހަފްތާގެ ތެރޭގައެވެ. އެހެންނަމަވެސް، އެކަން ކޮށްފައިވަނީ ޑޮކްޓަރުގެ ލަފަޔާއި ޚިލާފަށްކަމަށް އާއިލާއިންނާއި އެމްޓީޑީ އިން ބުނެފައިވެއެވެ.\nކިޑްނީގައި އުފެދިފައިވާ ހިލަކޮޅުތަކެއް ނެގުމުގެ އޮޕަރޭޝަނަށްފަހު، ޑޮކްޓަރުންގެ އިރުޝާދާއެކު އަދީބު ގޭބަންދަށް ބަދަލުކޮށްފައިވަނީ 2018 ވަނަ އަހަރުގެ ނޮވެމްބަރު މަހުގެ 27 ވަނަ ދުވަހުއެވެ. އަދި، އޭނާ ގޭބަންދުގައި މި މަހުގެ 27 ވަންދެން ބަހައްޓަން ލަފާ ދިންކަމަށް އެމްޓީޑީ އިން ރޭވެސް ބުނެފައިވެއެވެ.\nޖެނުއަރީ 5, 2019 19:34\nނިކަމެތި މީހާ ކުލިދައްކާ ފަ ނިކަމެތިން ގޮތު\nބޮޑެތި ވަގުން ޓުރިކް ޖައްސައިގެން ފިލޭތޯ\nޖެނުއަރީ 5, 2019 21:08\nހެހެ! ކުޅި ފެއްޓުނީ!! ދެން ޑޮކްޓަރު ދޭނެ ގެއަށް ބަދަލުކުރަން ލިއުން! އަދި ލޯ އަނދިރިވަނީއޭ ކިޔާފަވެސް ލިއުން ދޭނެ!! ވީހާވެސް އަވަހަށް ބޭރުން ފަރުވާ ހޯދަން ފޮނުވާށޭ ބުނެ ލިއުންވެސް ދޭނެ!! އެކަމަކު މިދޭތެރެއިން ދޮޅު މަހެއްހާ ދުވަހު ގޭގެ ހުރިއިރު މުޅިން ފެނުނީ ނިކަން ވަރުގަދަކޮށް ހުރެ ސިޔާސީ ޙަރަކާތް ތެރިއެއްގެ ގޮތުގައި ފަރުދާގެ ފުރަގަހުގައި ހުރެ މަސައްކަތް ކުރަމުންދިޔަ މަންޒަރު!! އެންމެފަހުން ފާޓީއެއް އުފައްދާ ގާނޫނާ ޚިލާފަށް އެޕާޓީގެ ލީޑަރަކަށްވެސް ވި ތަން!! ޙުކުމް ތަންފީޒުކުރަން ގެންދާއިރަށް މިހަދަނީ ކިހިނެތް!! މިނޫނަސް ނިކަމެތި ރައްޔިތުންގެ ގޮތުގައި ތިބެ ކުށްކުރި ބަޔަކު އެބައުޅޭ ޖަލުގަ!! މި ސިޔާސީ މީހުން ކުށްކޮށްގެން ޝަރީޢަތަށް ސާބިތުވެގެން ޖަލަށް ލާއިރަށް މިމީހުންނަށް މިވާގޮތެއްދޯ؟ މިކަމާ ކަމާބެހޭ މުައްސަސާތަކުން ހަމަ ނުވިސްނަނީބާ؟ މިމީހުން މިޖައްސާ ސަޓަންޓް ޖެއްސީމާ ގެއަށް ބަދަލުކުރާނެ!! ނުވަތަ ބޭރަށް ފޮނުވާނެ!! ބޭރަށް ފޮނުވީމަ އެނބުރި އެކަކުވެސް ނައާދޭ!! ޙުކުމަށް ފިލަނީ!! މަކަރު ހަދަނީ!! މިކަހަލަ ސިޔާސީ ބޮޑެތި މުޖްރިމުންނަށް ހުރިހާ ކޮޅަކުންވެސް ފައިދާ!! މިއޮތީ ވާކަމެއް!!\nޖެނުއަރީ 5, 2019 19:36\nޙުކުމް ތަންފީޒު ކުރުމުން، އިސްތިސްނާ ކުރެވޭ ހަމައެކަނި ޙާލަތަކީ، ބޭސްފަރުވާގެ ޙާލަތެވެ. ތަންފީޒު ކުރަންޖެހޭ ޙުކުމެއް އޮތުމަކުން ބޭސްފަރުވާއަށް އެއްވެސް ހުރައެއް ކުރިމަތި ކުރުވައިގެން ނުވާނެއެވެ. އިންސާނީ ކަރާމާތަށްޓަކައި އިޙްސާން ތެރިވާންޖެހޭނީ، ހޯރަ އިއްބެއާއި ދޭތެރޭގައި އެކަންޏެއްނޫނެވެ.\nޖެނުއަރީ 5, 2019 19:37\nއަދީބް އަތައް އަނިޔާ ލިބިފައިވަނީ ގިޓާ ކުޅުމުން ކަމައް ޑރ ނަސްފާ ބުނެފި\nޖެނުއަރީ 5, 2019 19:42\nޖަލަށްލުމާއެކު އަދީބު ބަލިވެ، ލޯ އަނދިރިވެ، ނުހިނގި، ދުނިޔޭންމޮޔަވެ ހާލު ސީރިޔަސް ވެއްޖެ، ޖަލުން ނިކުތުމާއެކު ގަދަވެ ލޯ އަލިވެ ވިސްނުން ތޫނުވުމާއެކު ޕާޓީއެއް ހަދައި ރައީސެކޭކިޔަންފަށައިފި\nޖެނުއަރީ 5, 2019 19:49\nޖެނުއަރީ 5, 2019 20:00\nމީނަހަމަ ޖަލައް ގެންދާއިރައް ބަލިވޭ.ގެއައް ބަދަލުކުރީ ވަގުތުން އޯކޭ.ޕާޓީހަދާ ޕާޓީބާވާ ޕާޓީއައް މީހުން ވައްދާ ...\nޖެނުއަރީ 5, 2019 20:06\nބޭރައް ފުރުމުގެ މަލަމަތި ފެންނަން ފެށީ\nޖެނުއަރީ 5, 2019 20:11\nހެހެހޭ ހަމަ ޖަލަށް ދިޔައީ ނޭވާހޮޅިޔަށް އެޅުނީ މީފަހެ އަރަތެއްނޫންތަ މިކޮޅުގަ ހުރިއިރު ގަދަފަދަ ޕާޓީއުފައްދައި ފާޑުފާޑުގެ ދޮގުވާހަކަތައްދައްކާ ނާޗަރަގީ ކުޅެން ހަމަ މަރެއް ނަމަވެސް ކުރިވައްކަމާ ވެފައިވާޚިޔާނާތުގެ އަދަބާނެހުނީމަ އައިސީޔޫއިން ނާރާ މިކަމާމެދުގަ ކީކޭބުނާނީ މިކަންވާނީވެސް މިހެން އެހެރީނު ގޮއްރާޅު މަނިކާ ތެލަބަކުޑިބޭވެސް ހަމައެފަދައިން ވިއްޔަ ކުރިކުއްތަކުގެ އަދަބަށް ފިލައި ޖަރުމަނާ އިނގިރޭސި ވިލާތުގަ އަކުންބަކުން ކުޅުނީ ވީމާ އެފަދައިން އެހެންމީހުންވެސް ކަންކުރާނެތާ ހެހެހެހޭ\nޖެނުއަރީ 5, 2019 20:15\nޖެނުއަރީ 5, 2019 20:18\nހަމަމުޅިން ފޭކު. ތިޔަވެގެން އުޅޭގޮތަކީ އަދީބު އަތުން ސޯލިހުމެނަށް ލާރިގަނޑެއް ލިބުނީ. އެހެންވީމާ އިސާހިތަކު ދޫވެސް ކޮށްލަފާނެ. މިހާރަކު ކޯޓުތަކަކަށް މާބޮޑު ބާރެއް ނުދެއްކޭނެ.\nސޭޓުގެ އަނބިމީހާގެ ފިރިމީހާ\nޖެނުއަރީ 5, 2019 20:23\nޖެނުއަރީ 5, 2019 20:46\nރުގުޔާ ކުައްބަލަ ޖަލުގެ މައްސަލައެއް ތ\nޖެނުއަރީ 5, 2019 20:48\nގާސިމު ކޯޓް ތެރޭ ޑުރާމާ ކުޅުނުހެން އަދީބުވެސް ޑުރާމާ ކުޅެން ފެށީތަ.. ތުބުޅި މިނިސްޓަރުގެ ތުބުޅީގެ ވަރު ދައްކާލާ އަދީބައް..\nޖެނުއަރީ 5, 2019 21:39\nތިވާނީ ގިޓާ ކުޅެކުޅެ ނުވަތަ ޕާޓީ ފޯމުތަކުގަ ސޮއި ކޮށްކޮށް އަތަށް ލިބުނު އަނިޔާއަކަށް.\nޖެނުއަރީ 6, 2019 06:14\nޕާޓީ އަށްވަތްމީހުންގެ ފޯމްފުރާފުރާ އަތުގަރިއްސަނީ\nޖެނުއަރީ 5, 2019 21:52\nޖަލަށް ލާއިރަށް ބަލިވޭ. ޖަލުން ގޭ ބަންދަން\nނެރޭ އިރަށް ޖިޓާ ކުޅެ ލަވަކިޔާ އެވަރެއް ނެތް\n2019 ގެ އަދީ ބުރޯ ފިލްމު 1 ވަނަ އެޕިސޯޑް\nޖެނުއަރީ 5, 2019 21:57\nއެކްޓަރ އޮފް ދި އިއަރ.\nޖެނުއަރީ 5, 2019 22:24\nމީ ހާދަފޭކު ގޮލައެއް. ގޭގަ ހުންނައިރު ހަމަ އޯކޭ. ޖަލަށް ގެންދާ އިރަށް ހަމަ ބަލިވޭc.f..\nޖެނުއަރީ 5, 2019 23:33\nބަލަ އެއީ ކާކުތަ؟ އެމް އެމް ޕީ އާރުސީ ދަވާލީމަވެސް ހާލުކޮޅު؟ ގައުމަށް ބޮޑު ވަބާއަކަށް ވެއްޖެއެންނު މިކަން


ބަނޑުބޮޑު ވިއްޔާވެސް އެންމެ ފުރަތަމަ އިނގޭނީ އަހަންނަށް، އެހެން މީހުންނަކަށް ނޫން: ދީޕިކާ\nބޮލީވުޑްގެ މަޝްހޫރު އެކްޓްރެސް ދިޕިކާ ޕަދުކޯން އިނީ ބަލިވެކަމަށް އަނެއްކާވެސް ދެކެވޭ ވާހަކަތަކަށް އޭނާ ވަރުގަދަ ރައްދެއް ދީފިއެވެ.\nމިހާރު ބޮލީވުޑްގެ އެންމެ ކުރީ ސަފުގައި ހިމެނޭ އަދި އެންމެ އަގުބޮޑުވެސް ތަރި، ދިޕިކާ އިނީ ބަލިކަމަށް އަޑުތަކެއް ފެތުރެމުން ދިޔުމާއި ގުޅިގެން "ޓައިމްސް އޮފް އިންޑިއާ" އަށް މައުލޫމާތު ދެމުން ދިޕިކާ ބުނީ، އޭނާ ބަނޑުބޮޑު ވިޔަސްވެސް އެންމެ ފުރަތަމަ އިނގޭނީ އޭނައަށް ކަމަށާއި އޭނާއަށްވުރެ ބޮޑަށް އޭނާ ދަންނާނެ މީހަކު ނުހުންނާނެ ކަމަށެވެ.\nއެއީ ދޮގު ވާހަކަތަކެއް ކަމަށް ބުނަމުން ދިޕިކާ ބުނީ މީހުން ފަތުރާ އެފަދަ ވާހަކަތަކަށް އޭނާ އެއްވެސް ފަރުވާލެއް ނުބަހައްޓާ ކަމަށާއި އޭނާގެ ޕޯސްޓުތަކަށް މީހުން ކޮށްފަ ހުންނަ ކޮމެންޓުތައް ވެސް ނުކިޔާ ކަމަށެވެ.\nދިޕިކާ އާއި ރަންވީރު ސިންގް ކައިވެނި ކޮށްފައިވަނީ މިދިޔަ އަހަރުގެ ނޮވެމްބަރ މަހު، އިޓަލީ ގައެވެ. ނަމަވެސް އޭނާ އިނީ ބަލިވެ ކަމަށް މިއަހަރު ކުރީކޮޅުވެސް ބަޔަކު ވަނީ އަޑުފަތުރާފައެވެ. އެފަހަރު އެކަން ސާފު ކޮށްދެމުން ދީޕިކާ ބުނީ އޭނާއާއި ރަންވީރަކީ ވެސް ކުޑަކުދިންދެކެ ލޯބިވާ ދެމީހުން ކަމަށާއި އެހެން ނަމަވެސް އެދެމީހުން ވެސް އަދި ބޭނުންވަނީ ދެމީހުންގެ ކެރިއަރަށް ފޯކަަސް ކުރަން ކަމަށެވެ.\nދީޕިކާ އެންމެ ފަހުން ފެނިފައިވަނީ ސަންޖޭ ލީލާ ބަންސާލީގެ ފިލްމު "ޕަދްމާވަތު" އިންނެވެ. ދެން އެންމެ އަވަހަށް އޭނާ ފެންނާނީ މޭގްނާ ގުލްޒާރްގެ "ޗަޕާކް" ފިލްމުންނެވެ. މިފިލްމު ޕްރިމިއަރ ކުރުމަށް ހަމަޖެހިފައިވަނީ އަންނަ ޖަނަވަރީ މަހުގެ 10 ވަނަ ދުވަހުއެވެ.\nއިންޑިއާގަ ގެއިން ބޭރުގަ އުޅޭ މީހުން ހުއްޓުވަން ފުލުހުން ބޭނުންކުރަނީ ލަޓިބުރި!\nމިސްކިތްތައް ތަޅައި މުޞްޙަފްތައް އަންދައި މުސްލިމުން މެރިނަމަވެސް އިންޑިއާގެ މުސްލިމުން ތިބީ އިސްލާމް ދީން ދޫކުރާ ގޮތަކަށް ނޫން!\nއިންޑިއާ އިން ޖަނަވަރީ ވިހި ވަނަ ދުވަހު ކޮރޯނާ ވައިރަސް ވަނީ ފެނި ސާބިތުވެފަ! މިއަދަށް 11 ދުވަސް!\nއިންޑިއާއިން ފިޔާ ލިބުން ދަތިވުމުން, އެހެން ޤައުމުތަކުން ފިޔާ ގެނެސް ބާޒާރުގައި ވިއްކަން ފަށައިފި!


ނޫސްވެރިންނަށް އަނިޔާވެރިނުވުމަށް ގޮވާލުން – Maldivian Democratic Party\nނޫސްވެރިންނަށް އަނިޔާވެރިނުވުމަށް ގޮވާލުން\nފުލުހުން ބާރުގެ ބޭނުންކުރުމުގެ ޤަވާއިދާ ކަނޑައެޅިގެން ޚިލާފަށް ޕެޕަސްޕްރޭޖަހައި ބޫޓުން ތެޅުމާއި ޙާލަތާ ނުބައްދަލު ބާރުގެ ބޭނުންކޮށް ނޫސްވެރިންނަށް އަމާޒުކޮށްގެން އަނިޔާކުރުން އެންެމެ ހަރު އަޑުން ދިވެހިރައްޔިތުންގެ ޑިމޮކްރަޓިކް ޕާޓީން ކުށްވެރިކުރަމެވެ. އަދި ހައްޔަރުކޮށްފައިވާ ނޫސްވެރިން މިހާރުން މިހާރަށް ދޫކޮށްލުމަށް ގޮވާލަމެވެ.\nހުކުރު ދުވަހު ހަވީރު މުޅި ދިވެހިރާއްޖޭގައި ކުރިއަށްދާ މި އިހްތިޖާޖު ނުވެސް ފެށެނީސް މީހުން ހައްޔަރުކޮށް، ވަކިން ޚާއްސަކޮށް ނޫސްވެރިންނަށް އަމާޒުކޮށްގެން ޙަމަލާތައް ފުލުހުން ދެމުން އަންނަކަން ކަންބޮޑުވުމާއެކު ފާހަގަ ކުރަމެވެ. އަދި ނޫސްވެރިންނަށް އަނިޔާ ލިބި، މިހާރުވެސް އަންނަނީ2ނޫސްވެރިޔަކަށް ހޮސްޕިޓަލުގައި ފަރުވާ ދެމުންނެވެ. ނޫސްވެރިންގެ ފާހަށް ބެލުމެއްނެތި، އިހްތިޖާޖު ކަވާރ ކުރަމުން އަންނަ ނޫސްވެރިނަށް ހުރަސް އަޅަމުން އަންނަކަމީ ކަންބޮޑުވާ ކަމެކެވެ. މަގުމަތިން ނޫސްވެރިން ފަހާ ދުވެ، ނޫސްވެރިން ފަހަތަށް ޖައްސައި ނޫސްވެރިންގެ ޒިންމާތަކަށް ހުރަސްއަޅަމުން ގެންދިއުމަކީ ޑިމޮކްރަސީގެ ރޫޙާ ޚިލާފް ޚުދުމުހުތާރު ޤައުމުތަކުގައި ހިނގާފަދަ ކަންކަމެވެ.\nމިއަދު ހަވީރު ފެށުނު ޞުލްޙަވެރި އިހްތިޖާޖު އަނިޔާވެރިކޮށް ރޫޅާލުމުން އެކި އުމުރުގެ އެކި މީހުންނަށް އަނިޔާ ލިބިފައިވާކަންވެސް ފާހަގަ ކުރަމެވެ. އެގޮތުން މީހުންގެ ލޮލަށާއި، އަނގައިގެ ތެރެއަށް ޕެޕަސްޕްރޭ ޖަހުމުން ނޭވާލުމަށް އުނދަގޫވެ އެތައް ބަޔަކަށް ފަރުވާ ދެވުނެވެ. އަދި ފުލުހަކު މުޒާހަރާގެ ބައިވެރިއެއްގެ އަތް ބާރަށް އަނބުރާލުމުގެ ސަބަބުން އޭނާގެ އަތް ބިންދައިގެންގޮސް މީހާރު އޭނާއަށް އޭޑީކޭގައި ފަރުވާދެވެމުން އެބަ ދެއެވެ.\nއާންމު ރައްޔިތުންގެ މެދުގައި ހިނގާ ކަންކަމުގެ ޚަބަރާއި މައުލޫމާތު ފެތުރުމުގެ ޒިންމާ ޤާނޫނު އަސާސީން ނޫސްވެރިންނަށް ލިބިދީފައިވާހިނދު، އެ މަސައްކަތަށް ފުލުހުން ހުރަސް އެޅުމަކީ ޤާނޫނު އަސާސީއާ ޚިލާފް ކަމެކެވެ. ނޫސްވެރިންނަށާއި އާންމު ރައްޔިތުންނަށް އަނިޔާކުރުން ހުއްޓާލައި، ޤާނޫނީ ހަމަތަކުގެ މަތީން ފުލުހުން ޢަމަލުކުރުމަށް ތަކުރާރުކޮށް އިލްތިމާސް ކުރަމެވެ.


އިދިކޮޅު ކޯލިޝަނުން ހަދަނީ ދޮގު – ރޮޒޭނާ – DhiDaily\nއިދިކޮޅު ކޯލިޝަނުން ހަދަނީ ދޮގު – ރޮޒޭނާ\nއިދިކޮޅު ކޯލިޝަނުން މިއަދުގެ ސަރުކާރުން ގައުމު ވިއްކާލަން އުޅޭ ކަމަށް ބުނެ ހަދަނީ ދޮގު ކަމަށާއި، އެކަމުގެ ސަބަބަކީ ވައްކަމާނުލައި ތަރައްގީ ކުރެވޭކަން މި ސަރުކާރުން ދައްކައިދީފާނެތީ އެކަމާއި ގަންނަ ބިރުން ކަމަށް އައްޑު މީދޫ ދާއިރާގެ މެމްބަރު ރޮޒޭނާ އާދަމް ވިދާޅުވެއްޖެއެވެ.\nއިދިކޮޅު ކޯލިޝަނުން ތަކުރާރުކޮށް ގޮވަމުން ދަނީ އެމްޑީޕީ ސަރުކާރުން އިންޑިއާއަށް ރާއްޖެ ވިއްކާލަން އުޅޭ ކަމަށާއި، ރާއްޖޭގައި އެގައުމުގެ ސިފައިން ބާރުވެރިކަން ހޯދަމުން ދާކަމަށެވެ. އަދި އައްޑޫގައި އިމާރާތް ކުރަމުންދާ މަރުކަޒަކީ އިންޑިއާގެ ސިފައިންގެ މިލިޓަރީ ބޭސް އަކަށް ހަދަމުންދާ ތަނެއްކަމަށްވެސް އިދިކޮޅު ފަރާތްތަކުން ދަނީ ބުނަމުންނެވެ.\nމިކަމަށް ރައްދު ދެއްވާ ރޮޒައިނާ ވިދާޅުވީ އިންޑިއާގެ ހިލޭ އެހީގެ ދަށުން އައްޑޫގައި ގާއިމް ކުރަނީ ޕޮލިސް އެކަޑަމީއެއް ކަމަށާއި އެއީ އެއްވެސް ގައުމެއްގެ މިލިޓަރީ ބޭސްއެއް ނޫން ކަމަށެވެ. އެތަނުގެ މަސައްކަތްތައް ނިމުމާއެކު ދިވެހި ސަރުކާރާ ހަވާލު ކުރެވޭނެ ކަމަށާއި އެތަނުގެ ސަބަބުން އައްޑޫގެ އިގްތިސޯދު ވަރަށް ބޮޑަށް ފުޅާވެގެންދާނެ ކަމަށްވެސް ރޮޒައިނާ ވިދާޅުވިއެވެ.\nމީގެ އިތުރުން އެކަމަނާ ވިދާޅުވީ، އިދިކޮޅު ފަރާތްތަކުން މަސައްކަތް ކުރަނީ ވަރަށް ބޮޑަށް އޮޅުވާލުމަށް ކަމަށާއި އެފަރާތްތަކުން މަސައްކަތް ކުރަނީ ދޮގުތަކެއް ހަދައިގެން އިންޑިއާ ސަރުކާރާ ދިވެހި ރައްޔިތުން ޖެއްސުމަށް ކަމަށެވެ.\n”ހަގީގަތުގައި އެމަސައްކަތް ކުރާ ބޭނުމެއްވެސް އަޅުގަނޑުމެންނަށް އޮޅިގެނެއް ނޫޅެން. ހަގީގަތުގައި ވެގެން މިއުޅޭ ގޮތަކީ މިހާރު އިންޑިއާއެކު މި ކުރާ މަސައްކަތްތަކުން މި ފަސް އަހަރު ދުވަހުގެ ތެރޭގައި ރާއްޖެއަށް ލިބިގެންދާނެ ތަރައްގީއާ ހެދި މިބޭފުޅުން ބިރު ގަންނަނީ. މި ތަރައްގީ ފެނިގެން ދިޔައީމަ މިބޭފުޅުންނަށް ދެން ވެރިކަމަށް އައުމުގެ ފުރުސަތު ނުލިބިދާނެތީ ބިރު ގަންނަނީ. ވައްކަމާނުލައި ތަރައްގީ ކުރެވޭކަން ދައްކައިދީފާނެތީ އެކަމުގެ ބިރު މި ބޭފުޅުންނަށް ހީވެގެން އިންޑިއާއާ ރައްޔިތުންނާ ޖައްސައިގެން މިކަންކަން ކުރެވުނަ ނުދޭން ވެގެން މިއުޅެނީ،“ ރޮޒައިނާ ވިދާޅުވިއެވެ.\nމީގެ އިތުރުން އިދިކޮޅު ފަރާތްތަކުން މިދިޔަ ހުކުރު ދުވަހު ބޭއވި އެއްވުމުގައި އެޗްޕީއޭގެ އެންގުންތަކާއި ހިލާފުވެފައި ވާކަމަށް ބުނެ ކުރީގެ ރައީސް ޑރ. މުހައްމަދު ވަހީދު ހަސަންމަނިކަށްވެސް އެކަމަނާ ވަނީ ފާޑު ވިދާޅުވެފައެވެ. އެކަމަނާ ވިދާޅުވީ، ސިއްހީ ނިޒާމަށް ގެއްލުންވާނޭ ގޮތަކަށް އަމަލުތައް ބެހެއްޓުމުން ދޭހަވަނީ އެމަނިކުފާނުގެ ގައުމީ ވަންތަކަން ނެތް ކަމަށާއި ރައްޔިތުންނާމެދު ނުވިސްނަވާކަން ކަމަށެވެ.


35 (ތިރީސް ފަހެއް)\nއިލެކްޓޯރަލް ރަޖިސްޓްރޭޝަން ސެކްޝަން\nސާނަވީ ނުވަތަ އެ އާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ، މިއަށް ވުރެ މަތީ ސެޓްފިކެޓެއް ހާސިލް ކޮށްފައިވުން.\nއުމުރުން 18 އަހާރު ފުރި، 55 އަހަރު ފުރިފައި ނުވުން.\nއެއްފޮށްޓަށް ވުރެ ގިނަ ވޯޓު ފޮށި ބަހައްޓާ ރަށްތަކުގެ ގެތައް ކަނޑައެޅިފައިވާ ސަރަހައްދުތަކަށް ބައިކުރުމަށް ކުރަންޖެހޭ އެންމެހައި މަސައްކަތް ކުރުން.\nވޯޓު ދިނުމުގެ ޙައްޤު ލިބިފައިވާ މީހުންގެ ލިސްޓު އެކުލަވާލުމަށްޓަކައި ކުރަންޖެހޭ އެންމެހައި މަސައްކަތްތައް ކުރުން.\nރަށްވެހިވެފައިވާ ތަންނޫން އެހެން ތަނެއްގައި ވޯޓުލާ މީހުން ރަޖިސްޓަރީ ކުރުމަށް ހުޅުވުމާ ގުޅިގެން ކުރަންޖެހޭ އެންމެހައި މަސައްކަތްތައް ކުރުން.\nވޯޓު ދިނުމުގެ ޙައްޤު ލިބިފައިވާ މީހުންގެ ފައިނަލް ލިސްޓު ޢާންމު ކުރުމާއި އަދި ޕްރިންޓްކޮށް ޗެކްކުރުން.\nވޯޓު ދިނުމުގެ ޙައްޤު ލިބިފައިވާ މީހުންގެ ފައިނަލް ލިސްޓުގައި ކެންޑިޑޭޓުން ސޮއި ކުރުމުގެ މަސައްކަތްތައް ކުރުން.


MTCC "Kashavaru" promotion eh fashaifi | Mihaaru\nއެމްޓީސީސީގެ ޖެނެރަލް މެނޭޖަރު ޝިފާއު "ކަށަވަރު ޕްރޮމޯ" ފައްޓަވައިދެއްވަނީ-- ފޮޓޯ: އެމްޓީސީސީ\nއެމްޓީސީސީ "ކަށަވަރު" ޕްރޮމޯޝަން ފަށައިފި\n10 ޑިސެމްބަރ 2019 - 12:12\nއެމްޓީސީސީން ކޮންމެ އަހަރަކު ކުރިއަށްގެންދާ "ކަށަވަރު" ޕްރޮމޯޝަން މިއަދު ފަށައިފި އެވެ.\nއެމްޓީސީސީ ކަށަވަރު ޝޯރޫމުގައި ބޭއްވި ރަސްމިއްޔާތުގައި މި ޕްރޮމޯޝަން ފައްޓަވައިދެއްވީ އެ ކުންފުނީގެ މާކެޓިން އެންޑް ބިޒްނަސް ޑެވެލޮޕްމަންޓް ޑިޕާޓްމަންޓުގެ ޖެނެރަލް މެނޭޖަރު ޝިފާއު އަލީ އެވެ.\nއަންނަ އަހަރުގެ 10 ޖެނުއަރީގެ ނިޔަލަށް ކުރިއަށްގެންދާ މި ޕްރޮމޯޝަނުގައި އެމްޓީސީސީ ކަށަވަރު ޝޯރޫމުން ވިއްކާ ހުރިހާ ސާމާނަކުން ބޮޑެތި ޑިސްކައުންޓް ލިބޭނެ އެވެ. މީގެ ތެރޭގައި ސުޒުކީ އިންޖީނާއި ޔަންމާ އަދި ސުޒުކީ ސްޕެއާ ޕާޓުތަކާއި، އިންޑަސްޓްރިއަލް ގޭހުގެ އިތުރުން ޕީޕީ މެރިން ކޯޓިން އާއި އޮޑި ދޯނިފަހަރަށް ބޭނުންވާ ތަފާތު ސާމާނު ހިމެނެ އެވެ.\nއެމްޓީސީސީން ބުނީ މި ޕްރޮމޯޝަނަކީ އެ ކުންފުނީގެ ކޭޝް ކަސްޓަމަރުންނަށް ހާއްސަކޮށްގެން ކުރިއަށްގެންދާ ޕްރޮމޯޝަނެއް ކަމަށެވެ. އެހެންކަމުން ތަފާތު ކްރެޑިޓް ސްކީމްތައް ބޭނުންކޮށްގެން ވިޔަފާރި ކުރާ މީހުންނަށް މި ޕްރޮމޯޝަނުގައި ބައިވެރި ނުވެވޭނެ އެވެ. މި ޕްރޮމޯޝަނުގެ އިތުރު ހަރަކާތްތަކެއް މި މުއްދަތުގެ ތެރޭގައި މާލެ ނޯތު ހާބާގައި ކުރިއަށްދާނެ އެވެ.\nމި ޕްރޮމޯޝަނަކީ އެ ކުންފުނީގެ ކަސްޓަމަރުންނަށް ލުއި ގޮތްތައް ހޯދައިދިނުމަށް ކޮންމެ އަހަރަކު ކުރިއަށްގެންދާ ހަރަކާތަތްތަކުގެ ތެރެއިން ހަރަކާތެއް ކަމަށް އެމްޓީސީސީން ބުންޏެވެ. ކަށަވަރު ޕްރޮމޯޝަނުގެ އިތުރުން އޮޑި ދޯނިފަހަރު ގެންގުޅޭ މީހުންނަށް ޓްރެއިންނިން ޕްރޮގްރާމްތައް ވެސް އެ ކުންފުނިން ކުރިއަށްގެންދެ އެވެ.


Kulli Nurahkaluge Haalath Nerunu Fahun 36 Meehaku Hahyarugai - Vaguthu\nކުއްލި ހާލަތުގެ ދަށުން 36 މީހުން ހައްޔަރުގައި އެބަތިބި – ހިސާން\nދިވެހި ރާއްޖޭގައި ނެރުވިފައިވާ ކުއްލި ހާލަތު އިއުލާން ކުރި ފަހުން ހައްޔަރު ކުރި މީހުންގެ އަދަދު 36 އަށް އަރާ ކަމަށް ގާނޫނީ ވަކީލް ހިސާން ހަސަން ވިދާޅުވެއްޖެއެވެ.\nހިސާން ހުސައިން ވިދާޅުވި ގޮތުގައި ކުއްލި ހާލަތުގެ ދަށުން ހައްޔަރުކޮށްފައި ތިބި މީހުންގެ އަދަދު 36 އަށް އަރާ އިރު އޭގެތެރޭގައި ދޫނިދޫގައި ހައްޔަރުކޮށްފައި ތިބި އަށް ފުލުހަކު ވެސް ހިމެނެއެވެ. އަދި ވިދާޅުވީ އޭގެތެރެއިން 34 މީހުން ދޫނިދޫގައި ބަންދުކޮށްފައި ހުރިއިރު، އެކަކު ވިލިގިލީ ޕޮލިސް ސްޓޭޝަންގައި ބަންދުކޮށްފައެވެ. އަދި ދެން ހުރި މިހާ ހުރީ ގޭ ބަންދުގައި ބަހައްޓާފައެވެ.\nކުއްލި ނުރައްކަލުގެ ހާލަތުގެ ދަށުން ހައްޔަރުކޮށްފައިވާ ފަރާތްތަކުގެ ތެރޭގައި ކުރީގެ ރައީސް މައުމޫން އަބްދުލް ގައްޔޫމާއި އެމަނިކުފާނުގެ ދަރިކަލުން ފާރިސް މައުމޫނާއި ދަނބިދަރިކަލުން މުހައްމަދު ނަދީމާއި، އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދާއި އެމްޑީޕީގެ ނައިބް ރައީސް މުހައްމަދު ޝިފާޒާއި، އަށް ފުލުހުން ހިމެނެއެވެ.\nއެހެންވިއްޔާ ދޮގު ވާހަކަދައްކަން އިނގިލި ބިންނަން ހުރޭ!\nމާޗް 5, 2018 11:02\nއެސްއޯއީގެ ދަށުން ހައްޔަރުކޮށްފައި ތިބި މީހުންގެ އަދަދު 36 އަށް އަރާ ކަމަށް ރާއްޖޭގައި އުޅޭ ދެކޮޅުން ކާ ލޯޔަރޭ މެން ޕްރޮޕެގެންޑާ ފަތުރާ އެމެން މީޑިއާގެ ފަލަ ސުރުޚީ ތަކުން ޖާގަ ހޯދަން މަސައްކަތް ކުރާތީވެ ސަރުކާރުން އެބަޖެހޭ މިރާއްޖޭގައި މިހާރު ހިނގަމުން މިދާ ސިޔާސީ ކަންކަމުގެ ވިލާ ގަނޑު ފޮރުވާލަން އިގްތިސާދީ ވިލާ ގަނޑަކުން. މާލެ ސަރަހައްދުން ފްލެޓްސް ތަކަށް އެދިފައިވާ އެންމެންނަށް ފްލެޓްސް ތައް ލިބޭނެ ކަމުގެ ލިޔުން ހަވާލު ކުރާނެ ކަން ވަޒީރުންގެ މަޖްލީހުން ނިންމަވާ މިއަދު އެކަން އިއުލާން ކުރަންވީ. އެއިރުން ދެން މަޑުމަޑުން ސިޔާސީ ކަންކަން އޮބި އެ މައްޗަށް އިގްތިސާދީ ކަންކަން ވެރިވެ ރައްޔިތުން ސަރުކާރާއި އެކު ސަރުކާރުގެ ބަސް އަހައިގެން އުފަލުގައި ތިބޭނެއެވެ. 2019 ނިމުމުގެ ކުރިން މާލެ ސަރަހައްދުން ފްލެޓްސް ތަަކަށް އެދިފައިވާ އެންމެންނަށް ފްލެޓްސް ދެވޭނެއެވެ. އެއީ ޔަގީން ކަމެކެވެ. މިކަން ކުރަން ސަރުކާރުގެ އިކޮނޮމިކް ކައުންސިލުން ފަސް ނުޖެހެންވީއެވެ. މިހާރު ނުވި ރައްކަލެއް ފަހުން ނުވެވޭނެއެވެ.\nމާޗް 5, 2018 11:06\nއެސްއޯއީގެ ދަށުން ހައްޔަރުކޮށްފައި ތިބި މީހުންގެ އަދަދު 36 އަށް އަރާ ކަމަށް އެމްޑީޕީގެ ގާނޫނީ ވަކީލަކު ބުނާނަމަ އެބަޖެހޭ އެމެން ޕްރޮޕެގެންޑާ ފަތުރައިގެން ރާއްޖޭގެ ނޫސް ތަކުގެ ފަލަ ސުރުޚީ ތަކުން ޖާގަ ހޯދަމުން ދާތީވެ ފުލުހުން ހައްޔަރު ކޮށްފައިވާ މީހުންގެ މައުލޫމާތު ނޫހުގައި ޝާއިއު ކުރެވޭނީ އެއީ ފުލުހުންގެ ހުއްދަ އެއް ލިޔުމަކުން ލިބުމަށް ފަހުގައި ކަމަށް. އެއިރުން ދެން މިފަދަ ކަންކަން ރަނގަޅު މަގުން ދާނީ.\nމާޗް 5, 2018 11:15\nއެސްއޯއީގެ ދަށުން ހައްޔަރުކޮށްފައި ތިބި މީހުންގެ އަދަދު 36 އަށް އެރި ނަމަވެސް އެއީ މަމެން ކެއަރ ކުރާ ކަމެއް ނޫނޭ އެމެން ހައްޔަރު ކުރީ އެއީ ގާނޫނީ ގޮތުން އުފެދިފައިވާ ސަރުކާރެއް ގާނޫނުގެ ބޭރުން ވައްޓާލާނެ ކަމަށް އެމެން މަސައްކަތް ކުރީތީވެދޯ. ގާނޫނުގެ ބޭރުން ވެރިކަން ވައްޓާލަން ވެގެން ކުއްލި ނުރައްކަލުގެ ހާލަތުގެ ގާނޫނާއި ޚިލާފަށް އަދި އެއްވެ އުޅުމާއި ބެހޭ ގާނޫނާއި ޚިލާފަށް އެމެން މާލޭގެ އެކިތަންތަނަށް އެއްވަނީ އެއީ ގާނޫނާއި ޚިލާފު. އެހެން ކަމަށްވާނަމަ އެމެން ހައްޔަރު ކުރެވޭނެއެވެ. މަމެން ޕިންކީންގެ ވެރިކަމުގައި ރާއްޖެ ލިޓިލް ސިންގަޕޯރ އަށް ހެދުމަށް ޓަކައި ހައްޔަރު ކުރަން ޖެހޭ ހުރިހާ ބަޔަކު ހައްޔަރުކުރާނަން މަމެންގެ ކޯސް އަށް އެމެން ހުރަސް އަޅާނަމަ. ރަންރީނދޫ ޓްވިޓަރޭ ބިއުޓީ ކްއީނޭ ސައިޑް ސައިޑް. މަމެން މީ ހާކިމާ އިންނޭ އިނގޭތޭ މަގުގެ އެއްފަރާތަށް ފެއްސޭ ތަމެން. މޭކް އަ ލިޓިލް ސްޕޭސް މޭކް އަ ބެޓަރ ޕްލޭސް ފޯރ ޔޫ އެން ފޯރ މީ އެން ދި އެންޓަޔަރ ހިއުމެން ރޭސް. ދިސް އިޒް ދަ ވޯލްޑް ވީ ލިވް އިން.\nމާޗް 5, 2018 11:21\nއެސްއޯއީގެ ދަށުން ހައްޔަރުކޮށްފައި ތިބި މީހުންގެ އަދަދު 36 އަށް އަރާ ނަމަ އެ އަރަނީ އެއީ އެމެން ގެޓް ޓުގެދަރ ކޯނަރ ނޫން ކޯނަރ ތަކަށް އެއްވެ ބާއު ބާއު ކިޔާ ހަޅޭއް ލަވާތީ ނޫންތޭ. ތަމެން ދެން ބާއު ބާއު ކިޔަން އެކަމަށް ކަނޑައަޅާފައިވާ ކޯނަރ އަށް އެއްވެ ތިބެ ހަޅޭއް ލަވާނަމަ ހައްޔަރު ނުކުރާނެ ނޫންތޭ ރަންރީނދޫ ޓްވިޓަރޭ މެންނޭ ތަމެން ދެން ސިލީ ގާރލްސް އިން ކުރާ ކަންކަން ނުކޮށް ނިކަން ހަމަ ޖެހޭ މީހުން ކުރާ ކަންކަން ކުރަން އުޅެންވީ އެއް ނޫންތޭ. މަމެން ޕިންކީން މިހާރު މިއޮތީ މިގައުމުގައި ކުއްލި ނުރައްކަލުގެ ހާލަތު އިއުލާން ކޮށް ފައޭ އަވަހަށް އެކަން އުވާނުލާނަމޭ މަމެން އެކަން އުވާލާނީ މަމެންނަށް މައިދާން ކްލިއަރ ވުމުންނޭ ރިސޯރޓްސް ތަކުގެ ވެސް ރޫމް ރޭޓްސް ތައް އަގު ދަށް ކޮށް އޯވަރ ހެޑް ކުރަންވީ އަދި ބޮޑެތި ޕޭރޯލް ގައި ތިބި ބޭރު މީހުން ވެސް ފަޔަރ ކޮށްލާ އެމަގާމް ތަަކަށް ދިވެހިން ލާންވީ އޭ ކުއްލި ނުރައްކަލުގެ ހާލަތު މަމެން އުވާލާނީ މިފަދަ ހުރިހާ ކަންކަން އިސްލާހު ވުމުން. އޯއް ކާންޓް ބިލީވް އަވަރ ލީޑަރ ޝިޕް އިޒް ގްލޯވިންގް ދޯ. ދިސް އިޒް ލަވް ލަވް އިޒް އީޒީ އިޓްސް ދަ އީޒިއެސްޓް ތިންގް ޓު ޑޫ. ދިސް އިޒް ލަވް ލަވް ލަވް...\nމާޗް 5, 2018 11:55\nބައްދުގަ ބަހައްޓާ ހެޔޮނުވާނެ ތިޔަ ބައި މީހުނާހެދި ނިދެނީކީވެސްނޫން ކޮބާތަ ބޭނުމަކީ ދީނާއި ގައުމާއި ރައްޔިތުންނައް ކޮންކަމެން ނުކުރެވިގެއްކަމެއް ނުބުނޭ ހައްތަހާވެސް ގޮވަނޫ ވަގުވަގު ސަހާދެއްމިބުނީ ތިމީހުން ބައްދުކުރޭ ހައްޔަރުކުރޭ.\nމާޗް 5, 2018 12:02\nވިލުފުއްޓައް ޔާމިނުސަރުކާރުން ކޮއްދީފަހުރި ކަންކަން ނިކަން ދެކިބަލި އަދިވެސް ދަނީ ކޮއްދެމުން ހުއްޓުމެއްނެތް. ތެދައް ބުނާނަމަ ވަހީދު ވެރިކަމައް އެރިފަހުން ވިލުފުށީ ފަސްގަނޑުން ތަރައްގީގެ ކޮންމެވެސް މަސައްކަތެއް ނުކުރާ ދުވަހެއް ނުދޭ ހުކުރު ފިޔަވާ ހުކުރުގަވެސް ފެންހޮޅި އަޅާމީހުން މަސައްކަތްކުރޭ. ދެން ކީއްވެތޯ ޔާމީން އައް ތާއީދުނުކުރަންވީ. ރަށުގަ ދިރިއުޅޭ މީހުން ބޭނުމީ ތަރައްގީ ތަރަރައްގީ\nމާޗް 5, 2018 12:04\nތީހަމަ ތެދު ތިކަމާ މަވެސް ތާއީދު ޔާމީންވަރެއްނެތް... ވަރައް ފައްކާ މަގުތައްވެސް. ބަދަރުވެސް ހަބޭސް މަގޭ ވޯޓް ޔާމީނައް.2018\nމާޗް 5, 2018 12:06\nމަބޭނުމީ ތަރައްގީ ވަޒީފާވެސް ބައިވަރު ކޮންކަމަކާތަވިސްނަނަންވީ ޔާމީން ވަރެއްނެތެވެ.\nއަޅުގަނޑުމެން މިސަރުކާރު ދިފާއުކުރާނަން\nމާޗް 5, 2018 12:09\nމިރަށުގަވެސް ކިހާކަމެއް އެކޮއްދެނީ އެކަމު ރީދުލޭމެން ގަބޫލެއްނުކުރޭ ލޮލައްފެންނަންހުއްޓަސް. ކަމެއކޮއްދޭކަމަކައް. ޔާމީނައްސުކުރިއްޔާ.ތީހަމަބެސްޓް\nއިލްހާމް ދެއްވި "ހޫނު ފެނުގެ" އިންޒާރު ތަހުގީގު ކުރަނީ ނަމަ އެއީ މަމެން އުފާ ކުރާ ކަމެކޭ. އިލްހާމް މެން ބުންނެއް ނޫންތޭ ރައްޔިތުންގެ ބޮޑު ފަޅިއޭ ތަމެން ތިޔާއީ ތަމެން ތަމްސީލް ކުރާ އަލިފު އަތޮޅު ދާއިރާ އިން ދެ މީހުން ވެސް ނުވެއޭ ތަމެންނާއި އެއްކޮޅަށް އެޑްވޮކޭޓް ކުރާ ތަމެންގެ އަނބި ގޮއްޔެ ދެން ކެޓް ވޯކް ޖައްސާ އެމެން ނަށް ޕަބްލިސިޓީ ލިބޭތޯ ބަލަން އެބައުޅެއޭ. ރާއްޖޭގައި އަލަށް އުފެދުނު ގާނޫނު އަސާސީގެ ދަށުން މަޖްލީހުގެ މެމްބަރުންނަށް ހޮވޭ ގިނަ މީހުންނަކީ އެއީ އެމެން އަމިއްލަ އަށް މަނީ ޕްރިންޓިންގް މެޝިންސް ތައް ކަމަށް ގަބޫލުކުރާނަމަ އެކަމަށް ނިމުން ގެންނަންވީއޭ މަޖްލީހަށް މަޖްލީހަށް މެމްބަރުން ހޮވަން ޖެހޭނީ ހަމަ އެކަނި ސިޔާސީ ޕާރޓީ ތަކުން ނެރޭ މެމްބަރުން ކަމަށް އަދި ކައުންސިލް އިންތިޚާބަށް ވެސް ވާންވީ މިހެންނޭ. އެއިރުން މިކިޔާ އަންފެއިތްފުލް މިބައި ނާންނާނެއޭ އެއިރުން ޕާރޓީ ލަވް ހުރި މީހުންނޭ މުޅިން ވެސް މަޖްލީހުގައި ތިބޭނީ. ދިސް އިޒް ލަވް ލަވް އިޒް ދަ އީޒިއެސްޓް ތިންގް ޓު ޑޫ. ދިސް އިޒް ލަވް ލަވް އިޒް ދަ އީޒިއެސްޓް ތިންގް ޓު ޑޫ. ޑުޑުއްޑޫޑުޑޫޑޫޑޫ ޑުޑުއްޑޫޑުޑޫޑޫޑޫ ޑުޑުއްޑޫޑުޑޫޑޫޑޫ....\nމާޗް 5, 2018 13:08\nކުއްލި ޙާލަތު ދަށުންތަ ނޫނީ ކުއްލި ޙާލަތުގެ މުއްދަތުގެތެރޭގަތަ؟\nމާޗް 5, 2018 13:16\nއިލްހާމް ދެއްވި "ހޫނު ފެނުގެ" އިންޒާރު ތަހުގީގު ކުރަން ޖެހޭނެ ލާރޖް ކޮށް. ޕީޕީއެމް އަށް ސޮއި ކުރި އެމްޕީން ޕީޕީއެމް އަށް ސޮއި ކޮށްގެން ބެލީ އެއީ އެމެން ބޭނުންވާ ލަންކާ ގެކޮންޓްރެކްޓަރުން ނަށް ބޮޑު އަގުގައި މަސައްކަތް ދެވޭތޯއެވެ. އެގޮތުން ޕީޕީއެމް ޕީޖީ ގްރޫޕްސް ތައް ކުދި ކުދި ގަބީލާ ހަދައިގެން ހައުސިންގް މިނިސްޓްރީ އަށް ގޮސް ހައުސިންގް މިނިސްޓްރީގެ ބޮޑެތި އަދަދު ހިމެނޭ ކޮންޓްރެކްޓްސް ތައް ލަންކާ އަދި އިންޑިއާ ކުންފުނި ތަކަށް ދޭން ހައުސިންގް މިނިސްޓަރަށް ޑިމާންޑް ކުރި ކަން މީ މަމެން ދަންނަ ބޮޑު ސިއްރެކޭ. އެގޮތުން އެވާހަކަ ދެއްކި މެމްބަރުންގެ ތެރޭގައި ހޫނު ފެން ވެސް ހިމެނެއޭ. ސަރުކާރުގެ އެމްޕީން ނަށް ވުމަކީ އެއީ ސަރުކާރުގެ ރިސޯސް ނަހަމަ ގޮތުގައި ބޭނުން ކޮށް ގެެން ރާއްޖޭން ބޭރުގެ ކޮންޓްރެކްޓަރުންނަށް ސަރުކާރުގެ ކޮންޓްރެކްޓްސް އެމެން އަޑީގައި ތިބެގެން ހޯދާ ދީގެން އެމެން އެއިން ކަޓް ނަގައިގެން މިލިއަނަރުންނަށް ބަދަލު ވުމެއް ނޫނޭ. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓުމީ. އައި ކާންޓް ޓޭކް ދިސް ގަންޖާބޯ ދަ ބަތާހަރާމީ ދަ ހަރާމް ކޯރު ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާ ޑާޑާ ޑާޑާ ޑާޑާޑާޑާ ޑާޑާޑާޑާ....\nމާޗް 5, 2018 13:30\nގާނޫނު އަސާސީގެ5ވަނަ މާއްދާގެ ދަށުން މަޖްލީހުގެ މެމްބަރުންގެ ޒިންމާ އަކީ އެއީ ގާނޫނު ހެދުމުގެ ބާރޭ އެއީ އެއްގޮތަކަށް ވެސް ވެރިކަން ހިންގަން ޖެހޭނެ ބަޔެއް ނޫނޭ. އަދި ގާނޫނު އަސާސީގެ 106 ވަނަ މާއްދާގެ ދަށުން ދައުލަތާއި މުޅި ސަރުކާރުގެ ވެރިއަކީ ވެސް އެއީ ރައީސުލް ޖުމްހޫރިއްޔާ އެވެ. ކަން މިހެން ހުރި ނަމަވެސް މަޖްލީހުގެ މެމްބަރުން ރައްޔިތުންގެ %85 ވޯޓް އިން ހޮވާފައިވާ ބިއުޓިފުލް ސަރުކާރެއް ނަގާ އެއްލާލުމަށް ޓަކައި އެމެން ރިޝްވަތުގެ ފައިސާ ބޭނުން ކޮށްގެން އެކަން ކުރަން ރޭވި ރޭވުން އެމެން ހީކުރީ އެމެން އަތަށް ނުގޮވާނެ ކަމަށްތޭ. މަޖްލީހުގެ ފާރު ަމަތިން ފުންމާލާ މަޖްލީސް ކުރާ ގެއަށް ގާނޫނާއި ޚިލާފަށް ވަން މީހުންނާއި މެދު ވެސް ފިޔަވަޅު އަޅާނަމޭ ތަމެން ނުޖެހޭތި މުޒާހަރާ ތެރޭން މަމެން ޕިންކީން އަތު އަތު ޖެހިއްޖެނަމަ މިހުރިހާ އެއްޗެއް އެކްޓިވޭޓް ވާނެއޭ. އެދުވަހަކުން ނުބުނާތި އައި ކާންޓް ޓޭކް ދިސް ސްޓަފް ނޯމޯރ އޭ އިނގޭ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ..\nމާޗް 5, 2018 16:06\nއަދުރޭ ފޯ ޕުރެސިޑެންޓް.... 2018 އަހަރެން ބޭނުމީ އަދުރޭ އަރަން... ޔާމީނު ކަޑަ...


SunOnline: Raajje ah kurevvi dhathurufulhah fahu Shahid New York ah vadaigenfi\nރާއްޖެއަށް ކުރެއްވި ދަތުރުފުޅަށް ފަހު ޝާހިދު ނިއު ޔޯކަށް ވަޑައިގެންފި\nފާޠިމަތު ނަޒީފާ އަޙްމަދު 15 Oct 2021, 14:56\nފޮރިން މިނިސްޓަރު ޝާހިދު ބަލްގޭރިއާއަށް ފުރާވަޑައިގަންނަވަނީ. -- ފޮޓޯ/ޓްވިޓާ\nއދގެ އާއްމު މަޖިލީހުގެ ރައީސްގެ ހައިސިއްޔަތުން ފޮރިން މިނިސްޓަރު އަބްދުﷲ ޝާހިދު ކުރެއްވި ފުރަތަމަ ރަސްމީ ދަތުރުފުޅު ނިންމަވާލެއްވުމަށްފަހު އެނބުރި ނިއުޔޯކަށް ވަޑައިގެންފިއެވެ.\nޝާހިދުގެ ފުރަތަމަ ރަސްމީ ދަތުރުފުޅުގައި ވަޑައިގެންނެވީ ރާއްޖެ އާއި ޔުނައިޓެޑް އަރަބް އެމިރޭޓްސްއާއި ސާބިއާއަށެވެ.\nޝާހިދު ރާއްޖެއަށް ކުރެއްވި ހަތަރު ދުވަހުގެ ދަތުރުފުޅުގައި ރައީސް އިބްރާހިމް މުހައްމަދު ސޯލިހުއާއި ޑިފެންސް މިނިސްޓަަރު މާރިޔާ އަހުމަދު ދީދީއާއި ރައްޔިތުންގެ މަޖްލީހުގެ ނައިބު ރައީސް އީވާ އަބްދުﷲ އަދި އުއްތަމަ ފަނޑިޔާރު އަހްމަދު މުއުތަސިމް އަދުނާނާ ވެސް ބައްދަލުކުރެއްވިއެވެ.\nމީގެ އިތުރުން ގައުމީ ދުވަހު ބޭއްވި ޖަލްސާގައި ޝާހިދަށް ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބު އަރުވައިފައިވެއެވެ.\nޝާހިދު ޔޫއޭއީއަށް ކުރެއްވި ދަތުރުފުޅުގައި ދުބާއީ އެކްސްޕޯގައި ބައިވެރިވެވަޑައިގެންނެވިއެވެ. އަދި މޫސުމަށް އަންނަ ބަދަލާއި ގުޅިގެން ރާއްޖެފަދަ ކުދިކުދި ޖަޒީރާ ގައުމުތަކަށް ލިބެމުންދާ ގޮންޖެހުންތަކާ ބެހޫގޮތުން ތަގުރީރުކުރެއްވިއެވެ.\nމީގެ އިތުރުން ސާބިއާގައި ޝާހިދު އެގައުމުގެ ރައީސް އެލެކްޒެންޑާ ވުޗިކްގެ އިތުރުން މަދަނީ ޖަމްއިއްޔާތަކުގެ އަންހެން ލީޑަރުންނާއި އދގެ އާއްމު މަޖިލީހުގެ 67 ވަނަ ރައީސް ވުކް ޖެރެމިކްއާވެސް ބައްދަލުކުރެއްވިއެވެ.\nހަމައެއާއެކު ސާބިއާގެ ގާނޫނު ހަދާ މަޖިލީހުގެ ރައީސާއި ބޮޑުވަޒީރުގެ ނައިބާވެސް ޝާހިދު ބައްދަލުކުރެއްވިއެވެ.\nޝާހިދު ނިއު ޔޯކަށް ވަޑައިގަތުމަށް ފަހު ވަނީ އާއްމު މަޖިލީހުގެ ފަސްޓް ކޮމިޓީގެ ބައްދަލުވުމުގައި ބައިވެރިވެވަޑައިގެންފައެވެ. އަދި އދ.ގެ ސެކްރެޓަރީ ޖެނެރަލް އެންޓޯނިއޯ ގުޓެރޭޒްއާއެކު މަހަކު އެއް ފަހަރު ބާއްވަވާ ކޯޑިނޭޓިން ބައްދަލުވުމުގެ ފުރަތަމަ ބައްދަލުވުން ބާއްވަވާފައި ވަނީވެސް ޝާހިދު އެނބުރި ނިއުޔޯކަށް ވަޑައިގަތުމަށް ފަހުގައެވެ.


Professional Koh Fortnite Game Kulhey Enme Kuda Kuhjjaage Umuraky 8 Aharu - Vaguthu\nއަށް އަހަރުގެ ޖޯސެފް ޑީން އަކީ އެންމެ ކުޑަ ޕްރޮފެޝިއަަނަލް ފޯޓްނައިޓް ކުޅުންތެރިޔާއެވެ.\nޖޯސެފްއަށް އަށް އަހަރު ވީ އިރުގައި ޕްރޮފެޝިއަނަލް ކޮށް ގޭމް ކުޅޭ މީހަކަށް ވުމަށް ކޮންޓްރެކްޓްގައި ސޮއި ކުރިއެވެ. ފޯޓްނައިޓް ކުޅެގެން ފައިސާ ލިބޭ އެންމެ ކުޑަ ކުއްޖެއްގެ މަގާމު ވަނީ ޖޯސެފް އަށް ލިބިފައެވެ.\nކެލިފޯނިއާ އީސްޕޯޓްސް ޓީމް އިން ޖޯސެފް އަށްް ހެޑްކުއާޓާ އިން ދައުވަތު ދީފައިވަނީ 33،000 ޑޮލަރާއި ކޮމްޕިއުޓަރ ސިސްޓަމެއް ދިނުމަށެވެ.\nފޯޓްނައިޓަކީ ސަތޭކަ މިލިއަން މީހުން ކުޅެމުން އަންނަ ބަޑި ޖަހާ ގޭމެކެވެ. ބީބީސީ އަށް ޖޯސެފް ބުނެފައިވަނީ އޮފާ ކޮންޓްރެކްޓް ލިބުމުން ވަރަށް ހިތްހަމަ ޖެހުނު ކަމަށެވެ. މީގެ ކުރިންވެސް އޭނާ ޕްރޮފެސިއަނަލް ކޮށް ގޭމު ކުޅޭ މީހަކަށް ވާން ބޭނުން ވިޔަސް ޓީމް 33ގެ ކުރިން އެކަމަށް އެއްވެސް މީހަކު ސަމާލުކަމެއް ނުދިންކަމަށް ޖޯސެފް ބުންޏެވެ.\nކެލިފޯނިއާ އަށް ނިސަބަތްވާ ޖޯސެފް އޭނާގެ އުމުރުން ހަތަރު އަހަރުން ފެށިގެން ފޯޓްނައިޓް ގޭމު ކުޅެއެވެ. އެހެން ނަމަވެސް އީސްޕޯޓްސް ޓީމަށް ޖޯސެފް އެންމެ ފުރަތަމަ ވެސް ފާހަގަ ކުރެވުނީ މީގެ 18 މަސް ކުރިންނެވެ. ޓީމް 33ގެ ކޯފައުންޑާ ބުނެފައިވަނީ ޖޯސެފް އާއި އެއްކޮށް ގޭމް ކުޅުނު ޓީމް33ގެ މީހަކު ޖޯސެފް ވަރަށް މޮޅު ކަމަށް ބުނެ އޭނާ ޓީމް33 ގެ މެމްބަރަކަށް ހެދުމަަށް ބުނިކަމަށެވެ.\nއީސްޕޯޓްސް އާނިންގް ވެބްސައިޓުގައި ބުނެފައިވާގޮތުންނަމަ އެންމެ މަތިން ހޯދާފައީވާ 10 މީހުންގެ ތެރޭގައި 18 ވެފައި ތިބީ އެންމެ ދެ ކުޅުންތެރިންނަށެވެ.\nވޯލްޑް މޭޖާ އޭޖް ސާޓިފިކޭޝަން ބޮޑީސްގައި ބުނާގޮތުންނަމަ ޖޯސެފް އަކީ ފޯޓްނައިޓް ކުޅެން މާ ކުޑަ ކުއްޖެކެވެ.


ކ.ހުރާ ކޭމްޕް ސައިޓްގައި ކުރަން ހުރި މަސައްކަތްތަށް ކޮށްދޭނެ ފަރާތެއް ހޯދުން.\nކ.ހުރާ ކޭމްޕް ސައިޓްގައި ކުރަން ހުރި މަރާމާތުތަށް ކޮށްދޭނެ ފަރާތެއް ހޯދުން.\nމިރަށު ކޭމްޕް ސައިޓްގައި ކުރަން ހުރި މަރާމާތުތަށް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް 20 ޖޫން 2019ގައި ކުރި އިޢްލާން ނަންބަރު: (IUL)334/334/2019/68 އަށް އެއްވެސް ފަރާތަކުން މަޢްލޫމާތު ސާފުކޮށްފައި ނުވާތީ އެ އިޢްލާން ބާތިލުކޮށް އަލުން އިޢްލާން ކުރަމެވެ.\nވީމާ، މިކަމަށް ޝައުޤުވެރިވެ ލައްވާ ފަރާތްތަކުން 08 ޖުލައި 2019 ވާ ހޯމަ ދުވަހުގެ 13:00 އަށް މިކައުންސިލަށް ވަޑައިގެން މަޢުލޫމާތު ސާފުކުރެއްވުމަށްފަހު 15 ޖުލައި 2019 ވާ ހޯމަ ދުވަހުގެ 13:00 އަށް މި ކައުންސިލަށް އަންދާސީ ހިސާބު ހުށަހެޅުއްވުން އެދެމެވެ.\n- އިއްލާން 75


Import export ge aamudhanee ah bodu ithuruvumeh\nއިމްޕޯޓް އެކްސްޕޯޓުގެ އާމްދަނީއަށް 101 ޕަސެންޓުގެ އިތުރުވުމެއް\nމާލެ ވިޔަފާރި ބަނދަރަށް ބޯޓެއް ކައިރި ކުރަނީ: އިމްޕޯޓް އެކްސްޕޯޓުގެ އާމްދަނީ ވަނީ އިތުރުވެފަ -- ފޮޓޯ: އަވަސް\nއިމްޕޯޓް / އެކްސްޕޯޓުން ދައުލަތަށް ލިބުނު އާމްދަނީ އަށް މިދިޔަ މަހު ބޮޑު އިތުރުވުމެއް އަތުވެއްޖެ އެވެ.\nމޯލްޑިވްސް ކަސްޓަމްސްގެ ތަފާސް ހިސާބުތައް ދައްކާ ގޮތުން ފާއިތުވި އޭޕްރިލް މަހު ދައުލަތަށް ލިބުނު އާމްދަނީ މިދިޔަ އަހަރުގެ އޭޕްރީލް މަހާ އަޅާބަލާއިރު 101 ޕަސެންޓް އިތުރެވެ.\nމިދިޔަ އަހަރުގެ އޭޕްރީލް މަހު 129 މިލިއަން ރުފިޔާ ދައުލަތަށް ލިބިފައިވާއިރު، މި އަހަރުގެ އޭޕްރީލް މަހު މި އަދަދު ވަނީ 261 މިލިއަން ރުފިޔާ އަށް އިތުރުވެފަ އެވެ. އަދި މީގެ އިތުރަށް މިއަހަރުގެ އޭޕްރީލް މަހު ރޯޔަލްޓީގެ ގޮތުގައި ހަތަރު މިލިއަން ރުފިޔާ ލިބިފައިވެ އެވެ.\nތަފާސް ހިސާބުތައް ދައްކާ ގޮތުން މިދިޔަ އަހަރުގެ އެޕްރީލް މަހު ރާއްޖެ އަށް 1.8 ބިލިއަން ރުފިޔާގެ މުދާ އެތެރެކޮށްފައިވެ އެވެ. ނަމަވެސް މިއަހަރުގެ އޭޕްރީލް މަހު ރާއްޖޭގެ އިމްޕޯޓް އުޅެނީ ތިން ބިލިއަން ރުފިޔާގަ އެވެ. މިއީ މިދިޔަ އަހަރާ އަޅާ ބަލާއިރު 67 ޕަސެންޓުގެ އިތުރު ވުމެކެވެ.\nރާއްޖޭގެ އިމްޕޯޓް އިތުރުވި ނަމަވެސް ރާއްޖޭގެ އެކްސްޕޯޓް ވަނީ ދަށްވެފަ އެވެ. މިދިޔަ އަހަރުގެ އެޕްރީލް މަހު 237 މިލިއަން ރުފިޔާގެ މުދާ ބޭރުކޮށްފައިވެ އެވެ. ނަމަވެސް މި އަހަރުގެ އޭޕްރީލް މަހު ބޭރުކޮށްފައިވަނީ 174 މިލިއަން ރުފިޔާގެ މުދަލެވެ. މިއީ 27 ޕަސެންޓުގެ ދަށްވުމެކެވެ.\nމޯލްޑިވްސް ކަސްޓަމްސް ސާވިސް އިގްތިސޯދު އިމްޕޯޓް އެކްސްޕޯޓް\nމިދިޔަ މަހުގެ އެކްސްޕޯޓް 39 ޕަސެންޓް އިތުރު


Boat vattaalee gasthaku noon, ekamaa hithaama kuran: Javad Zarif - vNews.mv\nއީރާނަށް އޮޅިހެން ހަމަދެވުނު ބޯޓް\nބޯޓު ވައްޓާލީ ގަސްތަކުނޫން، އެކަމާ ހިތާމަކުރަން: ޖަވާދު ޒާރިފް\nޙައްވާ މިންހާ 11 January 2020, 13:07\nޔޫކްރެއިންގެ މަތިންދާބޯޓު ވެއްޓުނީ އޮޅިގެން ކަމަށާއި އެކަމާމެދު ހިތާމަކުރައްވާ ކަމަށް އީރާންގެ ފޮރިން މިނިސްޓަރ ޖަވާދު ޒާރިފް ވިދާޅުވެއްޖެ އެވެ.\nޖަވާދު މިހެން ވިދާޅުވެފައި ވަނީ އީރާންގެ ތެހްރާން އެއާޕޯޓުން ނައްޓާލި މަތިންދާބޯޓަށް މިސައިލްތަކެއް އަރާފައިވާ ވީޑިޔޯއެއް އާންމުވެފައިވާ ވަގުތެއްގަ އެވެ.\nބޯޓު ވެއްޓިފައި ވަނީ އީރާނުން، އިރާގުގައި ހުންނަ އެމެރިކާ ސިފައިންގެ މަރުކަޒުތަކަށް އަމާޒުކޮށް ވައިގެ ހަމަލާތަކެއް ފޮނުވާލިތާ މާގިނަ އިރުތަކެއް ނުވަނީހެވެ.\nފޮރިން މިނިސްޓަރ ޖަވާދު ވިދާޅުވީ، ކުރެވިފައިވާ ތަހުގީގުތަކަށް ބަލާއިރު އެއީ ގަސްތުގައި ހިންގާފައިވާ އަމަލެއް ނޫންކަމާއި އެއީ "ހިޔުމަން އެރަރ" އަކުން ދިމާވިކަމެއްކަން އެނގޭ ކަމަށެވެ. އެ ހާދިސާ ހިނގާފައި މިވަނީ އެމެރިކާއިން ފެށި ކަންތައްގަނޑެއްގެ ސަބަބުން އަސްކަރީ ހާލަތު ވަރަށް ނާޒުކު ދަނޑިވަޅެއްގައި ވަނިކޮށްކަން ފާހަގަކުރައްވައި، އެކަމުގެ ސަބަބުން ހަމަނުޖެހުންތައް އިތުރަށް ބޮޑުވެފައިވާކަން ވެސް ޖަވާދު ފާހަގަކުރެއްވި އެވެ.\nޖަވާދު ޒާރިފު އިތުރަށް ވިދާޅުވީ، ބޯޑު ވެއްޓުނު ހާދިސާ އާއި މެދު ހިތާމަ ކުރައްވާ ކަަމަށެވެ. އަދި އެ ހާދިސާގައި ނިޔާވި މީހުންގެ ހުރިހާ އާއިލާތަކަށް ތައުޒިޔާ ފޮނުއްވާ ކަމަށެވެ.\nބޯޓު ވެއްޓުނީ "ހިއުމަން އެރަރ" އަކުން ކަމަށް އީރާނުން ބުނިނަމަވެސް، އެބޯޓަށް މިސައިލް ހަމަލާތައް އަރާ ވީޑިޔޯއެއް ވަނީ ބައިނަލްއަގްވާމީ ބައެއް މީޑިޔާތަކުން ހާމަކޮށްފަ އެވެ. މި ހާދިސާއާ ގުޅިގެން އިނގިރޭސިވިލާތާއި، އެމެރިކާ އަދި ކެނެޑާއިން ވެސް ވަނީ، އެ ހާދިސާ ހިނގީ މިސައިލް ހަމަލާއެއްގެ ސަބަބުން ކަމަށް އިންޓެލިޖެންސަށް މައުލޫމާތު ލިބިފައިވާކަމަށް ބުނެފަ އެވެ.\nމި ހާދިސާގައި ޔުކްރެއިން ބޯޓުން ދަތުރުކުރި 176 މީހުން މަރުވި އެވެ. އޭގެ ތެރޭގައި ގިނައީ އީރާނާއި ޔުކްރެއިންގެ ރައްޔިތުން ނެވެ. އަދި ޖަރުމަނާއި، އަފްގާނިސްތާނު އަދި އިނގިރޭސިވިލާތަށް ނިސްބަތްވާ ރައްޔިތުން ވެސް ހިމެނެ އެވެ.


މިދިޔަ މަހު މުދާ އެތެރެކުރި އަދަދު 10 ޕަސެންޓް ދަށަށް\nމިދިޔަ މަހު ރާއްޖެއަށް މުދާ އެތެރެކުރި އަދަދު 10 ޕަސެންޓް ދަށަށް ގޮސްފައިވާ ކަމަށް މޯލްޑިވްސް ކަސްޓަމްސް ސާވިސަސް އިން ބުނެފި އެވެ.\nމޯލްޑިވްސް ކަސްޓަމްސް އިން ނެރެފައިވާ ތަފާސް ހިސާބުތައް ދައްކާ ގޮތުން މިދިޔަ އަހަރުގެ ފެބްރުއަރީ މަހު 3.8 ބިލިއަން ރުފިޔާގެ މުދާ އެތެރެކޮށްފައިވެ އެވެ. ނަމަވެސް މި އަހަރުގެ ފެބްރުއަރީ މަހު އެތެރެކޮށްފައިވަނީ 3.5 ބިލިއަން ރުފިޔާގެ މުދަލެވެ. މިއީ 10 ޕަސެންޓް ދަށްވުމެކެވެ.\nރާއްޖޭގެ އިމްޕޯޓު ދަށަށް ދިޔަނަމަވެސް ރާއްޖޭން ބޭރުކުރި މުދަލުގެ އަދަދު ވަނީ އިތުރުވެފަ އެވެ. މިދިޔަ މަހު ރާއްޖޭން 228 މިލިއަންގެ މުދާ އެކްސްޕޯޓް ކޮށްފައިވެ އެވެ. މިއީ މިދިޔަ އަހަރުގެ މި މުއްދަތުގައި އެކްސްޕޯޓު ކުރި 264 މިލިއަން ރުފިޔާގެ މުދަލާ ބަލާއިރު 16 ޕަސެންޓް އިތުރުވުމެކެވެ\nކަސްޓަމުން ބުނި ގޮތުގައި މިދިޔަ އަހަރުގެ ފެބްރުއަރީ މަހު ކަސްޓަމް ޑިއުޓީގެ ގޮތުގައި ދައުލަތަށް ވަނީ 254 މިލިއަން ރުފިޔާ ލިބިފަ އެވެ. މިއީ މިދިޔަ މަހު ލިބުނު 240 މިލިއަން ރުފިޔާއާ އަޅާ ބަލާއިރު ފަސް ޕަސެންޓް ދަށްވުމެކެވެ. އިމްޕޯޓްކުރި މުދަލުގެ އަގުގެގޮތުން 18 ޕަސެންޓް ޔޫއޭއީ އިން އިމްޕޯޓްކޮށްފައިވެ އެވެ. ސިންގަޕޯ އިން 17 ޕަސެންޓް އަދި ޗައިނާ އިން 15 ޕަސެންޓް މުދާ ވަނީ އެތެރެކޮށްފައިވެ އެވެ.\nއަރުޝީފަށް ނެގީ 16/03/2019 10:32\nއެންމެފަހުން އަޕްޑޭޓްކުރީ 16/03/2019 10:32


Vaccine Jahan nikumeveynee huhdha hodhaigen\nމާދަމާ އިން ފެށިގެން ވެކްސިން ޖަހަން ނިކުމެވޭނީ ހުއްދަ ހޯދައިގެން ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން މިރޭ ބުނީ ވެކްސިން ޖަހަން ސެންޓަރުތަކަށް ދާން ބޭނުންވާ މީހުންނަށް ޕޮލިސް ޕޯޓުން ހުއްދަ ދޫކުރާނެ ކަމަށެވެ. އަދި ހުއްދަ ލިބިގެން ނޫނީ ވެކްސިން ޖަހަން ނުދެވޭނެ ކަމަށެވެ.\nކާފިއު ނޫން ގަޑިތަކުގައި ބޭރަށް ނިކުންނަން ފާހެއް ބޭނުންވާ ގޮތަށް ހަމަޖައްސާ އެ ފާހަށް އެދުމަށް ފުރުސަތު ރޭ ވަނީ ހުޅުވާލާފައެވެ.\nމޯލްޑިވްސް ޕޮލިސް ސާވިސް އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 ކޮވިޑް ވެކްސިން\nރާއްޖޭގެ ކޮވިޑް ނަންބަރު 81،000 އަށް\nތިންލައްކަ މީހުން ވެކްސިން ފުރިހަމަކޮށްފި\nވެކްސިން ފުރިހަމަކުރި އަދަދު 292،000 އަށް\nއެޕޮއިންޓްމަންޓް ނެތި ވެކްސިން ޖެހޭނެ ގޮތް ހަދައިފި


ލޯބި ނުވިޔަސް ފިރުމާލަދީ…..25 – Esfiya\nހިތާމަ ލޯބި April 24, 2018\nލޯބި ނުވިޔަސް ފިރުމާލަދީ…..25\n“އައިލަވްޔޫ ރިމީ… އަހަރެން ރިމީ ބޭނުން. އަހަރެންނަށް ވިިސްނިއްޖެ. ހިތާމައަކީ ހެޔޮވިސްނުން ލިބުނުއިރު ވަގުތުފާއިތުވެފައި ވާކަން. އެކަމަކު އަހަރެމެން ދެމީހުން ކުޑަކުޑަ ހިތްވަރެއް ކޮށްލަނިކޮށް އަދި ހުރިހާ ކަމެއް ރަނގަޅުކޮށްލެވިދާނެ… ޕްލީޒް…..” ދެއަތް ޖޯޑުކޮށް ރިމީޝާގެ ކުރިމަތީގައި ހުއްޓިލަމުން އައްޔަދު ބުނެލިއެވެ.\n“އަހަރެން ބޭނުމެއްނޫން. އަހަރެން ވަރަށް އަވަހާއި ކައިވެނި ކުރާނަން” ހިތާމަވެރި އަޑަކުން ރިމީޝާ ބުނެލިއެވެ.\n“އަހަރެންގެ މައްސަލައެއް ނެތް. ރިމީ އެހެންމީހަކާ ިއނދެފައި އަޔަސް. އަހަރެން ބޭނުމީ ރިމީ. އަހަރެމެން ދެމީހުންނަށް ދެމަފިރިންނަށް އަދިވެސް ވެވިދާނެ. ރިމީ ވެސް ލޯބިވަމެއްނު. އެހެންވީމާ އިންނަ މީހަކާ ސުލްހަވެރިކަމާއެކު ވަރިވެފައި އާދޭ” އައްޔަދު އެއްނޭވައިން މި ހުރިހާ ވާހަކައެއް ދައްކަމުން ދިޔައެވެ.\n“އައްޔަދު ކީކޭ ހީކުރަނީ؟ އަހަރެން މީހަކާއި މި އިންނަނީ ހަމައެކަނި ރޭކޮށްފައި ވަކިވާން ކަމަށްތަ؟ އެހެންވިއްޔާ ތިކުށްހީ ފިލުވަދީފާނަން. އަހަރެންގެ އުމުރުގައި ބާކީ ކިތަންމެ ތަނެއް އޮތަސް އަލުން ތި އިންސާނާގެ ދިރިއުޅުމަކަށް ނުދާނަން. އަހަރެންނަށް ދިރިއުޅެން ދަސްކޮށްދިނީވެސް އައްޔަދު. އަދި އަނިޔާވެރިންގެ ދިރިއުޅުމުން ދުރަށްދާނެ ގޮތާއި އެކަހަލަ މީހުނަށް ޖަވާބުދޭނެ ގޮތް ވެސް ދަސްކޮށްދިނީ ހަމަ ކަލޭ…. އެހެންވީމަ ޕްލީޒް އަހަރެންގެ ހާލަށް އަހަރެން ދޫކޮށްލާފައި މިތަނުން ދޭ…އަމިއްލަ އެދުން ބޮޑުވިޔަސް ތީ ބޮޑުވަރު……” އެއްއަތުން ބޭރަށް ނިކުންނަ ދޮރުފަތް ހުޅުވާލަމުން ރިމީޝާ ބުނެލިއެވެ. އެއްޗެއް ބުނަން އައްޔަދު އުޅުނު ވަގުތު އިޝާރާތުން އެކަން ރިމީޝާ ހުއްޓުވިއެވެ. އިސްޖަހާލައިގެން ހުރެ އައްޔަދު ނިކުތް ދޮރު ލައްޕާލަން އެދިމާލަށް ބަލާލިއިރު ކުރިމަތީގައި ހުރި ނޫރާން ފެނި ރިމީޝާގެ މުޅި ނަފްސު ހިމޭންވެގެން ދިޔައެވެ. އެތެރެއަށް ދަމާލާފައި ބޭރަށް ދޫކޮށްލަން ހިފާލި ނޭވާ ވެސް އެތެރެހަށީގައި ތާށިވީހެން ހީވީ އައްޔަދަށް އެއްފަހަރު އަދި އަނެއްފަހަރު ރިމީޝާ އަށް ނޫރާން ބަލާލި ގޮތް ފެނިފައެވެ. މިފަހަރު ނޫރާން ދައްކާނީ ކޮންކަހަލަ ވާހަކައެއްކަން ހިޔާލަށް ގެންނަން ވެސް ދައްޗެވެ.\nރިމީޝާގެ ފަރާތުން އުފާވެރި ޖަވާބެއް ލިބޭނެ ކަމުގައި ޝިނާން އުއްމީދުކޮށްގެން ހުރެ ބެލް އަޅާލިއެވެ. އަތުގައި އޮތް ފޯނުން ރިމީޝާ އާއި ދައްކާފައިވާ ވާހަކަތައް ކިޔަމުން ސިކުންތަކު އެއްފަހަރު އަމިއްލަ ނަފްސަށް ހީލަމުން ޝިނާން ދިޔައެވެ. ޔަގީނުން ވެސް މިރޭ ރިމީޝާ އޭނާގެ އަންބަކަށް ވުމަށް ތައްޔާރަށް ހުރި ވާހަކަ ބުނާނެ ކަމުގައި އޭނާ ޝައްކެއް ނުކުރެއެވެ. އެހެނީ މާކުރިން ރިމީޝާ ވަނީ އޭނާ ރުހޭ ވާހަކަ ޝިނާން ކައިރީގައި ބުނެފައެވެ. ނަމަވެސް ޝިނާން ބޭނުންވަނީ ރިމީޝާ ކުރިމަތީގައި ހުރެ އެދުލުން ބުނެލާ އަޑު އަހާލާށެވެ.\nޝިނާން މާގިނައިރަކު އިންތިޒާރުކުރާކަށް ނުޖެހުނެވެ. ދޮރުހުޅުވާލީ މިޝްކުއެވެ. ވަގުތުން ޝިނާން މިޝްކު އަތްމައްޗަށް އުފުލާލަމުން ކޮލުގައި ބޮސްދިނެވެ. އެއްފަހަރަކު ނޫނެވެ. އެތައްފަހަރަކު މިޝްކުގެ މޫނުގެ ދެފަރާތަށް ބޮސްދިނެވެ.\n“ދަރިފުޅު ނުނިދަންތަ. އެހެންޏާ މިގަޑިމީ ދަރިފުޅު ނިދާ ގަޑިއެއްނު” މިޝްކު އުނގަށް ލައިގެން އައިސް އިށީންނަމުން ޝިނާން ބުނެލިއެވެ.\n“ޝްޝްޝް…. މަންމިއަކަށް ނޭނގޭނެ މިޝްކޮ މިތަނަށް އައިކަމެއް. މަންމި ފާހަނައިގަ ވީ. މިރޭ މީ މިޝްކު އެކަނިން ނިދާ ރެއެއް. މިދަނީ އެނގޭ ބައްޕި. ގުޑްނައިޓް…..” ޝިނާންގެ ކަރުގައި ބައްދާލާ މޫނުގައި މިޝްކުގެ ކުޑަކުޑަ ތުންފަތް ޖައްސާލާފައި ދިޔައެވެ. އިރުކޮޅަކުން ރިމީޝާ ކުރިމަތީގައި އައިސް ހުއްޓުނެވެ. ޝިނާން ވަރަށް ފަރުވާތެރިވެ ރިމީޝާ އަށް ބަލާލިއެވެ. ޝިނާނާއި ހަތަރުކަޅި ހަމަވުމުގެ ކުރިން ރިމީޝާ ނަޒަރު އެހެންދިމާލަކަށް ބަދަލުކޮށްލިއެވެ.\nރިމީ ކޮޅަށްތަ ހުންނާނީ” ޝިނާން އަހާލިއެވެ. ރިމީޝާ ކުޑަކޮށް ހީލާފައި ހުރި ދިމާލުން ތިރީގައި ހުރި ގޮނޑީގައި އިށީނެވެ.\n“އަހަރެން ވަރަށް އުފާވި ރިމީ ގަބޫލުވީމަ” ޝިނާން ރިމީޝާ އާއި ދިމާލަށް ކުޑަކޮށް ގުދުވެލަމުން ބުނެލިއެވެ. އޭރު ރިމީޝާ އިނީ ތިރިއަށް ބަލަހައްޓައިގެންނެވެ.\n“އަހަރެން ބޭނުމެއްނޫން ލަސްކުރާކަށް. މަންމަވެސް މިފަހަރު ގަބޫލުވެއްޖެ” ރިމީޝާ އަށް ދެލޯ މަރާ ބާރުކޮށްލެވުނެވެ.\n“ރިމީ!!! އަހަރެންގެ ހިތް ނުތަޅުވާ…. އެންމެފަހަރަކު ވެސް ތިދުލުން ބުނެލަބާ ޝިނާނާއި އިންނާނަމޭ. ގަބޫލޭ…. އަހަރެން ރިމީ ދެކެ ވަރަށް ވަރަށް ބޮޑަށް ލޯބިވޭ…….” މިފަހަރު އެސްފިޔަތަކުގެ ފުރަގަހުގައި ހިފަހައްޓައިގެން ހުރި ކަރުނަތަކެއް ނުހިފެހެއްޓުނެވެ. އޮހިގަތްއިރު އަނގައިން އަޑެއްވެސް ނިކުތެވެ. ސޯފާމަތީގައި އޮތް ކުޝަނުން މޫނު ނިވާކުރެވުނީ އެމަންޒަރު ޝިނާނަށް ފެނުނަ ނުދިނުމަށްޓަކައެވެ.\n“ރިމީ!!!! ކިހިނެއްވީ؟ ރިމީ ހިތުގައިޖެހޭ ކަމެއް ނުވަތަ އެއްޗެއް ބުނެވުނީތަ؟ ގަބޫލުނޫނީތަ؟ ޕްލީޒް ހުއްޓާލަބަލަ. ވީކަމެއް ބުނޭ” ޝިނާން ހީވީ ފޫކޮޅަށް ކައްޓެއް ހެރިގެން ތެދުވި ހެންނެވެ. ފުންމައިގެން އައިސް ރިމީޝާގެ ދެކަކޫ މަތީގައި އަތް ބާއްވާލައިގެން ތިރީގައި އިށީނެވެ.\n“އަހަރެން ދާންވީތަ މިތަނުން. ރިމީ ކޮންމެސް އެއްޗެއް ބުނީމަ ދޯ އެނގޭނީ….” ރިމީޝާ ހުއްޓާނުލުމުން ޝިނާންގެ ހިތްވަރު އެލޭގޮތްވިއެވެ. ރިމީޝާ ފުންމައިގެން ތެދުވިއެވެ. އަވަސް އަވަހަށް ޝިނާނަށް ފުރަގަސްދިނެވެ. ކަރުނަތަކަށް އޭރުވެސް ހުއްޓުމެއް ނާދޭއެވެ.\n“އަހަރެން ބޭނުމެއްނޫން…. އަހަ… އަހަރެން ބޭނުމީ ރަށަށް ދާން” ކަންފަތްބުޑުގައި ބޮޮމެއް ގޮށްވާލިޔަސް އެވަރުގެ ސިހުމެއް ޝިނާނަށް ނުލިބޭނެކަން ކަށަވަރެވެ. ހުވަފެނެއްކަމަށް ހިތާ ދެފަރާތަށް މޫނު ތަޅުވާލިއެވެ.\n“ކީކޭ ރިމީ!!” ލިބިފައިވާ ހައިރާންކަމުގެ ތެރެއިން ޝިނާނަށް ބުނެވުނެވެ.\n“ތިއިވުނީ ރަނގަޅަށް. އަހަރެން ބޭނުމެއްނޫން ޝިނާނާއި އިންނަން. އަހަރެންގެ ދިރުއުޅުމުން ދުރަށް ޝިނާން ދޭ. މިޝްކު ކަމަކާއި ގުޅޭ ގޮތަކަށް ނޫން ގޮތަކަށް ޝިނާން އަހަރެންނާއި ވާހަކަދައްކަން ވެސް އަހަރެން ބޭނުމެއްނޫން…..” ޝިނާންގެ ހިތުގައި ތާޒާ ކަމާއެކު އުފެދިފައިވާ ޒަޙަމްތަކަށް ލޮނުމިރުސް އެޅުމަށްފަހު ރިމީޝާ އެތަނުން ދުއްވައިގަތެވެ.\nމިޝްކުގެ މަގަތުން ރިމީޝާ އަށް އޮށޯވެވުނީ ކިރިޔާއެވެ. އަޑު ފަޅައިގެން ގޮސް ބާރަށް ރޮއެގަނެވުނެވެ. މިޝްކު އަށް ހޭލެވިދާނެތީ އަނގަމަތީގައި އަތްއަޅާ ކޮންޓްރޯލް ކުރަން މަސައްކަތްކުރިއެވެ. ނަމަވެސް ރިމީޝާ އަށް އެކަން ކާމިޔާބު ނުވިއެވެ. މަންމި ރޯކަން އެނގި ނުނިދިފައި އޮތް މިޝްކު އެނދުގައި އިށިން އިރު ދެތުންފަތް ވަނީ ފިއްތާލާފައެވެ. ރިމީޝާގެ ރުއިމުގެ އަޑުން ހަމަ ރަނގަޅަށް ވެސް މިޝްކު ހިތަށް ތަދުކޮށްލައިފިއެވެ. ފުރަގަހުން ރިމީޝާގެ ހަށިގަނޑުގައި މިޝްކު އަށް ބައްދައިގަނެވުނީ ހިތުގައި ޖެހިފައި އިންލެއް ބޮޑުކަމުންނެވެ. ރިމީޝާ އަށް މިޝްކުގެ ބީހުން އިހުސާސްވެ މަޑުމަޑުން މިޝްކު އާއި ވީކޮޅަށް އެނބުރި ބޯއަޅާލީ މިޝްކު އުނގުތެރޭގައެވެ.\n“މަންމި!!!!” ރިހުން އެކުލެވިގެންވީ އަޑަކުން މިޝްކު އަށް ގޮވާލެވުނެވެ.\n“ދަރިފުޅާ މަންމިގެ ގައިގަ ދަރިފުޅުގެ ދެއަތުން ފިރުމާލަދީބަލަ. މަންމި ނިންދަވާލަ ދީބަލަ” ކުރެހިފައިވާ އަޑަކުން ރިމީޝާ އަށް ބުނެވުުނެވެ. ވަގުތުން މިޝްކު ރިމީޝާގެ ބޮލުގައި ފިރުމަން ފެށިއެވެ. ދެލޯ ކައިރިން ފާޅުވާން ހުރި ކަރުނަތައް ފޮހެދިނެވެ.\n“މަންމި ނުރޮއި. މިޝްކޮ ވަރަށް ދެރަވޭ…” ޅަ އަޑުން މިޝްކު ބުނެލިއެވެ. ރިމީޝާ ހިނިތުންވާން މަސައްކަތްކުރިއެވެ.\n“މަންމި ބޭނުމީ ނިދަން ދޯ. މިޝްކޮ ލަވައެއް ކިޔަންތަ. އެއީ މިއަދު ކްލާހުން ދަސްކުރި ލަވައެއް” މިޝްކު ބުނެލިއެވެ. ރިމީޝާ ބޯޖަހާލަމުން މިޝްކޮ އަތްތިލައިގެ ބަނޑުފުށުގައި ބޮސްދިނެވެ.\n“މަންމީ ލޯބި މަންމީ\nހިތުގައިވާ އަރާމޭ ތީ\nމަންމި ލޯބި މަންމީ ލޯ އެދޭނޭ ނޫރޭ ތީ\nގައިމޭ ހިތުގައި ފިރުމާލާ މި ހިތުގެ ފުރާނާއެ ތީ\nމަންމީ ލޯބީ މަންމީ” ރާގެއް ނެތަސް މިޝްކު އެކިޔާދިން ލަވައިން ރިމީޝާގެ ހިތާމަތަކަށް ވަގުތުން ލުޔެއް ލިބުނު ކަހަލައެވެ. އެދަރިފުޅުގެ ޅަ އަޑުން އެލަވައިގެ އެއްތަންކޮޅެއް ތަކުރާރުކޮށް އަހަމުން ރިމީޝާ ދިޔައެވެ. މިފަހަރު އެދެލޮލުން ކަރުނަ ފައިބަމުން އެދަނީ އެދަރިފުޅަށްޓަކައެވެ. ޝިނާނަށް ފުރަގަސްދީފައި ރިމީޝާ އެ އައީ ވެސް ހަމައެކަނި މިޝްކުއަށްޓަކައެވެ. ހަގީގަތް އެނގޭނީ ހަމައެކަނި ރިމީޝާ އަށެވެ.\nހެނދުނު ސައިބޯން ޝިނާން ނުތެދުވާތީ ނޫރާން އެކޮޓަރީގައި ދެފަހަރަކު ޖަހާލިއެވެ. ގަޔާނުވެފައި ހުރެ ޝިނާން ދޮރު ހުޅުވާލި ވަގުތު އެންމެފުރަތަމަ ވެސް ނޫރާންގެ ނޭފަތުގައި އައިސް ޖެހުނީ ސިގިރެޓްގެ ނުބައި ވަހެވެ. މޭގައި އަތް އަޅާލައިގެން ހުރެ ނޫރާން އޯކަށްދެމިގަތެވެ. ބޮޑަށް ކޮޓަރިތެރަށް ބޯދިއްކޮށްލިއިރު ސައިޑްކަބަޑް މަތީގައި ހުރި އަޅިކެނޑިން އޭރުވެސް ދުން އަރަމުން ދިޔައެވެ. ކަމެއްވާހެން ވެސް ހީނުވެ ޝިިނާން ގޮސް އެނދުމައްޗަށް ވެއްޓިގަތެވެ. ނޫރާން ކޮޓަރިތެރެއަށް ވަދެ ޝިނާނަށް ވަރަށް ފަރުވާތެރިވެ ބަލާލިއެވެ. އެދަރިފުޅުގެ މިލާފައިވާ މޫނުމަތި ފެނި ނޫރާންގެ ހިތަށް ހަމްދަރުދީ ވަންނަން ހިނދުކޮޅެއްވެސް ނުނެގިއެވެ. ނަމަވެސް ދެވަނަ ސިކުންތުގައި އޭނާ އަށް ލިބުނު ކާމިޔާބަށް ފަޙްރުވެރިވިއެވެ.\n“އަޅާނުލާ ދަރިފުޅާ!! މަންމަ އެ ރިމީޝާ އާއި ގަބޫލުނުވަން ވެސް ހުރީ ހަމަ އެހެންވެ. ދަރިފުޅާ ހަމަ އެންމެ އެކަށީގެން ވަނީ ނޯޔާ އާއި” ޝިނާންގެ މަގަތުން އިށިން ނޫރާންގެ ވާހަކަތަކުން ޝިނާން އަށް ލިބިގެން ދިޔައީ ސިހުމެކެވެ. އޮތްތަނުން ތެދުވެ ނޫރާންގެ މޫނަށް ބަލަން ފެށުނީ ޝައްކުގެ ނަޒަރަކުންނެވެ.\n“ދަރިފުޅު ތި ހީކުރާކަހަލަ ކުއްޖެއްނޫން ރިމީޝާ އަކީ. މަންމަ މިއަދު ބޭރަށް ނިކުތްއިރު އެބަޔަށް އައްޔަދު ވަންނަނިކޮށް ދެކުނިން. އެގޮތަށް ހިލޭ ފިރިހެނުން ގެއަށް ވައްދާނެތަ ރަނގަޅު ކުދިން” ނޫރާން ދައްކަމުންދިޔަ ވާހަކަތަކުން ޝިނާނަށް ލިބެމުންދިޔަ ސިހުން ހިނދެއް ހިނދަކަށް ބޮޑުވަމުން ދިޔައެވެ.\n“މަޑުކޮށްބަލަ. މަންމަ ކީކޭ ތިކިޔަނީ. މަންމަ އަށް ކޯޗެއް އެނގެނީ. ބުނެބަލަ މަންމަ އަށް ކިހިނެއް އެނގުނީ އަޅުގަނޑު ރިމީޝާ އާއި ގުޅުމެއްހުރި ކަމެއްވެގެން އުޅޭކަން” ވަގުތުން ނޫރާންގެ މޫނުގެ ކުލަވަރު ބަދަލުވެގެން ދިޔަ ގޮތް ޝިނާނަށް ފެނުނެވެ.\n“މި…..މި… އެކަހަލަ ކަމެއްވެގެން ނޫންތަ ދަރިފުޅު……” ނޫރާން އޭނާގެ ދިފާއުގައި އެއްޗެއް ބުނަން އުޅުނަސް ޝިނާން އެކަން ހުއްޓުވިއެވެ.\n“ޝުކުރިއްޔާ އަޅުގަނޑަށް ތިހާ ހެޔޮއެދޭ އަޅުގަނޑު ދެކެ ތިހާ ލޯބިވާ މަންމައަކަށް ވީތީ…..” ނޫރާނަށް ބަލާލަމުން ޝިނާން އިއްވާލިއެވެ. އެއަށްފަހު ކޮޓަރިން ނިކުމެގެން ދަމުން އަތުގައި ހުރި ބާރެއްލާފައި ދޮރު ޖެހިއެވެ. ކުރެވުނު ކަންތަކުން މޮޔަހީވެފައި ނޫރާން އިނީ ދެން ކަންތައްކުރަންވީ ގޮތަކާއި މެދު ވިސްނާށެވެ.\nމިޝްކު އަށް ސައި ދިނުމުގައި ރިމީޝާ ބުރަކޮށް އުޅުނު ވަގުތެވެ. ފުލުފުލުގައި ބެލް އަޅާ އަޑު އިވެން ފެށުމުން ރިމީޝާ ބޯ އަރިކޮށްލާފައި ދޮރާއި ދިމާލަށް ބަލާލިއެވެ. އަދި މަޑުމަޑުން ހިނގާފައި ގޮސް ދޮރު ހުޅުވާލިއެވެ. ކުރިމަތީގައި ހުރި ޝިނާން ފެނުމުން ރިމީޝާ ބަލާލީ ފާޑަކަށެވެ. ލައިގެން ހުރި އަޅި ކުލައިގެ އަތްކުރު ގަމީހުގައި ވަނީ ރޫޖެހިފައެވެ. މުޅި ރޭ އެއްކޮށް ނުނިދާ ހުރުމުގެ ސަބަބުން ދެލޮލަށް ރަތްކަމެއް ވެރިވެ މުޅި މޫނުގެ ކުލަވަރި ހުރީ އޮށްސިފައެވެ. ކުޑަކޮށް ދިގުވާން ފަށާފައި ހުރި ބޮލުގެ އިސްތަށިތައް ވެސް ތަރުތީބެއްނެތި ހިމޭންވެފައި ވާއިރު ރިމީޝާ އަށް ދުވަމުން ދިޔައި ސިގިރެޓް ވަހެވެ. ރިމީޝާ އަށް ނޭފަތްމަތީގައި އަތް އަޅާލެވުނީ އެހެންވެއެވެ.\n“ޝިނާން!!! ރަނގަޅުތަ؟” ކުޑަކޮށް ދުރަށް ޖެހިލަމުން ރިމީޝާ ބުނެލިއެވެ. އެއަޑު އިވުނުކަމަށް ނަހަދާ ޝިނާން ހިފީ ރިމީޝާގެ އަތުގެ މުލައްދަނޑީގައެވެ. ރިމީޝާ އަށް ސިހުމެއް ލިބުނެވެ. ހައިރާންވެފައި ޝިނާންގެ މޫނަށް ބަލާލެވުނީ ސުވާލުގެ ނަޒަރަކުންނެވެ. ދެފަހަރަކު އަތް ނައްޓުވަން ވެސް މަސައްކަތް ކުރިއެވެ. ނަމަވެސް ޝިނާން ހިފައިގެން ހުރީ އެހާ ފަސޭހައިން ރިމީޝާ އަށް ކާމިޔާބުވާހާ ކުޑަކުޑަކޮށް ނޫނެވެ. ރިމީޝާ އަށް އިތުރު ސިހުމެއް ލިބުނީ ޝިނާން ރިމީޝާގެ އަތުގައި ހިފައިގެން ގޮސް ކޮޓަރިއަށް ވަދެ ދޮރުލެއްޕުމުންނެވެ. މިޝްކު ބަލަން އިން ގޮތް ފެނި ރިމީޝާ ވަނީ ކަންބޮޑުވެފައެވެ. ޔަގީނުން ވެސް މިހާރު މިޝްކު އިންނާނީ ބިރުގަނެފައި ކަން ރިމީޝާ އަށް އެނގެއެވެ.\n“ދޫކޮށްލާ… ކިހާ ދެރަކަމެއް… ކޮން ފާޑަކަށް ތިއުޅެނީ. ތި ވައްތަރަށް އުޅުނީމަ ނޭނގޭތަ މިޝްކު ބިރުގަންނާނެ ވަރެއް. އެކުއްޖާ ބަލަން އިން ގޮތެއް ނުފެނޭތަ؟ ތި ކަހަލަ މަންޒަރުތަކަކީ އަހަރެން އެކުއްޖާ އަށް ދައްކާ މަންޒަރެއް ނޫން…..” ކުއްލިއަކަށް ހަށިގަނޑަށް ގެނައި ހަރަކާތަކާއެކު ލުއްކެއްޖަހާ އަތް ނައްޓުވާލަމުން ރިމީޝާ ބުނެލިއެވެ.\nހަމަހޭވެރިކަން ޝިނާން އަށް ވީ އަދި ކިރިޔާއެވެ. ތެދެކެވެ. އޭނާ އަށް ކަންތައް އެކުރެވުނީ ރަނގަޅަކަށް ނޫނެވެ. ނަމަވެސް ކުރާނީ ވަކި ކީއްހެއްޔެވެ؟ އޭނާ މޮޔަ ވަނީއެވެ. މޫނާއި އެކު ބޮލުގައި ފިރުމާލަމުން ޝިނާން ކޮޓަރި ތެރޭގައި ދެކޮޅަށް ހިނގަން ފެށިއެވެ. ދެން ފެނުނީ އެނދުގައި އިށީނދެ ދެއަތްތިލަ ތެރޭގައި މޫނު ފޮރުވާލި މަންޒަރެވެ. ޝިނާނަށް ބަދަލުތަކެއް އައިސްފައިވާ ތަން ފެނި ރިމީޝާ ހިމޭންވިއެވެ.\n“ފާހާނާ އަށް ވަދެ މޫނު ދޮވެލައިގެން ހަމަޖެހިލާ. މި އަންނަނީ މިޝްކު ހަމައަކަށް އަޅުވާލާފައި” ޝިނާން ވާހަކަތަކެއް ދައްކަން އުޅޭހެން ހީވުމުން ރިމީޝާ ބުނެލިއެވެ. އަދި ކޮޓަރިން ނިކުތެވެ.\nދެލޯބޮޑުކޮށްގެން އެ ކޮޓަރި އާއި ދިމާލަށް ބަލަން އިން މިޝްކު އިނީ ރިމީޝާ ފެނުމުން ހީލަން ވެސް ނޭނގިފައެވެ. ނަމަވެސް ރިމީޝާ މާބޮޑު ކަމަކަށް ނަހަދާ ހީލާފައި ޖެހިގެން ހުރި ގޮނޑި ދުރުކޮށްލާފައި އިށީނެވެ.\n“ބައްޕި އަށް ކިހިނެއްވީ؟ މަންމި އަށް ތަދުވިތަ؟” ރިމީޝާ އެއްޗެއް ނުބުނުމުން މިޝްކު ބުނެލި އަޑު އިވުނެވެ. ރިމީޝާ އަށް ސިހުމެއް ލިބުނެވެ. މިވީ ވަގުތު ތަކުގައި މިޝްކު އަށް ފެނުނު މަންޒަރާއި މެދު ވިސްނީކަން އެނގި ހިތުގައި ހަމްދަރުދީ އުފެދުނެވެ.\n“ހެހެހެ… ނޫނޭ ދޫނީ…. ބައްޕި ވަރަށް ބޮޑަށް ބޮލުގައި ރިއްސާތީ އެ އައީ…. މަންމި އަތުގައި ހިފައިގެން ހުރީ ބޯ އަނބުރައިގަނެގެން ވެއްޓިދާނެތީ. މަންމި މިއައީ ބައްޕި ކައިރީގައި ބުނެފައި ބަސްއަހައިގެން އޮންނާށޭ……. ” ރިމީޝާ އަވަސް އަވަހަށް ވާހަކަ އޮޅުވާލިއެވެ. އެ ކުޑަކުޑަ ހިތަށް ހަމަޖެހުމެއް ލިބި ތުންފަތްމައްޗަށް ހިނިތުންވުމެއް ވެރިވި މަންޒަރު ފެނި ރިމީޝާ އަށް ވެސް ހަމަޖެހުމެއް ލިބިގެންދިޔައެވެ.\n“މި ހުރިހާ އަލުވިކޮޅެއް ހުސްކޮށްލައްޗޭ ދަރިފުޅު. މަންމި މި އަންނަނީ ބައްޕި އަށް ބޭސްދީފައި….” މިޝްކު ބޮލުގައި ފިރުމާލަމުން ރިމީޝާ ކޮޓަރިއަށް ދިޔައީ ޝިނާނަށް ކޮފީ ތައްޓެއް ތައްޔާރުކޮށްގެންނެވެ.\nރިމީޝާ ކޮޓަރިއަށް ވަން އިރު ޝިނާން ހުރީ ކުޑަދޮރުން ބޭރު ބަލަހައްޓައިގެންނެވެ. ކޮނޑުމަތީގައި ތުވާލި އޮތްއިރު ކުރިން ލައިގެން ހުރި ގަމީސް ވެސް ވަނީ ޓީޝާޓަކަށް ބަދަލުކޮށްފައެވެ.\n“ކޮންމެސް ކަމެއްވެއްޖެ” ޝިނާންގެ ފަހަތުން ހުއްޓިލަމުން ރިމީޝާ ބުނލިއެވެ. ޝިނާން އެނބުރިލުމުން ކޮފީތަށި ދިއްކޮށްލިއެވެ. ކޮނޑުމަތީގައި އޮތް ތުވާލި އެނދުމަތީގައި ބާއްވާލަމުން ޝިނާން ރިމީޝާ އަށް ބަލާލިއެވެ.\n“ސޮރީ” ޝިނާން މަޑުމަޑުން ބުނެލިއެވެ.\n“ޝިން ރޭގައި ނިދިންތަ؟ ހީނުވާތީ މިއަހާލީ…..” ޝިނާން ދެލޯ ވިދައިގަތެވެ. އަދި ދުވަހަކު ވެސް ރިމީޝާ އެހާ ލޯބި ނަމަކުން އޭނާ އާއި މުިހާތަބްކޮށްފައެއް ނުވެއެވެ. ތުންފަތަށް ފަނޑު ހިނިތުންވުމެއް ވެރިވިއެވެ. ހިތަށް އެތައްހާސް ޓަނުގެ އުފާވެރިކަން އިހުސާސް ކުރެވިގެން ދިޔައެވެ.\n“ޝިން” ޝިނާން ޖަވާބެއްނުދީ ލަސްވުމުން ދެވަނަ ފަހަރަށް ރިމީޝާ ޝިނާނަށް ގޮވާލިއެވެ. ޝިނާން ފޮނި ހިޔާލުތަކުން ބޭރުވެ ތެޅިގަނެފައި ރިމީޝާ އާއި ނަޒަރު ސީދާކޮށްލިއެވެ.\n“ޝިން މިތަނަށް އައިކަން މިޝްކުގެ މާމަ އަށް އެނގޭތަ؟ މިބުނީ ޝިނާންގެ މަންމަ އަށް އެނގޭތަ؟” ރިމީޝާ ކަންބޮޑުވުމަކާއެކު އަހާލިއެވެ. ރިމީޝާގެ އެސުވާލުން ޝިނާންގެ ޝައްކުގެ ބޮޅުފައްޗަށް އިތުރު ބޮޅެއް މެހިގެން ދިޔައެވެ. ރިމީޝާ އަށް ބަލާލީ ދެބުމަ ގޮށްޖަހާލަމުންނެވެ.\n“ކީއްވެ ތިހެން ތިއެހީ… ނޭނގެ މަންމަ އަށް އެނގޭކަމެއް ނޭނގޭކަމެއް. އެނގުނަސް މަށަށް ހެޔޮ” ހަމަޖެހިލާފައި ޝިނާން ބުނެލިއެވެ.\n“އެކަމަކު މަށަކަށް ހެވެއްނޫން. ޝިން މިތަނުންދޭ. މިބަޔަށް އެހާ ވަރަށް ނާދޭ… ޕްލީޒް… ޝިން ދައްކަން ބޭނުންވާ ވާހަކައެއް ވިއްޔާ ފޯނުން ބުނޭ. ދެން އަވަހަށް ދޭ. ދަމުން މިޝްކު ކައިރިއަށް ޖެހިލާފައި ދައްޗެ” ރިމީޝާ އަވަސް އަވަހަށް ބުނެލިއެވެ.\n“ކިހިނެއްވީ؟ މަންމަ އިއްޔެގަ މިބަޔަށް އައިތަ؟ އެއްވެސް އެއްޗެއް ބުނިތަ؟ ރިމީ ދޮގުނަހަދައްޗެ…” ޝިނާން ކަތިނަޒަރަކުން ރިމީޝާ އަށް ބަލާލިއެވެ. ރިމީޝާ ޝިނާން އަށް ފުރަގަސްދިނެވެ.\n“މީހަކު އެއްޗެއް ބުނެގެނެއްނޫން މިހެން މިބުނީ. އެގޮތް އަހަރެން ބޭނުންނުވާތީ…..” ރިމީޝާ ބުނެލިއެވެ. ފަހަރެއްގައި ވެސް އޭނާ އަށް ބުނެވޭ ބަހަކުން ދަރިއަކާއި މަޔަކާއި ދެމެދު ކުނިގަނޑެއްގެ ހިޔަނި އެޅޭކަށް ރިމީޝާ އެއް ނޭދޭއެވެ.\n“އަހަރެންގެ މޫނަށް ބަލާލާފައި ހަތަރުކަޅި ހަމަކޮށްފައި ބުނެބަލަ” ޝިނާން އިތުރަށް ޔަގީންކުރަން ބޭނުންވިއެވެ. ވަގުތުން ރިމީޝާ އެނބުރުނެވެ. ޝިނާން އާއި ކުޑަކޮށް ގާތަށް ޖެހިލިއެވެ.\n“ހަތަރުކަޅި ހަމަކުރުމަކީ ނުބައި ކަމަކަށް އަނެއްމީހާ އަށް ދެވޭ ދަޢުވަތަކަށް ނޫނީ ނުވާނެ. އެކަމަކު ޝިންގެ މޫނަށް ބަލަން ހުރެ މިބުނަނީ…. މީހަކު އެއްޗެއް ނުބުނޭ. އެ ނިންމުމަކީ އަހަރެންގެ އަމިއްލަ ނިންމުމެއް” ރިމީޝާ ބުނެލިއެވެ. ދެވަނަ ސިކުންތުގައި ޝިނާންގެ މޫނުން ނަޒަރު ވަކިކޮށްލިއެވެ.\n“އެންމެރަނގަޅު. އަހަންނަށް ރިމީ ވަރަށް ރަނގަޅަށް އެނގޭ… ކޮފީ އަށް ވަރަށް ބޮޑަށް ޝުކުރަން” ރިމީޝާގެ އަތަށް ހުސް ޖޯޑު ލައިދީފައި ޝިނާން ކޮޓަރިން ނިކުމެގެން ދިޔައެވެ. ރިމީޝާ އަށް ހުރެވުނީ ފާޑަކަށް ބަލަހައްޓައިގެންނެވެ.\nމިޝްކު ސްކޫލަށް ލާފައި ގެއަށް އައި މަގުމަތީގައި ރިމީޝާ އާއި މަގުމަތިން ޒޯހަލް ދިމާވިއެވެ. ވިހެއުމުގެ ކުރިން ވާންޖެހޭ ތައްޔާރީތައް ވުމަށްޓަކައި ޒޯހަލް އާއި ކާޝިފް އަވަދިނެތި ވިޔަފާރިކުރުމައިގެން އުޅެނިކޮށް ޒޯހަލް އަށް އެއްލިކަޅިއަކުން ރިމީޝާ ފެނުނީ މަގު ހުރަސްކޮށްލި ތަނެވެ. އެވަގުތު އެއީ އެމީހުން ވެސް ގެއަށް ދާން އުޅުނު ވަގުތުކަމުން ޒޯހަލް ބޭނުންވީ ރިމީޝާ އާއި ކުޑަވާހަކައެއް ދައްކާލުމަށްޓަކައި އެގެއަށް ދާށެވެ. ކާޝިފް ވެސް އިތުރު ބަހެއް ނުބުނީ އޭނާ ކުޑަ މަސައްކަތެއް ނިންމުމަށްޓަކައި އޮފީހަށް ދާންވެފައި އޮތުމުންނެވެ.\nދެ އެކުވެރިން އެކި ވާހަކައިގާ ތިބެ ގެއަށް އައިސް ވަންއިރު ވަނީ ވަރަށް ބޮޑަށް ހޫނުވެފައެވެ. ރިމީޝާ ބުރުގާ ނަގަން ތައްޔާރުވީތަނާ މަޑުޖެހުނީ ޒޯހަލް ބުނި އެއްޗަކުންނެވެ.\n“އެއީ؟ ކީއްވެ ބުރުގާ ނުނަގާށޭ ތިބުނީ؟” ޒޯހަލް އަށް ބަލާލަމުން ރިމީޝާ ބުނެލިއެވެ.\n“ރިމީ ބުނީމެއްނު މިގޭ އުޅޭ ބައެއް މީހުން ރިމީ ދެކެ ވަރަށް ލޯބިވެޔޭ….. އެކަހަލަ މީހަކު ލަނޑެއްދިނުމަށް ވެސް ކަމެއް ރާވާފައި އޮވެދާނެ…..” ޒޯހަލް ބުނެލިއެވެ. ރިމީޝާ ހީލިއެވެ. ޒޯހަލް އެދެއްކި ވާހަކަތައް ރިމީޝާ ގަބޫލެއްނުކުރެއެވެ.\n“ވަރަށް މަޖާ ޒޯ…. ދެން އެކަމު ވަރަށް ހޫނޭ….” ރިމީޝާ ބުރުގަލުން މޫނުމަތި ފޮހެލަމުން ބުނެލިއެވެ.\n“މަށަށް ވެސް ހޫނޭ… މަ އެހެން ބުނީ ކުޑަދޮރުތައް ވެސް އެހެރީ ހުޅުވާފައި. ބޭރުން މީހަކަށް ރިމީ ބުރުގާ ނާޅާ ހުއްޓާ ފެނިދާނެއްނު” ޒޯހަލް މިފަހަރު ދެއްކި ސަބަބު ރިމީޝާ އަށް ގަބޫލުކުރެވުނެވެ.\n“ކާކުބާ ކުޑަދޮރު ހުޅުވީ… މިޝަކޮ ގޮވައިގެން މަނިކުތީ ހުރިހާ ތަނެއް ތަޅުލާފައި. ހަނދާންއެބަހުރި. މިޝްކު ވެސް ބުނިވިއްޔާ މަންމި އޭ ހުރިހާ ދޮރެއް ތަޅުލާށޭ…. ފާޑެއްގެ ސެންޓް ވަހެއްވެސް އެބަހުރި. ވަގެއް ވަނީ ކަންނޭނގެ” ރިމީޝާ ފަރާތްފަރާތް ހޯދާލަމުން ބުނެލިއެވެ.\n“އެއްކަލަ ޝައްކުބޮނޑި. އާނ އެހެންޏަ ތިވަގު މިގެއަށް ވަދެ ސެންޓް ޖަހައިގެން އެދިޔައީ….. މަށަކަށް ނުދުވާ އެއްވެސް ވަހެއް…. ދެން އިށީނދެބަލަ ދައްކަން އައި ވާހަކަ އަދިވެސް ނުދެއްކޭ ވިއްޔާ” ޒޯހަލް ރަށު ރާގުގައި ވާހަކަދައްކަމުން ދިޔައެވެ. ރިމީޝާ އަދިވެސް އެ ވިސްނަނީ އެކަމާއެވެ. މީހަކު ވަންކަމަށް އޭނާ އަށް ޝައްކު ކުރެވެނީއެވެ.\n“މި އަންނަނީ ފިނި ފެންފުޅިއެއް ހިފައިގެން” ރިމީޝާ ދިޔައީ ބަދިގެ އާއި ދިމާލަށެވެ. ޒޯހަލް މޭގައި އަތް އަޅާލިއެވެ. ދެން ނަޒަރު ސީދާކޮށްލީ ކޮޓަރިއަކާއި ދިމާލަށެވެ. ކޮންމެވެސް ސަބަބަކާއި ހުރެ އޭނާގެ ހިތަށް ހަމަޖެހުން ލިބިއްޖެއެވެ.\n“ކޮން ޖަވާބެއް ޝިނާނަށް ދިނީ… ނުބުނާތީ ތިމަންނަ ބުނީ ނޫނެކޭ… ލޯބިވަނީ އެހެންމީހަކު ދެކެއޭ…” ރިމީޝާ ފެންފުޅި ހިފައިގެން އައިސް އިށީނުމުން ޒޯހަލް އަހާލިއެވެ.\n“ޖަވާބެއްދީފިން. ޒޯ… މަށަކަށް ނެތް ޝިނާން އާއި އިނދެވޭކަށް. ތެދަށް ބުނަންޏާ އަހަރެން ވެސް ބޭނުން ޝިނާނާއި އިންނަން…… އެކަމަކު…..” ރިމީޝާ މަޑުމަޑުން ބިއްލޫރިތައްޓަށް ފެންއަޅަމުން ބުނެލިއެވެ.\n“އެކަމަކު ކިހިނެއްވީ؟ ރިމީ ބޭނުން. ޝިނާން ބޭނުން. ގައިމުން ވެސް އަލްވީރައްތަ އާއި ނަޒީމްބެ ތިކަމަށް ދެކޮޅެއް ނުވާނެ…. ދެން ކޮބާ ހުރަހަކީ؟” ޒޯހަލް ބުނެލިއެވެ. ގޮނޑީގައި ޒޯހަލް އިން ގޮތް އެހެން ގޮތަކަށް ބަދަލުކޮށްލީ ބަނޑާއި ހެދި އުނދަގުވެގެންނެވެ.\n“ޝިނާންގެ މަންމަ ޔޯ…. އެމީހުންގެ ރުހުން ވެސް ބޭނުންވާނެއްނު” ރިމީޝާ ބުނެލިއެވެ.\n“ޝިނާން ބުނި އޭނަ މަންމަ ވެސް މިހާރު އޯކޭއޭ…..” ޒޯހަލް ބުނެލިއެވެ.\n“ޒޯ… ޝިނާން މަންމައަކީ ވަރަށް ހަރުކަށި މީހެއް. ޝިނާނަށް ދައްކަނީ އެހެން މޫނެއް. މިބަޔަށް އައިސް މަށަށް އެހާވަރު ކުރޭ… ކޮންމެގޮތެއް ވިޔަސް އެއީ ޝިނާންގެ މަންމައަށް ވެފައި މިޝްކުގެ މާމައަށް ވީތީ އަހަރެން އޭނަ އަށް ގަދަރުކުރަން” ރިމީޝާ ބުނެލިއެވެ. ޒޯހަލް ކޮޓަރި އާއި ދިމާލަށް ކަޅިއެއް އެއްލިއެވެ. ރިމީޝާ ބަލާލުމުގެ ކުރިން ހުރިހާ ސަމާލުކަމެއް ރިމީޝާ އަށް ހުއްޓާލިއެވެ.\n“ޝިނާން މަންމަ އެއްޗެއް ބުނީތަ އަނެއްކާ…….؟” ޒޯހަލް އަހާލިއެވެ. އެވަގުތު ރިމީޝާގެ ވިސްނުން ތަފާތު ދިމާލަކަށް ދަތުރުކޮށްލިއެވެ.\n“އަހަރެންގެ ދަރިފުޅު ކަލޭ ކަހަލަ ނާތަހްޒީބު މުސްކުޅި އެއްވެސް އަގެއްނެތް އަންހެނެއްގެ އަތްދަށުން ސަލާމަތްކުރުމަށްޓަކައި އަހަރެންގެ ހުރި ހަމައެކަނި މާމާ ދަރިފުޅަށް ކޮންމެފަދަ ނިކަމެތި ކަމެއް ދޭން ޖެހުނަސް އެކަމެއް އަހަރެން ކުރާނަން. އެންމެ ފުރަތަމަ އަބަދުވެސް އިސްވާނީ މަގޭ އުފަންދަރި. އެދަރި ނެތިފައި މާމަ ދަރިވެސް ބޭނުމެއްނެތް. މިބުނި އެއްޗެއް އެނގިއްޖެތަ؟ މިޝްކު ހެޔޮހާލުގައި ކައިރީގައި ބަހައްޓަން ބޭނުންވަންޏާ ޝިނާނާއި އިންނަން ދެކޮޅު ހަދާ…. އަދި ބުނަން މިއިން އެއްވެސް ކަމެއް ޝިނާން އަށް އެނގިއްޖެނަމަ އަހަރެންގެ ހުރިވަރެއް އަންގާލާނަން…………”\nKiyaalaafa comment kollaanan.. Luv u\nyes mifaharu Nu Xu first dhw 🙂 congra\nmi bai ves huriha kudhinnah kamudhaane kamah heekuran. maadhama ge part kudakoh lasvedhaane. ekamu varah try kuraanan avahah genesdhen. huriha kudhin ves inthizaaru kuraane kamah heekuran.\nvarah baajjaveri dhuvahakah edhen 🙂 🙂\nKobaa vaahakaige mireyge bai\nMaasha allah v salhi.. mee first dhwww\nthankyou Neen 🙂\nthankyou Aisha 🙂\nkonirakun next part . vara interesting.\nAlhe haadhareethiey dhn konirakun plx miyadhu adhi eh baa genes dheebala plx plx\nVarugadha maidhaitha eh\nDhogeh noon. Shinaan gs mamma kuraa kanthah eheree….?\nMi part vx vvvvv salhi..☺☺☺☺varah kiyaa hithun indhaaenimuny mi part..❤❤❤❤??waiting waiting???luv yuh ???\nmibai ves vara reethi vara furihama thenkyou\nStry haadha furihama ey. Masha allah. Ushaali mi maatu ah ragalhu filaavaheh nagaa dhiyy bala dear.haadhahaa kiburu veri foni aadhamu ge dhari ekey.\nShin kan nygeehuri kotariy ga adu ahah. Zolah aa shin aa raavai geneulheny dhw.. v ragalhu vaane kaashif ge dhon kaafayaaemaatu gulhu viyy ma.hahaha\nKeep it up .waiting4new part …..?????\n# stry kiyaa man #\nShinan kanneynge kotaritherey filaahury.. v rythi mi part ves?☺\nV v reethi mi part ves. Hithah araa adhi miadhu eh part kiyaalan Libeyne nama ey\nVery nice Waiting for next part\njust wow and waiting i dont have more words??><<\nStry varah varah reethi…..waiting4the next part\nBefore u said while explaining the divorce issue that ayyadh have one more chance as they re married all over again after first divorce, and now your saying thah merrying shinaan and to come back to ayyadh in the story, he already have one chance dho as u said earlier, plxxxx ayyadh and rimy gulhuvaa orelse sad, alhe eii ehnun tha real stars of this story\nzohal aai shinaan raivaigendhoaevaahaka dhakkanee. kotareega vee shinaan. mammage rayvunehoadhany. falhaaaruvaalaafa shinaan and rimy gulhuvabala. edhemeehun loabin ulhay bai kiyaahivvany\nHehe shinaan zohalge beynun hifee dhw\nStory varah reethi\nWow v v kiyaahithun huttaa thi ninmaaly…. When next part??\nMi baives hama v furihama. Next part ah inthizaarkuran\nVarah varah Reethi??\nDhen shinan aa rimee gulhuvaa maitu aa deal kurany fahun\n???whn nxt prt\nplz vaahakaige anehbai avahah up kohdheebala…hedhunuhsure inthizaaruga meenee.\nUshaali when is next part…avahah up kohla dheeba 26 vana bai\nMiadhuge part lasvaany gadi tha noony dhuvahakah tha\nEccheh bunaa iru ves ragalhah bunaanama\nVarah foohi vey\nV inthizaaru ga. Koba tha next part\nSalaam huriha kudhin….\nKurin ves ushaali bunin 26 vana bai lasvaaney. Thursday night (maadhama rey) dhanvaru ge vaguthegga noony friday morning ge konmes gadi eh ga genesdheynan. Insha allah 🙂\nEvve kuhjjeh rulhi isnukoh keitheri kamaa eku intizaaru kuraane kamah heekuran 🙂\nGood night ???\nAdhi comment kolli huriha kudhinnah varah varah bodah shukuriyya ❤❤❤\nInthizaarun mi hendhunaa haveeruve dhanee\nUshaa ey next episode kiyaahithun dheravanee.\nhahah..dhw…anyways we’ll wait dear…. we love the story after all……….bxyvma dhw we understand\nALHEY…haadha lowbi story ekey dhow but ushh darling haadha inthixaarekey thikuruvany….love yaa big fan of u ushh\nComment ah nubala irukolhakun mi vaahaka inthw belenee.kihaadhera.try kohdhee mireynamaves vaahaka genesdheveythw.lovely stort.hama best.????\nv reethi story eh ,next part??\nIts ok dear… waitin ga lotus vx meenee\nލޯބި July 18, 2017\nހިތާމަ އެހެނިހެން ލޯބި May 2, 2020\nހިތާމަ މަޖާ ލޯބި May 19, 2020\nލޯބި March 13, 2017\nހިތާމަ ލޯބި January 21, 2017\nޝަކުވާ ހިތަށް ކުރެވޭ ރޮމުން… 11\nހިތާމަ ލޯބި September 22, 2019\nހިތާމަ އެހެނިހެން މަޖާ ލޯބި June 5, 2019


Yamin geyah badhalu kohdheyn Raees arihugai edhijje\nކުރީގެ ރައީސް އަދި އިދިކޮޅު ލީަރު އަބްދުﷲ ޔާމީން އަބްދުލްގައްޔޫމް: ރޯދަ މަހު ގެއަށް ބަދަލު ކޮށް ދިނުމަށް ރައީސް އަރިހުގައި އިދިކޮޅު ދެ ޕާޓީން ވަނީ އެދިގައި --\nމަނީ ލޯންޑަރިންގެ ކުށުގައި ފަސް އަހަރަށް ޖަލަށް ލާފައިވާ ކުރީގެ ރައީސް އަބްދުﷲ ޔާމީން އަބްދުލްގައްޔޫމް ގޭބަންދަށް ބަދަލުކޮށް ދިނުމަށް ޕްރޮގްރެސިވް ކޮންގްރެސް ކޯލިޝަނުން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަރިހުގައި އެދިވަޑައިގެންފި އެވެ.\nއިދިކޮޅު ކޯލިޝަނުން މިކަމަށް އެދިފައިވަނީ މިއަދު ރައީސް ސޯލިހާއެކު ބޭއްވެވި ބައްދަލުވުމެއްގަ އެވެ.\nޕްރޮގްރެސިވް ކޮންގްރެސް ކޯލިޝަންގެ އެކްޓިން ލީޑަރު އަދި ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ ރައީސް ޔާމީން ޖަލުގައި ބަންދުކޮށްގެން ގެންގުޅޭތީވެ ރައީސް ސޯލިހާއި މަޝްވަރާ ކުރެއްވުމަށް ބައްދަލުވުމަކަށް އެދިވަޑައިގެންފައިވާތާ ދުވަސްތަކެއް ފަހުން ރައީސް ސޯލިހާ މިއަދު ބައްދަލުވެފައިވާ ކަމަށެވެ. މިއީ އިދިކޮޅުން އެދިގެން ބޭއްވި ބައްދަލުވުމެކެވެ.\n"އަޅުގަނޑުމެން މިއަދު ރައީސް ސޯލިހާއި މި ބައްދަލުކުރީ އެންމެ ކުޑަމިނުން ރައީސް ޔާމީން ގެއަށް ބަދަލުކޮށްދެއްވާތޯ. އަޅުގަނޑުމެން ހަމައެކަނި ދެއްކި ވާހަކައަކީ އަޅުގަނޑުމެންގެ ވަރަށް ބޮޑު ކަންބޮޑުވުމެކޭ އިދިކޮޅު ލީޑަރު ޖަލުގައި އޮންނެވުމަކީ. އަޅުގަނޑުމެން ވަރަށް ބޮޑަށް އެދެމޭ، އަޅުގަނޑުމެން ދެ ޕާޓީގެ އެދުމަކީ ރައީސް ޔާމީން ވީހާވެސް އަވަހަށް ގެއަށް ބަދަލުކޮށް ދިނުމޭ،" އަބްދުއްރަހީމް ވިދާޅުވި އެވެ.\nއޭނާ ވިދާޅުވީ ރައީސް ޔާމީން ގެއަށް ބަދަލުކުރެއްވުމަށް އެދިވަޑައިގަތުން ފިޔަވާ ބައްދަލުވުމުގައި އިތުރު އެއްވެސް ކަމަކާ ގުޅޭގޮތުން މަޝްވަރާ ކުރައްވާފައި ނުވާނެ ކަމަށެވެ. އަދި މިއަދުގެ ބައްދަލުވުމުގެ ނަތީޖާ ފެންނާނެ ކަމަށް އުއްމީދު ކުރައްވާ ކަމަށް ވިދާޅުވި އެވެ.\n"ރައީސުލްޖުމްހޫރިއްޔާ ދެއްވި ޖަވާބަކީ ގާނޫނީ އިމުގެ ތެރެއިން ކޮށްދެވެން އޮތް ކަމެއް އެމަނިކުފާނު ކޮށްދެއްވާނަމޭ. އަޅުގަނޑުމެން އުއްމީދު ކުރަނީ މިއަދުގެ ބައްދަލުވުމުގެ ނަތީޖާ ފެންނާނެ ކަމަށް،" އަބްދުއްރަހީމް ވިދާޅުވި އެެވެ.\nކުރީގެ ރައީސް ޔާމީން ގެއަށް ބަދަލުކޮށްދިނުމަށް އާއިލާގެ ފަރާތުން އެދިފައިވާ ކަމަށް ހޯމް މިނިސްޓްރީން މިިދިޔަ މަހުގެ 18 ވަނަ ދުވަހު ވަނީ ބުނެފަ އެވެ. ރައީސް ޔާމީން ގެއަށް ބަދަލު ކޮށް ދިނުމަށް އެދި ހޯމް މިނިސްޓްރީއަށް ހުށަހަޅާފައިވަނީ އެމަނިކުފާނުގެ ފަރާތްޕުޅުން ސިއްހީ އެއްވެސް އެހީތެރި ކަމަކަށް އެދިފައި ނުވާ ކަމަށް ރައީސް ސޯލިހު އެންމެ ފަހުން ބޭއްވެވި ނޫސްވެރިންގެ ބައްދަލުވުމުގައި ވިދާޅުވެފައި ވަނިކޮށެވެ.\nރައީސް ޔާމީން ގެއަށް ބަދަލު ކޮށްދިނުމަށް އެދި އިދިކޮޅު ކޯލިޝަނުން ވެސް ވަނީ މީގެ ކުރިން ވަނީ ހޯމް މިނިސްޓަރު އިމްރާން އަބްދުﷲ އާއި ބައްދަލުކުރައްވާފަ އެވެ.\nހޯމް މިނިސްޓަރު ވިދާޅުވެފައި ވަނީ ރައީސް ޔާމީނަށް ޑޮކްޓަރުން ދެއްވާފައިވާ ޓެސްޓްތައް ރާއްޖެއިން ހެދެން ނެތުމުން ރާއްޖެއިން ބޭރަށް ވަޑައިގެން އެ ޓެސްޓްތައް ހެއްދެވުމަށް ދެންނެވި ކަމަށެވެ. އެހެން ނަމަވެސް އެމަނިކުފާނު ބޭރަށް ވަޑައިގެންފައެއް ނުވެ އެވެ.\nރައީސް ޔާމީން ރާއްޖެއިން ބޭރަށް ފޮނުވާލެއްވުމަށް ސަރުކާރާއި ރައީސް ސޯލިހް ޕްރެޝަރު ކުރައްވާ ކަމަށް އެމަނިކުފާނުގެ ގާނޫނީ ވަކީލުންގެ ޓީމުގައި އިސްކޮށް ހުންނެވި ޑރ. މުހައްމަދު ޖަމީލް އަހްމަދު ވަނީ ވިދާޅުވެފަ އެވެ.\nމި މައްސަލާގައި ހޯމް މިނިސްޓަރު އިމްރާން ކުރިން ވިދާޅުވީ ރައީސް ޔާމީންގެ ސިއްހީ ހާލަތާއި ގުޅޭ ގޮތުން ޑޮކްޓަރުން ދެއްވާފައިވާ ލިޔުމެއް އޮންނަ ކަމަށާއި އެ ލިޔުމުގައި ދެ ކަމަކަށް ލަފާ ދެއްވާފައިވާ ކަމަށެވެ. އެއީ ޓެސްޓެއް ހެއްދެވުމާއި އެ މަނިކުފާނު ސްޓްރެސް ފްރީ މާހައުލެއްގައި ބެހެއްޓެވުން ކަމަށެވެ. އެކަމަކު ޑޮކްޓަރު ލަފާ ދެެއްވާ ޓެސްޓަކީ ރާއްޖެއިން ހެދޭނެ ޓެސްޓެއް ނޫން ކަމަށް ވެސް ވިދާޅުވި އެވެ.\nއިމްރާން ވިދާޅުވީ އެ ޓެސްޓް ހެދުމާއި ގުޅޭގޮތުން ރައީސް ޔާމީނާ ބައްދަލުކުރައްވާ ވާހަކަ ދެއްކެވި ކަމަށެވެ. އަދި ޓެސްޓް ހެއްދެވުމަށް މި ސަރަހައްދުގެ ގައުމުތަކުގެ ތެރެއިން ރައީސް ޔާމީން ވަޑައިގަންނަވަން އެދިވަޑައިގަންނަވާ ކޮންމެ ގައުމަކަށް ވަޑައިގަތުމުގެ ފުރުސަތު އޮތް ވާހަކަ ވެސް އެމަނިކުފާނަށް ދެންނެވި ކަމަށެވެ. ނަމަވެސް ޓެސްޓް ހައްދަވަން ރާއްޖެއިން ބޭރަށް ވަޑައިގަންނަވަން ބޭނުންފުޅު ނުވި ކަމަށާއި އެދިވަޑައިގެންނެވީ ގޭ ބަންދަށް ބަދަލުވެވަޑައިގަތުމަށެވެ.\n"އަޅުގަނޑު ދެންނެވިން ފުރަތަމަ ބައި ފުރިހަމަ ކުރައްވާފައި ނޫންތޯއޭ ދެވަނަ ބަޔަށް އަމަލު ކުރެވޭނީ،" ހޯމް މިނިސްޓަރު ވިދާޅުވި އެވެ.\nއިމްރާން އިތުރަށް ވިދާޅުވީ ފުރަތަމަ އޮތް ކަމަކީ ރާއްޖެއިން ބޭރަށް ވަޑައިގެން ޓެސްޓް ހެއްދެވުން ކަމަށެވެ. އަދި ސްޓްރެސް ފްރީ މާހައުލަކީ ކޮބައިކަަން ނިންމަން ޖެހެނީ އޭގެ ފަހުން ކަމަށެވެ. ރައީސް ޔާމީން ހުންނެވީ ޖަލެއްގައި ގާއިމް ކުރެވޭނެ އެންމެ ރަނގަޅު މާހައުލުގައި ކަމަށްވެސް ހޯމް މިނިސްޓަރު ވަނީ ވިދާޅުވެފަ އެވެ.\nރައީސް އަބްދުﷲ ޔާމީން ޕީޕީއެމް ރައީސް އިބްރާހިމް މުހައްމަދު ސޯލިހު + އަބްދުއްރަހީމް އަބްދުﷲ މިނިސްޓްރީ އޮފް ހޯމް އެފެއާޒް ޕީޕަލްސް ނޭޝަނަލް ކޮންގްރެސް - ޕީއެންސީ


Mihuree fahuruveri bappa eh! - Vaguthu\nމިހުރީ ފަހުރުވެރި ބައްޕައެއް!\n3 އަހަރު ކުރިން ( އޮކްޓޯބަރ 11, 2018 )\nސާފް ޗެމްޕިއަންޝިޕްގެ ޓްރޮފީއާއި އަދި ގައުމީ ޓީމުގެ ކުޅުންތެރިންނާއިއެކު އާއްމުންނަށް ފޮޓޯ ނެގުމުގެ ފުރުސަތު ދިނުމަށް މާފަންނު ސްޓޭޑިއަމްގައި ބޭއްވި އިވެންޓުގެ ތެރެއިން -- ވަގުތު އިމޭޖެސް: އިބްރާހިމް ޝާބިލް\nސާފް ޗެމްޕިއަންޝިޕް ތަށްޓާއެކު ރާއްޖޭގެ ޓީމުން ގައުމަށް އުފާވެރިކަމެއް ގެނުވިއެވެ. ކުރިއަށް އޮތް ޖީލަށް އުންމީދެއް ގެނުވިއެވެ. އެތަކެއް އާއިލާއަކަށް ހިނިތުންވުމާ ފަހުރު ގެނުވިއެވެ. އުފާފާޅުކުރުމުގައި ބައިވެރިވި ކޮންމެ އާއިލާއެއްގެ މޫނުމަތިން ފަހުރުވެރިކަން ފެނުނެވެ.\nސަރަހައްދީ ދެވަނަ ރަން މެޑަލް ގައުމަށް ގެނެސްދިން ޓީމުގެ ކޮންމެ ކުޅުންތެރިޔަކަށްވެސް އެ ކުޅުންތެރިޔެއްގެ އާއިލާއާއި މައިންބަފައިންވެސް މަރުހަބާ ކިޔީ ފަހުރުވެރިކަމާއެކުގައެވެ. އެރުވީ ގައުމީ އިއްޒަތްތެރިއެއްގެ ޝަރަފެވެ.\nތަށްޓާއެކު މާލޭގައި ބޭއްވި އުފާފާޅުކުރުމުގެ ހަރަކާތުގެ ތެރެއިން ފެނުނު މަންޒަރެކެވެ. މިއީ ދުވަސްކޮޅެއް ކުރީގެ މަންޒަރެއް ނަމަވެސް، މުހިއްމު ވާހަކައަކަށްވުމުން ކޮންމެހެންވެސް ދައްކާލަން ބޭނުންވީއެވެ. ސާފް ޗެމްޕިއަންޝިޕްގައި ގައުމީ ޓީމުގެ މިޑްފީލްޑުން އެންމެ މުހިއްމު ރޯލެއް އަދާކުރި އިބްރާހީމް ވަހީދު (އިއްބެ)ގެ ފަހުރުވެރި ބައްޕަ، ހަސަން ވަހީދުގެ ވާހަކައެވެ.\nހަސަން ވަހީދު މާލެ އައީވެސް ސީދާ އިއްބެގެ އިސްތިގުބާލަށެވެ. ދަރިފުޅު ގައުމަށް ކޮށްދިން ހިދުމަތުގެ އަގުވަޒަން ކުރުމަށް އެންމެ ގާތުގައި ހުރުމަށެވެ. އުފަލާ ފަހުރާއެކު، ދަރިފުޅުގެ ފޮޓޯ ޖެހި ޓީޝާޓެއްގައި އޭނާ މާފަންނު ޓާފްގައި ހުރިއިރު، އިހުސާސްތަކަކީ ކޮބައިތޯ ބަލާލުން ކޮންމެހެން މުހިއްމުވިއެވެ. ދަރިއެއްގެ ފަރާތުން ގައުމަށް ގެނެސްދިން ރަން މެޑައްޔާއެކު އިއްބެގެ ވާހަކަ ހަސަން ވަހީދު ކިޔައިދެނީ އެންމެ ކުޑައިރުން ފެށިގެންނެވެ.\n"އިއްބެއަކީ ކުޑައިރު، ސްކޫލް ދައުރުން ފެށިގެންވެސް ކިޔެވުމަށްވެސް ލޯބިކޮށް، ކިޔެވުމަށްވެސް އޭނާއަށް ކުރެވުނު ހުރިހާ މަސައްކަތެއްކޮށް ގްރޭޑް އެކަކުން ފެށިގެންވެސް އެއްވަނަ ދަރަޖައިން ފާސް ވަމުން ގޮސް، ގްރޭޑް 10 ނިންމާލި އިރުވެސް އެންމެ މަތީ މަގާމު ހޯދި ކުއްޖެއް. ނޮޅިވަރަންފަރު ސްކޫލުން ކުޅިވަރުގެ ދާއިރާއިންވެސް އެންމެ ގިނަ ތަށި ގެނައި އެއް ކުއްޖެކު އިއްބެއަކީ" ހަސަން ވަހީދު އިއްބެގެ ވާހަކަ ފެށިއެވެ.\nއިއްބެގެ ފުޓުބޯޅަ ކެރިއަރު ފެށުނީ އުމުރުން ހަތް އަހަރު އުފަން ރަށް، ހދ. ނޮޅިވަރަންފަރުގެ މަގުތަކުންނެވެ. އިއްބެގެ ބައްޕަ، ހުސައިން ވަހީދަކީ މާލެ ދަތުރުކުރާ މީހަކަށްވެފައި، ދަތުރުވަރެއްގައި ގެންގޮސްދިން ބޯޅައެއްގެ އެހީގައި، އިއްބެއަށް ފުޓުބޯޅައިގެ ފުރަތަމަ ސްޓޭޑިއަމްއަކީ ނޮޅިވަރަންފަރުގެ މަގުތަކެވެ. ބޫޓަކަށް ނާރާ، ހުސްފައިގައި އެކުވެރިންނާއެކު ކުޅުނު ޒަމާނުގައިވެސް އިއްބެގެ ހުނަރާމެދު އޭނާގެ ބައްޕަ، ހަސަން ވަހީދު ޝައްކެއް ނުކުރެއެވެ.\n"ފުޓުބޯޅަ ކުޅުމަކީ އިއްބެ ވަރަށް ކުރާހިތުން ކުރި ކަމެއް، އޭނާ ގައިގައި ހުނަރުވެސް ހުރި ކަމެއް އެއީ. ސްކޫލުގައި ވެސް ހަމަ ގިނަ މުބާރާތްތަކަކުން ތަށި ހޯދައިފައި އޮންނާނީ. މިހާރުވެސް ގޭގައި ހުންނާނެ އެތައް ބައިވަރު ތަށްޓެއް. އެގޮތަށް އަތޮޅު މުބާރާތުންވެސް ކުޅޭ މެޗުތަކުންވެސް އަބަދުވެސް ވަރަށް މޮޅަށް ކުޅޭނެ. މާލެ ކުޅެން އައުމުގެ ކުރީގައިވެސް ކުޅުދުއްފުށީގައި ކުޅުނު މުބާރާތެއްގައިވެސް ކުޅުދުއްފުއްށީ ކޮރަލް ޓީމަށްވެސް ވަރަށް ރީތި ނަމެއް އޭނާ ހޯދައިދިން،" އިއްބެގެ ބައްޕަ ކިޔައިދިނެވެ.\nސާފް ޗެމްޕިއަންޝިޕްގެ ޓްރޮފީއާއި އަދި ގައުމީ ޓީމުގެ ކުޅުންތެރިންނާއިއެކު އާއްމުންނަށް ފޮޓޯ ނެގުމުގެ ފުރުސަތު ދިނުމަށް މިއަދު މާފަންނު ސްޓޭޑިއަމްގައި ބޭއްވި އިވެންޓުގެ ތެރެއިން -- ވަގުތު އިމޭޖެސް: އިބްރާހިމް ޝާބިލް\nފުޓުބޯޅައިގެ ރޮނގުން ކުރިއަށް ދިޔުމަކީ ހަސަން ވަހީދު އެންމެ ފުރަތަމަ އިއްބެއަށް ހުށަހެޅި ހުށަހެޅުމެއް ނޫނެވެ. އެހެން ނަމަވެސް އިއްބެގެ ވިސްނުމަށް ހަސަން ވަހީދު އިންކާރު ނުކޮށް، ދަނޑު މައްޗަށް ދޫކޮށްލީ އުންމީދެއް އޮވެގެންނެވެ. ކުރެވުނު ތަސައްވަރެއްވެސް އޮތީމަ، ގައުމަށް ރީތި ނަން ގެންނާނެ ކަމަށް އަބަދުވެސް ހުވަފެނެއް ދެކޭތީއެވެ.\n"އަޅުގަނޑު ހިތުގައި އޮވޭ އިއްބެ ކުޅެން ފެށީއްސުރެވެސް އޭނާ ގައުމަށް ރީތިނަން ހޯދައިދޭނެއޭ. އިއްބެ މާލެއައީ 2013ގައި. ރަށުގެ ސްކޫލް ނިންމާލާފައި ގްރޭޑް 10 ނިންމާލާފައި ގެނައީ ސްކޫލްގެ އެންމެ ރަނގަޅު ނަތީޖާ ލިބުނީމަ، ސީއެޗްއެސްސީއަށް ވެއްދުމުގެ ބޭނުމުގައި. ފޯމް ފުރާ ހުރިހާ ކަމެއްވެސް ނިންމާފަ އަހާލިން އިއްބެ ގާތުން، ބައްޕަ ގަސްދުކުރަނީ 11،12 ހެދުމާއި ކޯސްތަކެއްވެސް ހެދުމަށޭ. އޭނާ އެދުވަހު ބުނި ބައްޕާއޭ އަޅުގަނޑު ބޭނުން ވަނީ ފުޓުބޯޅަ ކުޅޭށޭ، ކުޅިވަރުގެ ގޮތުން ކުރިއަށްދާށޭ. ދެން އެދުވަހު ހިތަށް އެރީ ވަރަށް ދެރަކޮށްނޭ މި ދިމާވީ. އެކަމަކު އެހިސާބުން ކުޑަކޮށް އިސްދަށަށް ޖަހާލާފައި އަމިއްލައަށް ވިސްނާލާފައި ހިތަށް އަރައިފި، ދަރިފުޅަކު މައިންބަފައިން ކައިރީގައި އެދޭ އެދުން އެއީ އެންމެ ރަނގަޅު އެދުމަށްވެސް ވެދާނޭ. އެހެން ގޮތަކަށް އަޅުގަނޑުމެންނާ އެފަދަ ކަމަކާ ނުރުހުންވެ މަގުމައްޗަށް ނުކުންނަން ބޭނުން ނުވާތީ އެ ވިސްނުމުގައި އެކަމަށް ގަބޫލުވީ،" ހަސަން ވަހީދު ބުންޏެވެ.\nދަނޑުމައްޗަށް އިއްބެ ދޫކޮށްލުމުގެ ކުރިން ހަސަން ވަހީދު ދިން އެންމެފަހުގެ ނަސޭހަތެއްވެސް އެބައޮތެވެ. އެއީ އަހުލާގުގެ ވާހަކައެވެ. މިއަދު ގައުމުގެ ރަން ދަރިއަކަށްވުމަށް އިއްބެ ހިފި ހެޔޮ ނަސޭހަތަކީ އޭރު ބައްޕަ ދިން ނަސޭހަތެވެ.\n"އެދުވަހު ބުނިން ދަރިފުޅު ވާންޖެހޭނޭ އަހުލާގު ރަނގަޅު މީހަކަށް. ފުޓުބޯޅަ ކުޅުނަސް އަހުލާގާ ނުލާ ނުވާނޭ. އެގޮތުގެ މަތިން 2013 ގައި އޭނާ ފުޓުބޯޅައިގެ މައިދާނަށް ދޫކޮށްލީ،" ހަސަން ވަހީދު ބުންޏެވެ.\nސާފް ސުޒުކީ ކަޕް 2018 ސެމީ ފައިނަލް: ރާއްޖެ އަދި ނޭޕާލް ބައްދަލުކުރި މެޗް -- ވަގުތު އިމޭޖެސް: އިބްރާހިމް ޝާބިލް\nދަނޑުމަތީގައި އަހުލާގު ރަނގަޅު، ޕްރޮފެޝަނަލް ކުޅުންތެރިޔެއްގެ ސިފަ އިއްބެ ކިބައިން ފެންނަ ސަބަބެއް ކަމަށް ބައްޕަ ފާހަގަކުރީ މުޅި އާއިލާގައި ހިނގާ ލެއެވެ. އިއްބެއާއެކު ހަސަން ވަހީދުގެ ނުވަ ދަރިން އެބަތިއްބެއެވެ. ހަތަރު އަންހެން ކުދިންނާއި ފަސް ފިރިހެން ކުދިންނެވެ. އޭގެން ކޮންމެ ކުއްޖަކީވެސް އޭނާގެ ބަސްއަހާ، އެއްވެސް ބޭއަދަބީ އެއްޗެއް އޭނާ ކުރިމަތީގައި ނުބުނާ ކުދިން ކަމަށް ހަސަން ވަހީދު އުފަލާއެކު ފާހަގަކުރިއެވެ.\n"އެއީ ލިބޭނެ އެއްމެ ބޮޑު އުފާވެރިކަން ކަންނޭގެ ދަރިންގެ ފަރާތުން. މައިންބަފައިން ކުރާ މަސައްކަތުގެ އަގު ދަރިން ވަޒަން ކުރުން. ކޮންމެ ކުއްޖަކީވެސް ރަނގަޅު ވަޒީފާތަކުގައި އުޅޭ ކުދިން. އިއްބެގެ އަހުލާގީ ވާހަކަ ވިދާޅުވީ، އިއްބެއަކީ ރަށުން އައިއިރުވެސް އަހުލާގު ރަނގަޅުކަމުގެ މިސާލެއް،" ހަސަން ވަހީދު ބުންޏެވެ.\nހަސަން ވަހީދުގެ ނަޒަރުގައި ދަނޑު މައްޗަށް އިއްބެ ފައްކާކުރީ ދެވަނަ އެހެން މީހެއް ނޫނެވެ. ޓީސީގެ ކޯޗު މުހައްމަދު ނިޒާމް (ނިޒާމްބެ)އެވެ. ހަސަން ވަހީދު ބުނީ، އިއްބެ އަތުގައި ހިފާ ދަނޑުމައްޗަށް ނެރުމުގައި ނިޒާމްބެ އަދާކުރި ރޯލަށް ހައްގު ޝުކުރު އޭނާއަށް ދުލުން އަދާވެސް ނުކުރެވޭނެ ކަމަށެވެ.\n"ކުޅުންތެރިއެއްގެ ގޮތަށް އިއްބެ ހަރުދަނާ ވެގެން ދިޔައީ ޓީސީގެ ކޯޗު، މުހައްމަދު ނިޒާމްގެ މިންނެއް މަސައްކަތް. ނިޒާމްބެއަށް ޝުކުރު އަދާކުރުމަކީ މިއަދު އަޅުގަނޑަށް އެންމެ ހައްގު ކަންތައް. އަޅުގަނޑުގެ ދަރިފުޅަކީ ނިޒާމްބެ ވަރަށް ލޯބިވާ ކުޅުންތެރިއެއް. އަދި އިއްބެވެސް ނިޒާމްބެއަށް ވަރަށް ގަދަރުކުރޭ. ނިޒާމްބެއާ އިދިކޮޅަށްވެސް އެއްވެސް ބަހެއް އިއްބެ ނުބުނާ ކަމަށް ނިޒާމްބެވެސް ބުނެފައި އެބަހުރި. އެހެންވީމަ މި ބުނަނީ ނިޒާމްބެއަކީ ފުޓުބޯޅައިގައި ކުދިން ތަރުބިއްޔަތު ކުރުމުގެ މިސާލެކޭ. އަދި ފާހަގަކޮށްލަން، އިއްބެ ޓީސީއަށް ދިޔައީ ނިއުގެ ބެންޗުގައި އެއް އަހަރު ދުވަހު ކެތްތެރިކަމާއެކު އިނުމަށްފަހު. އެކަމަކުވެސް ނިޒާމްބެ ގަބޫލުކުރި އިއްބެއަކީ ހަރުދަނާ ކުޅުންތެރިއަކަށް ހެދޭނެ ކަމަށް. އެ އުންމީދުގައި އިއްބެ އަތުހިފައިގެން އެކަން ކޮށްދިނީމަ މިއަދު އިއްބެ ހިއްސާވެގެން ގައުމަށް މިފަދަ ކާމިޔާބީއެއް ލިބުނީ،" ހަސަން ވަހީދުގެ ޝުކުރު ނިޒާމްބެއަށް ބަންޑުން ކޮށްލިއެވެ.\nއިއްބެ ކުޅޭ ހުރިހާ މެޗެއް ހަސަން ވަހީދު، އަދި އޭނާގެ މަންމަ ރަޝީދާ ހަސަން ވެސް ބަރާބަރަށް ބަލައެވެ. މާލޭގައި ހުރި ނަމަ، ހަސަން ވަހީދު ދަނޑަށް ވަދެއެވެ. ރަށުގައި ހުއްޓަސް ޓީވީން މެޗު ދައްކާ ކަމަށްވާނަމަ، އެކަމަށްވުރެ ވަކި މުހިއްމުކަމެއް މަންމައާއި ބައްޕައަށް ވެސް ނެތެވެ.\nނިމިދިޔަ ސާފް ޗެމްޕިއަންޝިޕްގެ ގްރޫޕް ސްޓޭޖުގައި ގައުމީ ޓީމުން ކުޅުނު ދެ މެޗުންވެސް ގޯލެއް ނުޖެހި، ގުރުއަތުން ސެމީއަށް ދިޔަ ނަމަވެސް، ސެމީގައި ނޭޕާލާ ކުޅުނު ދުވަހަކީ އިއްބެގެ ކެރިއަރުގައި އެންމެ މުހިއްމު މެޗެވެ. ނޭޕާލް ކޮޅަށް ރާއްޖެއިން ޖެހި ތިން ގޯލްގެ ތެރެއިން ދެ ގޯލް ޖެހީ އިއްބެއެވެ. ރާއްޖެއަށް ފައިނަލެއްގެ އުންމީދު ގެނެސްދީ، ގްރޫޕް ސްޓޭޖުގެ ހިތްދަތިކަން ހަނދާން ނައްތާލަދިނުމުގައި އެންމެ މުހިއްމު ރޯލެއް އަދާކުރީ އިއްބެއެވެ.\n"ސެމީގެ މެޗު ވަރަށް ކައިރިން ބަލަމުން ދިޔައީ. ހިތުގައި އޮތް އިހުލާސްތެރިކަމާއެކު، އަސުރު ނަމާދަށްފަހު ކުރެވެން އޮތް ދުއާއެއްވެސް ކުރިން. އެއީ އަޅުގަނޑުގެ ދަރިއެއްގެ ފަރާތުންވެސް ގައުމު ފަހުރުވެރިވާތަން ދެކެން ބޭނުންވާތީ. އުމުރުން 63 އަހަރު މިހާރު، 1970 ވަނަ އަހަރުން ފެށިގެން ސަރުކާރު ވަޒީފާ އަދާކުރަމުންދާ މީހެއް. އެދުވަހުވެސް އިނީ ގައުމީ ރޫހުގައި. ނޭޕާލް މެޗުގައި ފަހު ހަތަރު މިނެޓުގައި އިއްބެ ފަރާތުން އެ ފެނުނު ދެ ގޯލާއެކު ކުރި އަސަރުން ލޮލުން ފެންކަޅިވެގެން ދިޔަ،" ހަސަން ވަހީދަށް އިއްބެގެ ދެ ގޯލާއެކު ކުރެވުނު އިހުސާސް ބުނެދިނެވެ.\nއިއްބެއަކީ މިއަދު ހަމައެކަނި ދިވެހި ފުޓުބޯޅައިގެ ތަރިއެއް ނޫނެވެ. ސަރަހައްދީ ފުޓުބޯޅައިގައި ފިޔަޖަހަމުން އަންނަ ޒުވާން މޫނެކެވެ. ގައުމީ ޓީމުގެ މުސްތަގުބަލަށް ނަގާކިޔާނެ މުހިއްމު ނަމެކެވެ. ދިވެހި ފުޓުބޯޅައިގައި ކުރިމަގު އޮތް ޒުވާނެކެވެ.\n"ބައްޕައަކީ އަޅުގަނޑުގެ ކެރިއަރުގައި އެންމެ މުހިއްމު އެކަކު. އަބަދުވެސް ކުރާ ކޮންމެ ކަމެއްގައިވެސް ހިތްވަރު ދޭ. ބައްޕަ އެންމެ ބޭނުންވި ކަންތަކަށް ފޮނުވީމަވެސް، އަޅުގަނޑު ބޭނުންވި ކަންތަކޭ ކުރާނީ ބުނީމަވެސް އެކަމަށް ރުހި ގަބޫލުވި. ބޭނުންވި ގޮތަށް ކުރިއަށްދާން އަބަދުވެސް ހިތްވަރު ދިނީ. ޝުކުރު އަދާކުރާނެ ގޮތެއް ނޭނގެ. މި ފަހުރުވެރި ކާމިޔާބީގެ އެންމެ ބޮޑު ހިއްސާދާރުންނަކީ މަންމައާއި ބައްޕަ. އެ ދެ މީހުންނަކީ އަބަދުވެސް އަޅުގަނޑަށްޓަކައި އެންމެ ފަހުރުވެރިވާނެ ދެ މީހުން،" އިއްބެ ކުރުކޮށް، ފޮނިކޮށް، ކާމިޔާބީގައި ބައްޕައާއި މަންމަ ހިއްސާ ބުނެދިނެވެ.\nއިއްބެގެ ކާމިޔާބީގެ ސިއްރުތައް މިއީއެވެ. މިއަދު އިއްބެގެ ބައްޕަ، ހަސަން ވަހީދު އޭނާއާ ދޭތެރޭ ފަހުރުވެރި ނުވާންވީ ސަބަބެއް ނެތެވެ. ސަރަހައްދީ ފުޓުބޯޅައިގައި ދިވެހި ދިދަ ރަމްޒުކޮށްދީ، ރާއްޖެއައީ ރަން މެޑައްޔާ އެކުގައެވެ. ޒަމާންތަކަށް ދެމިގެންދާނެ އުފާވެރި ހަނދާންތަކަކާއެކުގައެވެ. އާއިލާ އަދި ގައުމަށް ރީތި ނަމާ ޝަރަފާއެކުގައެވެ.\nއިއްބެއަށް މަރުހަބާ! އެކަމަކު ތިޔަހަރަ ބޮލެއްކަމަކުނުދޭ. ބޮލަކީ އާންމުގޮތެއްގައި މީހަގެ ޑިސިޕްލިން އަންގައިދޭ އެއްޗެއް.\nހަސަން ވަހީދަކީ ރަނގަޅު މީހެއްނޫން.އޭނަގެ ދަރިއެއް ކައުންސިލްގަ ހުރެގެން ރައްހަލާކު ކުރަނީވެސް.އެކަމް އިއްބެއާ ދެންތިބި ދަރިންނަކީ ރަނގަޅު ބައެއް.


Hollywood gai mashhooru tharin ehaaraai mihaaru\nހޮލީވުޑްގެ މަޝްހޫރު ތަރިން އެހާރާއި މިހާރު\nފިލްމީ ދުނިޔޭގައި އުޅޭ މަޝްހޫރު ގިނަ ތަރިންނަކީ ވަރަށް ޅަ އުމުރުން ފެށިގެން މި ދާއިރާގައި އުޅެމުން އަންނަ ތަރިންނެވެ. އަހަރެމެން އެންމެ ކުޑައިރު ސަޕޯޓް ކުރި ގިނަ ތަރިންނަކީ މިހާރު ދެބައި އުމުރުގެ ތަރިންކަމަށް ވިއަސް މިއަދުވެސް ފިލްމުތަކުގައި ހީރޯބައި ކުޅުމަށް އެއަށްވުރެ މޮޅު ތަރިއަކު ނެތެވެ.\nބްރެޑް ޕިޓަކީ ހޮލީވުޑްގައި ފާހަގަކޮށްލެވޭ އެންމެ ކާމިޔާބު އެއްތަރި އެވެ. އުމުރުން 24 އަހަރުގައި ހޮލީވުޑަށް ތައާރަފްވެ މިހާރު އުމުރުން 57 އަހަރު ވެފައިވާއިރު މިއަދާ ހިސާބަށްވެސް އަންނަނީ މެދުކެނޑުމެއްނެތި މަސައްކަތް ކުރަމުންނެވެ.\nޕިޓް ހޮލީވުޑަށް ތާރަފްވީ 1987 ވަނަ އަހަރު ހަންކް ކިހާ ފިލްމަކުންނެވެ. ނަމަވެސް އެ ފިލްމުގައި އިންނަނީ އޭނާގެ ވަރަށް ކުޑަކުޑަ ރޯލެކެވެ. އެ އަހަރު އިތުރު3ފިލްމެއްގައި ސަޕޯޓިން ރޯލް އޭނާ ކުޅިފައި ވެއެވެ.\nޕިޓްގެ އެންމެ ފާހަގަކޮށްލެވޭ ފިލްމުތަކުގެ ތެރޭގައި އޯޝަން ސީރީޒް، މީޓް ޖޯ ބްލެކް، މިސްޓަރ އެންޑް މިސިޒް ސްމިތް ހިމެނެއެވެ. އޭނާ އެންމެ ފަހުން ފެނިފައިވަނީ އެޑް އެސްޓްރާ އިންނެވެ. އަދި ކުރިއަށް5ފިލްމެއް އެބައޮތެވެ. އޭގެތެރެއިން ސެންޑްރާ ބްލޮކް އާއި އެކު ފެންނަ ބްލެޓް ޓްރެއިން ހިމެނެއެވެ.\nޖޯޖް ކުލޫނީއަކީ އޭނާގެ ރަންޒަމާނުގައި ގިނަ ބައެއްގެ ހިތުގައި ރަސްކަން ކުރި ތަރިއެކެވެ. އަދި މިހާރުވެސް މިއީ ގިބަ ބަޔެއްގެ ސަޕޯޓް ލިބިފައިވާ ތަރިއެކެވެ. ކުލޫނީ ފިލްމީ ދުނިޔެއަށް ނުކުތީ 1978 ވަނަ އަހަރު ޓީވީ ސީރީޒްއަކުންނެވެ.\nއުމުރުން 17 އަހަރުގައި މި ދާއިރާއަށް ނުކުމެ މިވީ 40 އެއްހާ އަހަރުތެރޭގައި ރީތި ކާމިޔާބު ފިލްމުތަކެއް ވަނީ ބެލުންތެރިންނަށް ދޫކޮށްލާފައެވެ. މިހާރު 60 އަހަރުގައިވެސް އަދިވެސް މިއީ އެފަދަ ދެވަނައެއް ނެތް ތަރިއެކެވެ.\nއޭނާ އެންމެ ފަހުން ފެނުނީ ދަ މިޑްނައިޓް ސްއިންނެވެ. ކުރިއަށް އޮތް ފިލްމަކީ ޓިކެޓް ޓު ޕެރެޑައިސް އެވެ.\nސެންޑްރާ މީހުންގެ ސަމާލުކަމަށް އައީ ކިއާނޫ ރީވްސްއާއި އެކު 1994 ވަނަ އަހަރު ކުޅުނު ފިލްމު "ސްޕީޑް" އިންނެވެ. އެއިރު ސެންޑްރާއަކީ އަރަމުން އަންނަ ތަރިއެކެވެ.\n1987 ވަނަ އަހަރު ފިލްމު ހެންގްމޭން އިން ސެންޑްރާ ބޮލީވުޑަށް ތައާރަފް ވީއިރު އޭނާގެ އުމުރަކީ 23 އަހަރެވެ. އަދި މީހާރު 57 އަހަރުގައިވެސް އޭނާ ފެންނަނީ އެންމެ ފިޓްކޮށެވެ. ބޮޑެތި އެކްޝަން ފިލްމުތަކުގައި މަސަަައްކަތް ކޮށްލުމަކީ ސެންޑްރާއަށް ބޮޑު ކަމެެއް ނޫނެވެ.\nއެގޮތުން އޭނާގެ ކުރިއަށް އޮތް ފިލްމު ބްލެޓް ޓްރެއިންއަކީވެސް އެކްޝަން ފިލްމެކެވެ. ސެންޑްރާގެ ކާމިޔާބު ފިލްމުތަަކަށް ބަލާއިރު ބާޑް ބޮކްސް، ސްޕީޑް، ސްޕީޑް2، ޕްރެކްޓިކަލް މެޖިކް، އަދި އޯޝަން 8 ހިމެނެއެވެ.\nމިހާރުވެސް ހޮލީވުޑްގައި ހުރި އެންމެ ކާމިޔާބު އެއް ތަރިއަކަށް ވަނީ ޖޯލީ އެވެ. ޖޯލީ އެންމެ ފުރަތަމަ ފެނުނީ ޗައިލްޑް އާޓިސްޓެއްގެ ގޮތުގައި ލުކިން ޓު ގެޓް އައުޓް އިންނެވެ. އެއިރު އޭނާއަށް7އަހަރެވެ.\nއެއާސްފަހު 1993 ވަނަ އަހަރު ސައިބޯގް2އަކުން އޭނާގެ ފިލްމީ ހަޔާތް ފެށިއެވެ. އަދި 46 އަހަރުގައި މިހާރުވެސް އަންނަނީ މެދު ނުކެނޑި ފިލްމުތަކުގައި ހަަރަކާތްތެރިވަމުންނެވެ.\nއޭނާގެ އެންމެ ފާހަގަކޮށްލެވޭ ފިލްމުތަކަށް ބަލާއިރު މެލެފިސެންޓް، ދަ ޓޫރިސްޓް، މިސްޓަރ އެންޑް މިސިޒް ސްމިތް ހިމެނެއެވެ. އޭނާގެ އެންމެ ފަހުގެ ފިލްމުތަކަކީ ދޯސް ހޫ ވިޝްމީ ޑެޑް އަދި އެޓާނަލްސް އެވެ.


Naazimaage kashikeyo cake nikan meeru - Hali News\nނާޒިމާގެ ކަށިކެޔޮ ކޭކު ނިކަން މީރު\nކަށިކެޔޮ ކޭކު ކެއިން ހެއްޔެވެ؟ ނުކާ ކަމަށް ވާނަމަ ނާޒިމާ ސަމީރަށް ގުޅުއްވާށެވެ. އެހެންނޫނީ "ނާޒީސް ކަށިކެޔޮ ކޭކް" ފޭސްބުކު ޕޭޖަށް އިންބޮކްސް ކޮށްލާށެވެ. ނަޒިމާ ވަރަށް މީރުކޮށް ކަށިކެޔޮ ކޭކު އަޅުއްވައެވެ.\nނާޒިމާ ސަމީރަކީ މ. މުލީ، މާފޮޅޭގޭ ބޭފުޅެކެވެ. އޭނާއަކީ ޢާއިލާގެ އެންމެ ދޮށީ ދަރިފުޅެވެ. ކުޑައިރު ރަށުގައި އުޅުއްވި ދުވަސްވަރުވެސް ރަށުވަންތަ ކަމަށް ލޯބިކުރެއްވިއެވެ. މިހާރު ވެސް ކުރައްވައެވެ.\nއެދުވަސްވަރު ދަރު ހޮވަން ވަލަށް ދިއުމަކީ އޭނާގެ ހޮބީއެވެ. ސްކޫލް ގަޑިތައް ނިންމުމަށްފަހު އޭނާ އެންމެ އިސްކަމެއް ދެއްވީ ވަލަށް ދިއުމަށެވެ. ހަމައެކަނި ދަރު ހޮވަނީއެއް ނޫނެވެ. ކަށީ ހޮވައެވެ. ގަބުޅިއާއި ގޮބޮޅި ހޮވައެވެ. ކަށިކެޔޮ ހޮވައެވެ. މި ތަކެތި މުޅޯއްޓަކަށް އަޅައިގެން ގެއަށް ގެންނަވައެވެ. މަންމައާއި މާމަގެ ވެސް ނުރުހުމުގައެވެ. ވަލަށް ނުދާން އެންގިޔަސް ނާޒިމާއަކަށް އެކަމެއް އޭރަކު ހުއްޓައެއް ނުލެވުނެވެ.\nތަޢުލީމީ ހަޔާތް ނިންމެވުމަށްފަހު ނާޒީމާ މަސައްކަތް ކުރެއްވީ ޕްރައިމެރީ ޓީޗަރެއްގެ ގޮތުގައެވެ. އޭގެ ފަހުން ސެކަންޑަރީ ޓީޗަރެއްގެ ގޮތުގައި 10 އަހަރު މަސައްކަތް ކުރެއްވި އެވެ. އެހެން ނަމަވެސް ދަރިފުޅު ލިބުމާއެކު އޭނާ ވަނީ އަމިއްލައަށް ވަޒީފާ ދޫކޮށްލައްވާފައެވެ. އަދި ދަރިފުޅަށް ޚާއްސަވިއެވެ. ދަރިފުޅުގެ ޢުމުރުން މިހާރު9އަހަރެވެ. ދަރިފުޅަށް މިހާރު ވަރަށްގިނަ ކަންކަން އަމިއްލައަށް ކުރެވެއެވެ. އެހެންކަމުން ނާޒިމާއަށް ވެސް އެކަށީގެންވާ ވަގުތު މިހާރު ލިބެއެވެ.\nކަށިކެޔޮ ކޭކު އަޅަން ފެށުން\nނާޒިމާއަކީ ކަށީކެޔޮ ކޭކު ނޫނަސް ވަރަށް މީރުކޮށް ކާއެއްޗެހި ތައްޔާރު ކުރައްވާ ބޭފުޅުކެވެ. އޭނާގެ ކެއްކުމުގެ ހުނަރުގެ ތެރެއިން ކަށިކެޔޮ ކޭކަކީ މިހާރު އެންމެ ހިނގާ އެކައްޗެވެ. ރައްޓެހިންނާއި ޢާއިލާގެ މީހުންނަށް ވެސް އެވަރެއް ނެތެވެ. އޯޑަރު ދެއްވުމުން ނާޒިމާ ކޭކު އަޅުއްވައި ދެއްވައެވެ. ކޮންމެ ސައިޒަކަށް ވިޔަސް މައްސަލައެއް ނެތެވެ.\nކަށިކޭލު ކޭކުގެ ވާހަކަ އޭނާ ވެސް އަޑު އައްސަވައެވެ. އޭގެ މީރު ކަމުގެ ވާހަކަ މީހުން ދައްކާތީ އަޑުއިވެއެވެ. އެހެންވެ ނާޒިމާ ވެސް ރަހަބައްލަވަން ބޭނުންވީއެވެ. ވާނީ ވެސް އެހެންތާއެވެ. ކަށިކޭލުގެ މީރުކަމާއި އޭގެ ފައިދާ އެންމެ ކުޑައިރުން ފެށިގެން ދެނެވަޑައިގަންނަވައެވެ. "އަޅުގަނޑު ދެ ތަނަކުން ކަށިކެޔޮ ކޭކު ގަނެގެން ކެއިން. އެހެންނަމަވެސް ކަށީކޭލުގައި އެހުންނަ މީރު ރަހައެއް ނުލި. އެހެން އުޅެނިކޮށް ކޮއްކޮއަކު ފޮނުވީ ހައެއްކަ ވަށް ކަށިކެޔޮ. ހިތަށްއެރީ އެއިން އަޅާނީ ކޭކެކޭ. އެހެން ހިތާ ކޭކެއް އަޅައިފައި އެންމެންނަށް ބަހައިފިން. ރަހަބެލި އެންމެނަށް ވެސް އެ ވަރަށް މީރުވެއްޖެ. ބައެއް މީހުން ބުނެފި އޯޑަރަށް ކަށިކެޔޮ ކޭކު އަޅަންވީ ނޫންހޭ. އެހިސާބުން މީގެ ތެރެއަށް ވަދެވުނީ،" ނާޒިމާ ވިދާޅުވިއެވެ.\nކަށިކޭލު ކޭކުއެޅުމަށް ނާޒިމާއަށް މާބޮޑު ގޮންޖެހުންތަކެއް ދިމައެއް ނުވެއެވެ. އެހެންނަމަވެސް ބައެއް ފަހަރު ކަށިކެޔޮ ލިބުމުގައި ދަތިތަކެއް ދިމާވެއެވެ. އެފަދަ ހާލަތްތަކުގައި އޭނާއަށް އެހީތެރިވަނީ ރަށްރަށުގައި ތިބޭ އޭނާގެ އާއިލާ އާއި ރައްޓެހި ރަހުމަތްތެރިންނެވެ. އެއްބަޔަކު އަގުނަގައެވެ. އަނެއްބަޔަކު އެކަންކޮށްދެނީ ނާޒިމާއާ އޮންނަ ގާތް ރަޙުމަތްތެރި ކަމުގެ ބޮޑުކަމުންނެވެ.\n"ބައެއް ފަހަރު ށ. އަތޮޅާއި އެހެނިހެން އަތޮޅު ތަކުން ވެސް ކަށިކެޔޮ ގެންނަން. އަޅުގަނޑުގެ އަމިއްލަ ރަށުން ވެސް ބައެއް ފަހަރު ކަށިކެޔޮ ފޮނުވާ. ކުރިން ކަށިކެޔޮ ހުރިވަރަށް މިހާރު ނުހުރޭ އެހެންވެ ކަންނޭނގެ ލިބުން ދަތިވަނީ ވެސް،"\nނާޒިމާ ގެންދަވަނީ ފޭސްބުކުގައި ޕޭޖެއް ހައްދަވައިގެން އޭނާ އަޅުއްވާ ކަށިކެޔޮ ކޭކު ޕްރޮމޯޓު ކުރައްވަމުންނެވެ. އޯޑަރު ލިބޭ މިންވަރަކުން އަޅުއްވަމުންނެވެ. އެ މަސައްކަތުން ރަނގަޅު އާމްދަނީއެއް ވެސް ލިބިވަޑައި ގަންނަވައެވެ. މި މަސައްކަތުގައި އޭނާގެ ލޮބުވެތި ފިރިކަލުންނާއި ޢާއިލީ މެމްބަރުންގެ ފުރިހަމަ އެއްބާރުލެއްވުން ލިބިވަޑައިގަންނަވައެވެ.\nނާޒިމާ އިންނެވީ ދޫދެއްވުމުގެ ވިސްނުމެއްގައެއް ނޫނެވެ. ކަށިކެޔޮ ކޭކު އަޅުއްވަން ޖެހިވަޑައިގެންނެވިޔަސް އެއްވަނައެވެ. ކިޔަވައި ދެއްވަން ވިޔަސް އެއްވަނައެވެ. މީރު ކާނާ ތައްޔާރުކުރައްވަން ޖެހިވަޑައިގެންނެވިޔަ އެއީ މިސާލެކެވެ. ލިޔުއްވުންތެރި ކަމުގެ ފަންނަކީ އޭނާގެ ފާހަގަ ކޮށްލެވޭ ޚާއްސަ އެއް ސިފައެވެ. މަދުމަދުން ނަމަވެސް ނާޒިމާގެ ލިޔުއްވުންތައް އެކި ވެބްސައިޓުން ފެނެއެވެ.\nނާޒިމާއެވެ! ހިތްވަރު ކުރައްވާށެވެ. މުސްތަގުބަލް އޮތީ އުޖާލާކޮށެވެ.\nނާާޒިމާގެ ކަށިކެޔޮ ކޭކު ވަރަށް މީރު\nﷲގެ ރަހްމަތުން ތިކުރާ މަސައްކަތައް ކާމިޔާބު ދެއްވާށި، އާމީން.\nކޭކް ވަރަށް މީރު ކޮންމެއަކަސް\nމީ ހަމަ ފަސްމީރު ކުރިރުކެކޭ ބުނެވޭނީ، ކުއްޅަވަށް ފަލުގަ އެކީގަ އުޅުނު ހަނދާން ވަރަށް އާވޭ، ކުއްޅަވަކުން ހެދި ފޮނިކާއެއްޗެއްގެ މީރު ރަހަ އަދިވެސް އަނގައިގަ ހުރިކަހަލަ،\nކަށިކެޔޮ ކޭކަކަށް އޯޑަރ ކޮއްލަންވީ ދޯ އަނެއްކާވެސް... ބަނބުކެޔޮ ބޮނޑިބަތް ކޮޅެއް ކަށްކަ ދީބަލަ.. ދާނަން ބަލާ...


ނިޔާގެ ފޮޓޯތައް: ޤުދުރަތީ ރީތިކަމާއި އަމިއްލަވަންތަ ކަމުން ފުރިފައިވާ ފޮޓޯތަކެއް!\nއާރޓިކަލްކިޔުމަށް ހޭދަވާނެކަމަށް ބެލެވެނީ :9މިނެޓް, 37 ސިކުންތު\nފޮޓޯ ނެގުމަކީ ވަރަށް ގިނަ މީހުން ޝައުޤުވެރިވާ ކަމެކެވެ. ފޮޓޯ ނެގޭ ފޯނެއް ލިބިއްޖެނަމަ، އެކި މަންޒަރުތަކުގެ ރީތިހެން ހީވާ ފޮޓޯ ނެގުމަކީ އަހަރުމެންގެ ތެރެއިން ގިނަ ބައެއްގެ އެންމެ މަގުބޫލު އެއް ހޮބީއެވެ.\nމިފަދައިން ރީތި ފޮޓޯތައް ނަގަން ފެށި އެކަކީ ށ. ބިލެއްފަހި/އެލްޒިއަމް ނިޔާޒް މުޙައްމަދު (30އ.) އެވެ.\nފޭސްބުކްގައި "ނިޔާސް ފޮޓޯގްރަފީ" ޕޭޖުގައި ހިމެނޭ އޭނާ ނަގާފައިހުރި ހިތްގައިމު ފޮޓޯތަކާއިމެދު ވާހަކަ ދައްކާލަމުން "މިއަދުނޫހަށް" ދިން ޚާއްސަ ބަސްދީގަތުމެއްގައި ނިޔާ ބުނީ އޭނާ އެންމެ ފުރަތަމަ އެފަދަ ތަފާތު ފޮޓޯއެއް ނެގީ 2007 ވަނަ އަހަރު ކަމަށެވެ.\n"2007 ވަނަ އަހަރު ސޮނީ އެރިކްސަން ވޯކްމަން ފޯނަކުން ނެގި ފޮޓޯއަކުން މިކަން އަސްލު ފެށުނީ. އެއިރުވެސް ވަރަށް ފޮޓޯ ނަގާހިތްވޭ. ދެން އެއް ދުވަހު ނިކަގަހަކަށް އަރާފައި، ދޯނިތަކެއްގެ ފޮޓޯއެއް އޭގެން ނެގީ. ގިނަ މީހުންނަށް ވަރަށް ކަމުދިޔަ އެފޮޓޯ" ނިޔާގެ ފޮޓޯ ޙަޔާތުގެ ފެށުން ކިޔައިދެމުން އޭނާ ބުންޏެވެ.\nއޭގެފަހުން އޭނާގެ ދޮންބެ އޭނާއަށް ގަނެދިން ފޯނަކުންވެސް ނިޔާ ފޮޓޯ ނެގިއެވެ. ފޯނަކުން ފޮޓޯ ނެގިޔަސް ނިޔާ ނަގާފައިހުރި ފޮޓޯތައް ގިނަ މީހުންނަށް ވަރަށް ކަމުދިޔައެވެ.\n"ގިނަ މީހުންނަށް ފޮޓޯތައް ކަމުދަނީ އޭގެ ކޮލިޓީއަށް ބަލާފައެއް ނޫން. ފޮޓޯ ކޮލިޓީއަށް ގިނަފަހަރަށް ނުވެސް ބަލާ. ބަލަނީ ނަގާފަ ހުންނަ ފޮޓޯގެ ތަފާތުކަމަށް، އައިޑިއާ އަށް" ނިޔާ ބުންޏެވެ.\nނިޔާ ނަގާފައިހުރި ތަފާތު އެކިއެކި ފޮޓޯތައް ދައްކާލުމަށް ފޭސްބުކްގައި ޕޭޖެއް ހަދާފައިވަނީ 2014 ވަނަ އަހަރުއެވެ. ނިޔާ ބުނިގޮތުގައި އޭނާ އެއިރު އެޕޭޖު ހިންގީވެސް ފޯނަކުން ނަގާފައިހުރި ފޮޓޯތަކެއް ލައިގެންނެވެ.\n"ސޮނީ އެކްސްޕީރިއާ އެލް އަކުން ނަގާފަ ހުރި ފޮޓޯތަކެއް އެއިރު ޕޭޖުގަ މުޅިންވެސް ހުންނާނީ. އެކަމަކު ވެސް ވަރަށް ގިނަ މީހުންނަށް ކަމުދިޔަ. ފޮޓޯ ނަގަން ކެމެރާއެއް އެންމެ ފުރަތަމަ ވެސް ލިބުނީ 2016 ވަނަ އަހަރު. އެއީ ވެސް އިންސްޓޯލްމަންޓަށް ވަރަށް އަގުހެޔޮކޮށް ނެގި ކެމެރާއެއް. މިހާރު ފޮޓޯނަގަނީ ކެނަން ކެމެރާއަކުން. އެކަމަކު އަޅުގަނޑު ނަގާ ފޮޓޯތައް މާބޮޑަކަށް އެޑިޓެއް ނުކުރަން، ފިލްޓާ އެއްވެސް ނުލަން. ހަމައެކަނި ލައިޓިން އާއި ޝެޑޯ ރަނގަޅު ކޮށްލަނީ" ނިޔާ ކިޔައިދިނެވެ.\nއެހެން މީހުންގެ ފޮޓޯތަކާއި ނިޔާ ނަގާފައި ހުންނަ ފޮޓޯތައް ތަފާތުވަނީ، އެފޮޓޯތަކުގައި އަމިއްލަވަންތަކަން ގިނަވެ، ޤުދުރަތީ ރީތިކަން ވެސް ދައްކުވައިދޭތީއެވެ. އޭނާ ނަގާފައިހުންނަ ގިނަ ފޮޓޯތަކަކީ އެފޮޓޯއަކަށް މީހަކު ހުއްޓިހުރެ ނަގާފައި ހުރި ފޮޓޯތަކެއް ނޫނެވެ. އެހެންނަމަވެސް ފޮޓޯތައް އެހާމެ ރީއްޗެވެ.\n"ނަގާފަ ހުރި ގިނަ ފޮޓޯތަކަކީ ޤުދުރަތީ ރީތި މަންޒަރުތައް ދައްކުވާދީފަ ހުރި ފޮޓޯތައް. އަދި 99% ފޮޓޯތައް ނަގާފަ ހުންނާނީ ބިލެއްފަހީގަ. ހޮބީއެެއްގެ ގޮތުން ފެށި މިމަސައްކަތް މިހާރު ކުޑަކޮށް ވިޔަފާރި އުސޫލުންވެސް ކުރަން. އެއީ ބައެއް މީހުން ބުނީމަ ޚާއްސަ އިވެންޓުތަކަށް ނޫނީ ހަމަ ފޮޓޯއެއް ނަގާހިތުން ބުނެގެންވެސް ނަގާދެން. އެގޮތުން ނަގާއިރުވެސް މާބޮޑު އަދަދެއް ނުކިޔަން. 100 ރުފިޔާއަށް ނުވަތަ ކޮފީއަކަށް ބުނަނީ" ހިނިގަނޑެއް ޖަހާލުމަށްފަހު ނިޔާ ބުންޏެވެ.\nނިޔާގެ މަސައްކަތުގެ ފަހަތުގައި، އޭނާއަށް ވެސް މިފަދަ ކުރިއެރުމެއް ލިބުމުގައި އެހީތެރިވެދިން ބައެއް ފަރާތްތަކުގެ ނަންތައް އޭނާ ފާހަގަ ކޮށްފައިވެއެވެ.\n"ވަރަށް ޚާއްސަ ޝުކުރެއް ރައްދު ކޮށްލަން ބޭނުން އާއިލާއަށާއި، ރައްޓެހިންގެ އިތުރުން ޓޮކްސީގެ މީހުންނަށް" ބަސްދީގަތުން ނިންމާލަމުން ނިޔާ ބުންޏެވެ.


މި އަހަރުގެ ބަޖެޓު މުރާޖަޢާކުރަން މަޝްވަރާ ކޮށްފި\nޝިއުނާ އާދަމް 1 ދުވަސް ކުރިން\nކޯވިޑް-19 އަށްފަހު މި އަހަރުގެ ބަޖެޓް އަލުން މުރާޖަޢާކޮށް އެކުލަވާލެއްވުމާއި 2021 ވަނަ އަހަރުގެ މެދުރާސްތާގެ ބަޖެޓާއި ބެހޭ މަޝްވަރާތައް މިއަދު ބޭއްވެވި ކެބިނެޓް ވަރކިންގ ސެޝަނުގައި ކުރިއަށް ގެންދަވައިފިއެވެ.\nމި ބައްދަލުވުމުގެ ރިޔާސަތު ބަލަހައްޓަވާފައިވަނީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙެވެ.\nކޯވިޑް-19 އަށްފަހު ރާއްޖޭގެ މާލީ ހާލަތަށް އައި ބަދަލުތަކާއެކު މިއަހަރުގެ ބަޖެޓަށް ބަދަލު ގެންނެވުމަށް ފިނޭންސް މިނިސްޓްރީން ހުށަހަޅުއްވާ ކަންތައްތަކުގެ މަޢުލޫމާތު، މިނިސްޓަރ އޮފް ފިނޭންސް އިބްރާހީމް އަމީރު ވަނީ މި ސެޝަނުގައި ހިއްސާ ކުރައްވާފައެވެ. އަދި، ވަކިވަކި އިދާރާތަކުގެ ބަޖެޓަށް ގެންނަވާ ބަދަލުތަކާއި ބެހޭގޮތުން މަޝްވަރާކުރެއްވުން ވެސް މި ސެޝަނުގައި ކުރިއަށް ގެންދަވާފައިވެއެވެ.\nމި ސެޝަންގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ ކޯވިޑް-19 އަށްފަހު ޤައުމު އާރާސްތުކޮށް އިޤްތިޞާދު އިޢާދަ ކުރުމަށް ކުރަންޖެހޭ މަސައްކަތްތަކަށް އަލިއަޅުއްވާލައްވާފައެވެ. އަދި ކޯވިޑް-19 އާއި ގުޅިގެން ބަޖެޓަށް ގެންނަންޖެހޭ ބަދަލުތައްވެސް ރައީސުލްޖުމްހޫރިއްޔާގެ ވާހަކަފުޅުގައި ފާހަގަ ކުރެއްވިއެވެ. މީގެ އިތުރުން، ރައީސުލްޖުމްހޫރިއްޔާގެ ވާހަކަފުޅުގައި ކޯވިޑް-19 އަށްފަހު ގެންނަވާ ބަދަލުތަކުގައި، ރައްޔިތުންނަށް އެންމެ ފައިދާހުރި ގޮތްތަކަށް އިސްކަންދެއްވައިގެން ބަދަލުތައް ގެންނެވުމަށް ވަޒީރުންގެ ކިބައިން އެދިވަޑައިގެންނެވިއެވެ.\nއަރުޝީފަށް ނެގީ 30/06/2020 21:53\nއެންމެފަހުން އަޕްޑޭޓްކުރީ 30/06/2020 21:53\nއައިޝަތު އަލީ2މިނެޓު ކުރިން\nރިފާ ޚަލީލް6މިނެޓު ކުރިން\nމުއައްލިމް އިބްރާހިމް 8 މިނެޓު ކުރިން\nފައިސާތަކެއްގެ ވެރިފަރާތް ހޯދަނީ\nއައިޝަތު އަލީ 12 މިނެޓު ކުރިން


Miee karantu kendey massalaigai dhakkan libunu molhu bahanaa eh | Mihaaru\nޕެރަގްލައިޑް ހަދަމުން ދިޔަ މީހާ ކަރަންޓް ކޭބަލްގައި އަޅައިގެންފައި.\nމިއީ ކަރަންޓް ކެނޑޭ މައްސަލައިގައި ދައްކަން ލިބުނު މޮޅު ބަހަނާއެއް\n12 ޑިސެމްބަރ 2018 - 07:34 1 comment\nވެނެޒުއެލާގެ އިރުމަތީ ސްޓޭޓެއް ކަމަށްވާ ޓާޗިރާއަކީ ރައްޔިތުން ދުވާލަކު އަށްގަޑިއެއްހާ އިރު ކަރަންޓާ ނުލައި އުޅެން ޖެހިފައިވާ ދިރިއުޅުމުގެ ތަކުލީފު ބޮޑު ސްޓޭޓެކެވެ. އެކަމަކު ކަރަންޓްގެ ހިދުމަތް ދޭ ސަރުކާރުގެ ކުންފުނި ކޯޕޯއިލެކް އިން ކަރަންޓް ކެނޑެން ދިމާވާ ސީދާ ސަބަބެއް ރައްޔިތުންނަށް ރަނގަޅަކަށް މިހާތަނަކަށް ސާފެއް ނުކޮށްދެ އެވެ.\nކަރަންޓް ކެނޑޭ މައްސަލަ އަށް ސަރުކާރުން އާންމުކޮށް ދައްކާ ބަހަނާއަކީ ކަރަންޓްގެ ހިދުމަތް ފޯރުކޮށް ދޭން ބޭނުން ކުރާ ވަސީލަތްތަކަށް ބައެއް މީހުން ގަސްތުގައި ގެއްލުން ދިނުމެވެ. މިހާރު މިއޮތީ މިއީ ހަމަ މިކަން ހިނގާ ގޮތްކަން ރައްޔިތުންނަށް ހެއްކާ އެކު ދައްކަން ލިބުނު ދަނޑިވަޅަކާ ދިމާވެފަ އެވެ.\nޓާޗިރާގައި ޕެރަގްލައިޑިންގެ ކުޅިިވަރު ކުޅެން އުޅުނު މީހަކު މި ވަނީ މަތިން އަޅާފައިވާ ކަރަންޓް ކޭބަލްތަކެއްގައި އަޅައިގަނެ ތާށިވެފަ އެވެ. އެހެންވެ މި ހާދިސާ ހިނގުމާ އެކު ފުރުސަތުގެ ބޭނުން ހިފައި ކޯޕޯއިލެކް އިން ވަނީ ކޭބަލްގައި އަޅައިގެންފައި އޮތް މީހާގެ ފޮޓޯ ނަގައި ޓްވީޓްކޮށް، ކަރަންޓް ކެނޑެން ދިމާވަނީ މިފަދަ މީހުންނާ ހެދި ކަމަށް ބުނެފަ އެވެ.\nA post shared by @lmottad on Dec 9, 2018 at 3:50pm PST\nމިނިސްޓަރުގެ އިންސްޓަގްރާމް ޕޯސްޓެއް.\nއެނަޖި މިނިސްޓަރު ލުއީ މޮޓާ ޑޮމިންގޭޒް ވިދާޅުވީ ނަސީބު ދިމާކުރި ގޮތުން ޕެރަގްލައިޑާ އަޅައިގަތް ކޭބަލަކީ އެ ދަނޑިވަޅުގައި ކަރަންޓް ނެތް ކޭބަލެއް ކަމަށާއި އެހެން ނޫން ނަމަ އޭނާގެ ފުރާނަ އަށް ވެސް ނުރައްކާވީސް ކަމަށެވެ. ކޭބަލްގައި އަޅައިގަތް މީހާ ވަނީ ސަލާމަތްކޮށްފަ އެވެ.\nމިނިސްޓަރު ވިދާޅުވި ގޮތުގައި ޓާޗިރާ އިން ކަރަންޓް ކެނޑެނީ ވަސީލަތްތަކަށް ލިބޭ މިފަދަ ގެއްލުންތަކާ ހެދި އެވެ. އެހެންވެ މިލިއަނަކަށް ވުރެ ގިނަ މީހުންގެ އާބާދީއެއް އޮންނަ ޓާޗިރާގެ ކަރަންޓް ކޭބަލްތަކަށް ގެއްލުން ލިބޭ ކަހަލަ ކަންކަން ރައްޔިތުން ނުކުރަން އެދިވަޑައިގަންނަވާ ކަމަށް ވިދާޅުވި އެވެ.\nއިތުރު ލިޔުންތައް ކަރަންޓު ވެނެޒުއެލާ މިވެސް ޚަބަރެއް


އުމުރަށް ތިޔަނަމުގައި………(ތިންވަނަބައި) – Esfiya – Dhivehi Vaahaka Site\n- by maahil - 1- August 24, 2016\nއަރަޝް އަވަސްވެގަތީ ހަލީނާ ހައްޔަރުން ދޫކޮއްލާށެވެ. “ހަލީ އޯކޭ ދޯ ހަލީއަށް މަންޖެ ކިޔަސް” އަރަޝް ބުންޏެވެ. “މާދަމާ ބުނާނަން ޖަވާބު އިނގޭ” ހަލީނާ ދާން އަވަސްވެފައި ހުރިވަރުން ބުންޏެވެ. އަރަޝް ހަލީނާ ހައްޔަރުން ދޫވެއްޖެއެވެ. “މަންޖޭ ހަނދާންކޮށް މާދަން އަންނާތި!” އަރަޝް ހަލީނާ ގަސްތަކުގެ ތެރެއަށް ވަންނަން ދަނިކޮށް ގޮވާލިއެވެ. ހަލީނާ އެއްވެސް ޖަވާބެއް ނުދީ އެތަނުން ހިނގައްޖެއެވެ. “އަވަހަށް ނިދާކަމުގެ އެކްޓު ޖައްސަންވީ އެހެން ނޫނީ މަށަށް ބޮން އަޅައިލާނެ ނާހިދުމެން” އަރަޝް ހިތާހިތުން ބުނެލުމަށް ފަހު ނިދާކަމަށް ހަދައިގެން އޮއްވަ އޭނާއަށް ނިދިއްޖެއެވެ.\n“އޭއި މިއޮތް ނިދަންމިޔަރުމަސް ކައިގެން ނިދަން އޮތް ފަރުބަދަޔާ!!” ނާހިދު އަރަޝްގެ ކަންފަތުމުދީގައި ހިފައިފަ އޭނާ ނަގަމުން ބުންޏެވެ. “އަލިފާނޯއި. މަގޭ ކަންފަތުމުދި . ނާހިދު ކަލެއަށް ހަލާކު ހުރި.” އަރަޝްއަށް ވީތަދުން ބުންޏެވެ. “އަދިވެސް އަހަރުންނަށް ދޯ ހަލާކު ހުރީ! ކޮބައިތަ މިތާނގަ ހައްޔަރު ކުރި ސިކާރަ؟” އަރަޝްއަށް ސުވާލު ފައްޗެއްހެން އެ ސުވާލު ނާހިދު އެބަ ކުރެއެވެ. “މަށަކަށް ނޭންގެ ފިލީތޯއެއްޗެއް! އެ މަންޖެމެން ގުރޫޕު ބިންދައިލީ ޔަޤީން” އަރަޝްއަށް ނޭންގޭނެ ކަމަށް ހެދިގަންނަން ބުންޏެވެ. “ޝިޓް އެ މަންޖެ ފިލީ ހުރިހާ ޕުލޭނަށް ފެންބާދިއްޔެއް! މުޅިން ކަޑަ!!!!” ނާހިދު ބުންޏެވެ. މާޔޫސް ކަމާއި އެކު އެގުރޫޕު ގެއަަށް ދިޔައީ ބިޓު ކަޓައިގެން އުޅޭ ކުއްޖެކޭ އެއްފަދައިންނެވެ. ދެރަކަން ހުރިހާ ކުދިންނެއްގެ މޫނުމަތީގައި ވެއެވެ.\n“މިއަދު މެންދުރުފަހު އެބައޮތް އަންހެންވެރިންގެ ފަންކުޅުމާއި ބަށި މެޗެއް. މާދަމާ ތިން މުގޯލި މުބާރާތެއް އެބައޮތް. މިހާރު ޓީމު ލިސްޓު ހުންނާނެ ރަށު ޒުވާނުންގެ މަރުކަޒުގައި ނެރެފަ. މިއަދު އިރުއޮސި ހައެއްގެ ފަހުން ކުޅުންތެރިންނަށް ޓީމު ބަދަލު ކުރުން ހުއްޓޭނެ އެހެންވެ ތިންމުގޯލި ކުޅޭ އެންމެންވެސް ޓީމުގައި ނަންއޮތްތޯ ބަލައިލުން މުހިއްމު.” ރަށު އޮފީހުގެ އަޑުގަދަކުރާ އިން މި އިއުލާން ކުރުކޮށް ގޮވަން ފަށައިފި އެވެ. ހަލީނާ އަވަހަށް ޒުވާނުންގެ މަރުކަޒަށް ދާން ހިނގައި ގަތެވެ.\n“ނަސީބެއް މަ ނަން އިނީ އަހަރުން ގުރޫޕުގަ ކަން . އެހެންޏާ މަށަށް ބޮޑު ހަނގުރާމައެއް ކުރަން ޖެހޭނެ. ” ހަލީނާ ބޭނުންވާ ގޮތައް ހުރިހާކަމެއް ވެފައި ހުރީމަ އޭނާ ވަރަށް އުފާވިއެވެ. ގެއަށް އެނބުރިދާން އެނބުރުނު ވަގުތު ހަލީނާއަށް ދިމާވީ އަރަޝްއާއި އެވެ. “މަންޖޭ މާދަމައެއްނޫން އިނގޭ މިއަދު ހަވީރުގެ ކުޅިވަރުތަކުގެ ކުރިން.” އަރަޝް ހަލީނާއާއި ބައްދަލުވިތަނުން ބުންޏެވެ. “މެންދުރުފަހު ތިންގަޑި ބައިގަ ސިނާ ގޮވައިގެން ބިކިނީ ބީޗަށް ދަން؟. އޭރުން ތި ދައްކަން ބޭނުންވާ ވާހަކައެއްވެސް ދެއްކޭނެއްނު!”ހަލީނާ އޭނާގެ ހިޔާލު ދިނެވެ. “އާން އޮކޭ މަދާނަން ނާހިދު ގޮވައިގެން ” އަރަޝް ބުންޏެވެ.\nކެއްކުމުގެ ހުރިހާކަމެއް ނިންމައިލެވުނީ ގަޑިން ތިނެއްޖަހަން ފަނަރަވަނިކޮށެވެ. ހަލީނާ އަވަސްވެގަތީ ރީތިވެ ބީޗަށް ދާށެވެ. “ސިނޫ ތިރީތާޓީއަށް ރެޑީ ވެގެން ބިކިނީއަށް ދާން އެބަޖެހޭ.” ހަލީނާ ސިނާ ގާތުބުންޏެވެ. “އާން ” ސިނާ މިހެން ބުނުމަށް ފަހު ގެއަށް ވަދެގެން ދިޔައެވެ. ހަލީނާވެސް ގެއަށް ގޮސް ފެންވަރައި ރީތިވެއްޖެއެވެ. “ހޫން ކާކަށް ތިއްތި ދައްކަން ތި ރީތި ވަނީ ދަރިފުޅާ؟؟ ” ހަލީނާގެ މަންމަ ހަލީމާ ސަމާސާކޮށް ލުމުގެ ނިޔަތުގައި ބުންޏެވެ.\n“މަންމާ އެއީ ނާހިދުމެން ކުލާސް ކުއްޖެއް! މާލެ ކުއްޖެއް . ހީވަނީ ހުަސަ ހެން . ހަލީއަށް ވުރެ ދެތިން އަހަރު ބޮޑުހެން ހީވަނީ”ހަލީނާ އޭނާގެ ހިތުގައި އަރަޝް އާއި މެދު ދެކޭ ގޮތް އޭނާގެ މަންމައަށް ކިޔައި ދިނެވެ. “ބިޓުހިއްލިޔަސް އޯކޭ އެކަމު މަންމަ ޓުރޭނިންގު ދިން ގޮތަށް ހޭވައްލާ ތައްޔާރަށް ހުންނާތި. ” ހަލީމާ ހަލީނާ ގެއިން ދިއުމުގެ ކުރިން ބުންޏެވެ. “މަންމަ ހާދަ ޗިލް އޭ. ތިކަހަލަ މަންމައެއް ކޮންމެ ކުއްޖަކަށް ލިބޭނަމަ. އައި ލަވް ޔޫ މަންމާ” ހަލީނާ އޭނާގެ މަންމަ ރަނގަޅުކަމުން އުފަލުން ބުންޏެވެ.\n“ހަލީ ކޮބާ ހިނގައިގަންނަމާދޯ!” ސިނާ ހަލީނާ ގެއިންބޭރަށްނުކުތުމުން ބުންޏެވެ. “އާން ދޯ. އަޅެ ސިނޫއަށް އެސޮރު މަގެންދާސަބަބު އިނގެޏާ ބުނެބަލަ. ޕުލީޒް.”ހަލީނާ ސިނާގާތު އޭނާ އަރަޝް އާއި ބައްދަލުކުރަން ޖެއްސުވި ސަބަބު އޮޅުންފިލުވުމަށް އެހިއެވެ. “މަށަށް އިނގޭ. އެކަމް ނުބުނެވޭނެ. ދިޔައީމަ އެނގޭނެ.” ސިނާ ކުރު ޖަވާބެއް ދިނެވެ. ދެކުދިން ހިނގަމުންދިޔަ މަންޒިލަށް އާދެވިއްޖެއެވެ. “ކޮބާތަ އެސޮރާ ސިންނުގެ ހިތް؟” ހަލީނާ ސިނާއާއި ދިމާއަށް ބުންޏެވެ.” އެހުރީ އުނދޯލިތައް ކައިރީގަ!” ސިނާއަށް އަރަޝްއާއި ނާހިދު ފެނުމުން ބުންޏެވެ.\nހަތަރުކުދިން ބައްދަލުވެއްޖެއެވެ. “މަށާ ސިނޫ ދާނީ އެހުރި ފަންކުޑަދަށަށް.ތި ދެ މީހުންވެސް މަލެއްފޮޅުވޭތޯ ބަލައްޗޭ!!” ނާހިދު ހަލީނާއާއި އަރަޝް އެކަހެރި ކުރުމަށްފަހު ގާާތަށް ދަމުން އެދެކުދިންނާދިމާލަށް ބުންޏެވެ.”އަމް ޔޫސުފް އަރަޝް . އުމުރަކީ 19 . ކ.މާލެ . ދެން މަންޖެ!. އެކަމު ފުރަތަމަ އިއްޔެގެ ޖަވާބު!” އަރަޝް އޭނާގެ ކުރު ތާޢާރަފެއް ވެލީ އިއްޔެއިން ފެށިގެން އޭނާ ހޯދަމުން އައި ޖަވާބު ލިބޭނެ ކަމުގެ އުންމީދުގައިއެވެ. “މީ ޢާއިޝަތު ހަލީނާ . 18 އަހަރު . މި ރަށް . އެއްވެސް މައްސަލައެއްނެތް. “ހަލީނާ ޖަވާބުގައި ބުންޏެވެ. “ރަޝް އެއީ މައެ ވަނަމަކީ . ކިޔެވުން .ގުރޭޑު 7އަށް ޣިޔާޘުއްދީނުން ދެން 10ނިންމީ މަޖީދިއްޔާއިން. ކްލިކް ކޮލެޖުގައި އެމް ބީ އޭ ހަދަނީ މިހާރު . ދެން މަންޖެގެ ބުރު.” އަރަޝް އޭނާގެ ކިޔެވުމާއި ވަނަން ހަލީނާ އަށް ކިޔައި ދިނެވެ. “ހަލީ އެއީ އަހަރެންގެ ވަނަން. ކިޔެވުން ގުރޭޑް7އަށް މަވެސް ކިޔެވީ ޣިޔާޘުއްދީނުން. 10 ނިންމީ މާފަންނު މަދަރުސާއިން. ފައުންޑޭޝަން ނިމި ޓީޗިން ކޯހަށް ދާން ފެށިތާއަދި އަހަރެއްވެސް ނުވާނެ . ހަމަ ކްލިކުން މަވެސް ކިޔަވަނީ .”ހަލީނާ އޭނާގެ ކިޔެވިތަނުނާއި މިހާރު ކިޔަވަމުން އަންނަ ކޯސް ވެސް ކިޔައި ދީފި އެވެ.\n“އެކަމު މަށެށް ދުވަހަކުވެސް ރަޝްއެއް ނުދެކެން! ޣިޔާޘުއްދީނުން ނިންމީ ކޮންއަހަރަކު؟؟.ކޮލެޖަށް ދަނީ ކޮންގަޑިއަކު ބާ؟؟”މި ސުވާލުތައް ހަލީނާ ހިތާއި ހިތުން ކުރަމުން އެބަ ދެއެވެ. “ރަޝް މަޖީދިއްޔާއަށް ބަދަލުވީ 2000 ގަ. ކޮލެޖަށް މިއަހަރު ޖެނުއަރީގަ ވަނީ. އަސްލު އަދި 18. 19 ވާނެ އަންނަ މަހު 26ގަ.”އަރަޝް ހަލީނާއަށް އޮޅުމެއްވާކަމަށް ހީކޮށް ވަރަށް ތަފްސީލުކޮށް އޭނާގެ އުމުރާއި ކޯހުގެ ކަންކަން ކިޔައި ދިނެވެ. “ތީ 7ބީގަ އުޅުނު އަރަޝްތަ؟ “ހަލީނާއަށް ބޭއިޙްތިޔާރުގައި ބުނެވުނެވެ. “އާން ތީ އަހަރެންގެ ފަސްޓު ޖީއެފް ހަލީތަ؟ “އަރަޝް އުފަލުން ބުންޏެވެ. “އާން މީ ތި އަރަޝް ދެއަހަރު ވަންދެން ހޯދަމުންއަންނަ ލޯބި. ” ހަލީނާ ވެސް އުފަލުން އިނދެފައި ބުންނެވެ. “ހަލީ މަށާ މެރީ ކުރާނަންތަ؟” އަރަޝް ހަލީނާ އެއީ އޭނާ ހޯދަމުންއަންނަ ލޯބި ކަން އެނގުމާއެކު ހަލީނާއަށް ކައިވެނި ކުރުމަށް ހުށައެޅިއެވެ.\n“މާލަސް ވެއްޖެ. ހަލީގެ ކޯސްގެ މެދުން ވެއްޖިޔާ މަންމަމެން ހިތްހަމަނުޖެހޭނެ.މަންމަމެންގެ ބަހަކަށް ފަހު މާދަމާ ޔަޤީން ޖަވާބެއް ދޭނަން.”ހަލީނާ އެ ކައިވެނީގެ ހުށައެޅުމަށް ޖަވާބެއްދިނެވެ. “ނިކަން ހަލީ ކިޔައިދީބަލަ ހަލީ މާފަންނު މަދަރުސާއަށް ބަދަލުވި ފަހުން ބިޓިން ކުޅިގަނޑު އޮތް ގޮތް” އަރަޝް ހަލީނާގެ ސުކޫލު ދައުރުގައި ރައްޓެހިވުމުގެ ވާހަކަ އެހިއެވެ. “އަހަރެމެން ދެމީހުން ރުޅި ނުވާތީ ނޫޅެން އެހެން ބިޓެއް ނަގަން. ނުވެސް ވިސްނަން. ރަޝް އޯ. މިސްޓަރ ފުލާޓު ދޯ ތީ؟؟ . އަމީނިއްޔާ ދޮށުގަ ކޮންމެ ދުވަހަކު މުގޯލި އަޅާ ވާހަކަ ނާހިދު ބުނި އަޑުއެހިން. ” ހަލީނާ އޭނާގެ ސުކޫލް ދައުރުގައި އަރަޝްނޫން އެހެން ކުއްޖަކާ ރައްޓެހި ނުވާ ވާހަކައާއި އެކު އޭނާ އާއި ސަމާސާކޮށްލަން މުގޯލިއެޅާ ވާހަކަ ބުންޏެވެ.”ވަރުގަދަ ނާހިދެއް ސަހާދެއް. މަވެސް އިތުރު ކުއްޖަކާ ރައްޓެއްސެއް ނުވަން. މަ އަމީނިއްޔާ ދަށަށް ދަނީ ހަލީނާ އާއި ދިމާވާނެ ކަމަށް ހީކޮށް. އެކަމު ހަލީނާ މާފަންނު މަދަރުސާއަށް ބަދަލުވި ވާހަކަ ނުބުނޭ ވީޔަ.” އަރަޝް އޭނާގެ ސުކޫލު ދައުރުގައި ހަލީނާއަާއި ކުރަން ކުރި މަސައްކަތުގެ ވާހަކަވެސް ކިޔައިދިނެވެ.\n“ހޫން ހާދަ އަވަހަށް ތި ނިންމީ. ހަލީ ގަދަ އިނގޭ.” ސިނާއާއިނާހިދު ހަވީރުގެ ކުޅިވަރުތައް ބަލަންދާންވެގެން ހަލީނާއާއިއަރަޝް ބަލައި އައިއިރު އެދެކުދިން އަތުގުޅައިލައިގެން ތިއްބަ ބުންޏެވެ. “ސިނޫ މީ ހަލީގެ އިންތިޒާރުގެ ނިމުން. މީ ހަލީ ހޯދަމުންއަންނަ ބޯއީ ފުރެންޑު. ” ހަލީނާ ސިނާއަށް އަރަޝް އެއީ އޭނާގެ ކާކުކަން ކުރުކޮށް ފޮނިކޮށް ބުންޏެވެ.”އަރަޝް ހިނގާބަލަ ދަނޑަށް.ކުޅިވަރުތައް ބަލަން.”ނާހިދު ބުންޏެވެ. ހަތަރު ކުދިން ދަނޑަށް ދިޔައީ އެކު އެކީގައެވެ.\nހަތަރުވަނަ ބައި 01/09/2016 ގައި……………\nHi Im Maahil\nއެކުވެރި ލޯބި ♡\nފިރިމީހާގެ ހައްޤުގައި (20)\nHaadha gina duvas kohlaafa up v…….\nSorry Gina duvas veema\nMok exam otheema up kurun fas kohlee\nYay me first dhw …… vvvvv reethi story eh……\nMee 3vana BAI\nDevana adi thinvanaige demedu medu kendumeh ai\nNysh ebunee emme furathama comment kuri vaahaka dho…\nVara inthizaaru kuri fahun upload mi vee…vara reeethi ..keeep it up…a ekam dhen thankolhe avaha next part up kolachey\nއިންޝާﷲ ވަރަށް އަވަހަށް ހަތަރުވަނަބައި އަންނާނެ\nHaadh lahee next part ves\nhey avahah up kohdhyba\nlololll…m from gis too 😉\nޣިޔާޘުއްދީންް މެންޝަން ކުރީ އެސުކޫލަކީ ވަރަށްގިނަ ހަނދާންތަކެއް ވާ ތަނަކަށް ވާތީ\nStory vvvvvv nyc\nWill wait ❤\n10 ga ulheyiru manje kon vaahakaek liyaakah… thi varumeehunvaahaka nuliyee\nfahu bai hyvanee varah avas aruvaalaafa liyefa hurin hen. nd also ehn myhaku lavva komme ep eh kiyuvvaafa improvement eh geneven othiyya geneslaafa dhen up kollaba.\npractice makes perfect so u can also do it!!!!\nVarah kuhebahuri ey you kid don’t you know about writing stories in think if you want write story you have to go toastory writing class and learn how to write and continue with your stories please don’t take my comment asanegetive


Civil serventunge flatah kurimathilaan hulhuvaalaifi | Mihaaru\nހުޅުމާލޭގައި އަޅާފައިވާ ފްލެޓްތަކެއް: ސިވިލް ސާވެންޓުންގެ ފްލެޓަށް ކުރިމަތިލާން ވަނީ ހުޅުވާލައިފައި\nސިވިލް ސާވެންޓުންގެ ފްލެޓަށް ކުރިމަތިލާން ހުޅުވާލައިފި\n01 ނޮވެމްބަރ 2017 - 13:23 26 comments\nހުޅުމާލޭގެ ދެވަނަ ފިޔަވަހިން ސިވިލް ސާވިސްގެ މުވައްޒަފުންނަށް ދޫކުރާ 1،000 ފްލެޓަށް ކުރިމަތިލާން އިއްޔެ ހުޅުވާލައިފި އެވެ.\nހުޅުމާލޭގައި އަލަށް އިމާރާތްކުރާ 7،000 ފްލެޓްގެ ތެރެއިން ސިވިލް ސާވިސްގެ މުވައްޒަފުންނަށް ޚާއްސަކުރި 1،000 ފްލެޓަށް އަންނަ ޖެނުއަރީ 15 ގެ ނިޔަލަށް ފޯމު ހުށަހެޅުމުގެ ފުރުސަތު އޮންނާނެ ކަމަށް ހައުސިން މިނިސްޓްރީން ބުންޏެވެ. އަދި ދިރިއުޅުމުގެ ހާލަތު ވަޒަން ކުރުމަށް ފަހު އަންނަ އަހަރުގެ މާޗު މަހުގެ ތެރޭގައި ފައިނަލް ލިސްޓު އިއުލާނު ކުރާނެ ކަމަށް ހައުސިން އިން ބުންޏެވެ.\nމި ފްލެޓަށް ކުރިމަތިލާ މީހުންގެ ޝަރުތުތަކުގެ ތެރޭގައި، ރާއްޖޭގެ އެއްވެސް ރަށަކުން 600 އަކަފޫޓުގެ ނުވަތަ އެ އަށް ވުރެ ބޮޑު ގޯއްޗެއް ނެތުން އަދި އެ އަށް ވުރެ ކުޑަ ގޯއްޗެއް އޮންނަ ނަމަ، އެ ދޫކޮށްލަން އެއްބަސްވުން ހިމެނެ އެވެ.\nސިވިލް ސާވެންޓުންނަށް ފްލެޓް ދޫކުރަނީ ކޮންމެ މިނިސްޓްރީއެއްގައި ވެސް މަސައްކަތް ކުރާ މުވައްޒަފަކަށް ބަލައި، ހަމަހަމައަށް ބަހާލައިގެންނެވެ. އަދި ކޮންމެ މިނިސްޓްރީއަކުން ވެސް ތިން ކެޓަގަރީއަކުން ފްލެޓް ދެ އެވެ. އެއީ އިދާރީ މަގާމުތަކުގެ ތިބި މީހުންނަށް ދޭ 300 ފްލެޓާއި ފަންނީ އަދި މެނޭޖީރިއަލް ލެވެލްގެ މުވައްޒަފުންނަށް ދޭ 300 ފްލެޓާއި ސަޕޯޓް ސާވިސް ލެވެލްގެ މުވައްޒަފުންނަށް ދޭ 400 ފްލެޓެވެ.\nމިއިން ކޮންމެ ކެޓަގަރީއަކުން ވެސް ޕޮއިންޓް ލިބޭ އުސޫލު އާއްމުކޮށްފައިވާއިރު، ކޮންމެ ބަޔަކުން ވެސް އެންމެ ގިނަ ޕޮއިންޓް ލިބެނީ އެންމެ ގިނަ ދުވަހު މަސައްކަތް ކޮށްފައިވާ މީހުންނަށާއި ތައުލީމީ ގޮތުން މަތީ މީހުންނަށެވެ. އެކަމަކު ސަޕޯޓް ސާވިސް ލެވެލްގެ މުވައްޒަފުންނަށް ޕޮއިންޓް ދިނުމުގައި ދަރިން ތިބޭ އަދަދަށް ބަލަ އެވެ.\nސިވިލް ސާވެންޓުންނަށް ހުޅުމާލެ އިން ފްލެޓް ދޭނެ ކަން މި މަހު ކުރީކޮޅު އިއުލާނުކޮށް، ފްލެޓް ދޭނެ އުސޫލު ވަނީ އާއްމުކޮށްފަ އެވެ.\nއިތުރު ލިޔުންތައް ބޯހިޔާވަހިކަން ފްލެޓް ހައުސިން މިނިސްޓްރީ ހުޅުމާލެ ހައުސިން ސިވިލް ސާވަންޓުން ސިވިލް ސާވިސް


ހަންގޭރީގެ ސަރުކާރުން ރާއްޖެއަށް 60 ސްކޮލަރޝިޕް ދެނީ ހަންގޭރީގެ ސަރުކާރުން ރާއްޖެއަށް 60 ސްކޮލަރޝިޕް ދެނީ\nހަންގޭރީގެ ސަރުކާރުން ރާއްޖެއަށް 60 ސްކޮލަރޝިޕް ދެނީ\nހަންގޭރީގެ ސަރުކާރުން ރާއްޖެއަށް 60 ސްކޮލަރޝިޕް ދެނީ. ފޮޓޯ:ހަޔަރ އެޑިއުކޭޝަން މިނިސްޓްރީ\nހަތަރު އަހަރުދުވަހުގެ ތެރޭގައި ރާއްޖެއަށް، 60 ސްކޮލާޝިޕް ދިނުމަށް ހަންގޭރީގެ ސަރުކާރުން ނިންމައިފިއެވެ.\nމިކަމުގެ އެއްބަސްވުމުގައި ރާއްޖޭގެ ހަޔރ އެޑިއުކޭޝަން މިނިސްޓްރީއާއެކު އެޤައުމުގެ މިނިސްޓްރީ އޮފް ފޮރިން އެފެއަރޒް އެންޑް ޓްރޭޑްގެ ސްޓޭޓުން ވަނީ ސޮއިކުރައްވާފައެވެ. މި އެއްބަސްވުމުގައި ރާއްޖޭގެ ހަޔަރ އެޑިއުކޭޝަން މިނިސްޓްރީން ސޮއިކުރެއްވީ މިނިސްޓަރ ޑރ.އިބްރާހީމް ހަސަނެވެ. އަދި ހެންގޭރީ ސަރުކާރުގެ ފަރާތުން ސޮއިކުރެއްވީ އެޤައުމުގެ މިނިސްޓްރީ އޮފް ފޮރިން އެފެއަރޒް އެންޑް ޓްރޭޑްގެ ސްޓޭޓް ސެކެޓްރީއެވެ.\nމި އަހަރަށް ކަނޑައަޅާފައިވާ ސްކޮލާޝިޕްތަކަށް މިމަހުގެ ފަހުކޮޅު ހުޅުވާލާނެކަމަށް މިނިސްޓްރީން ވިދާޅުވެއެވެ.\nހަޔަރ އެޑިއުކޭޝަން މިނިސްޓްރީން ވިދާޅުވީ މިއީ ދެ ޤައުމުގެ ދެމެދުގައި އޮތް އެކުވެރިކަމުގެ ގުޅުން ބަދަހިކޮށް، މަތީ ތައުލީމާ ބެހޭ ކަންކަމުގައި ގުޅިގެން މަސައްކަތް ކުރުމާއި ތައުލީމީ މުޖުތަމައެއް ބިނާކުރުމަށް މަސައްކަތް ކުރަން އެއްބަސްވި އެއްބަސްވުމެއްކަމަށެވެ.\nToday, Hungary & Maldives signed an MoU that will provide 15 scholarships annually for4years. The MoU was signed by Minister of Higher Education Dr Ibrahim Hassan and State Secretary of Ministry of Foreign Affairs and Trade of Hungary Dr Orsolya Pacsay-Tomassich pic.twitter.com/UeH84cYwlE\n— Ministry of Higher Education (@MoHEmv) November 8, 2021\nމި އެމްއޯޔޫގެ ދަށުން ހަތަރު އަހަރު ވަންދެން ކޮންމެ އަހަރަކު ވެސް 15 ސްކޮލާޝިޕް ހަންގޭރިން ރާއްޖެއަށް ދިނުމަށް ވަނީ އެއްބަސްވެފައެވެ. މީގެ ތެރޭގައި ހިމެނެނީ ފުރަތަމަ ޑިގްރީގެ6ފުރުސަތަކާއި މާސްޓާސް ޑިގްރީގެ7ފުރުސަތާއި ޕީއެޗްޑީގެ2ފުރުސަތެވެ. މި ސްކޮލަރޝިޕްތަކުގެ ތެރޭގައި އެގްރިކަލްޗާ ސައިންސް، އާޓްސް އެންޑް ހިއުމެނިޓީޒް، ސޯޝަލް ސައިންސް، ޓީޗިން ޓްރެއިނިން އާއި ސްޕޯޓް ސައިންސް އަދި ނޭޗަރަލް ސައިންސް ފަދަ ދާއިރާތަކުން ކޯސްތަކެވެ.\nހަޔރ އެޑިއުކޭޝަނުން ވިދާޅުވީ މި ސްކޮލާޝިޕްތަކަށް ހޮވޭ ދަރިވަރުންގެ ދެކޮޅު ޓިކެޓް ފިޔަވައި ހުރިހާ ހަރަދެއް ހަމަޖައްސާނީ ހަންގޭރީގެ ސަރުކާރުންނކަމަށެވެ. އެ ދަރިވަރުންނަށް ދެކޮޅު ޓިކެޓް ދޭނީ ދިވެހި ސަރުކާރުންނެވެ.


Budhhiveri aku "Moonuge Thafseel" dhin goi | #Dhiislam\nބުއްދިވެރިއަކު “މޫނުގެ ތަފްސީލު” ދިން ގޮތް\n3 years ago |3comments| March 10, 2015\nޢަލީ އަޙްސަން އިޙްސާން\nބުއްދިވެރިއަކާއި ޑޮކްޓަރަކާއި ކުރެވުނު މަޝްވަރާއެއްގެ ތެރޭގައި ބުއްދިވެރިޔާ ޑޮކްޓަރަށް ވަރަށް އެހެންކަހަލަ އުނދަގޫ ސުވާލުތަކެއް ކުރިއެވެ. މޮޅު ޑޮކްޓަރަށްވެސް އޭގެ ޖަވާބެއް ދޭކަށް ނޭނގުނެވެ. އެ ސުވާލުތަކަކީ؛\n– ބޮލުގައި އިސްތަށި ހުންނަނީ ކީއްވެ؟\n– ނިތްކުރީގައި ރޫ ހުންނަނީ ކީއްވެ؟\n– ލޯ ޑައިމަންޑެއްގެ ސިފައިގައި ހުންނަނީ ކީއްވެ؟ ހަތަރެސްކަން ގޮތައް ނުހުންނަނީ ކީއްވެ؟\n– ދެ ލޮލުގެ ދެމެދުގައި ނޭފަތް ހުންނަނީ ކީއްވެ؟\nމިސުވާލުތަކުން ޑޮކްޓަރު އިސްދަށަށް ޖަހައިލިއެވެ. ބުއްދިވެރިޔާ އަނެއްކާވެސް ވާހަކަ ދައްކަން ފެށިއެވެ.\n– ބޮލުގެ އިސްތައްޓާއި ނިޔަފަތީގައި ދިރުން ނުހުންނަނީ ކީއްވެ؟\n– ކަކުލުން ފަހަތަށް ފައި ލެނބެނީ ކީއްވެ؟\nމިހުރިހާ ސުވާލުތަކަށް ޑޮކްޓަރު ދޭން އޮތީ އެންމެ ޖަވާބެކެވެ. އެއީ “ނޭނގޭ” ކަމަށް ބުނުމެވެ. ބުއްދިވެރިޔާ ހިނިއައިސް ޖަވާބު ދިނީ ތިމަންނައަށް އޭގެ ޖަވާބުތައް އެނގޭ ކަމަށެވެ. އަދި ޖަވާބު ދޭން ފެށިއެވެ. އެއީ ދީނީ ގޮތަކުންނޫނެވެ. އެއީ ބުއްދީގެ ގޮތުންނެވެ. އެހެން ނުވެއްޖެނަމަ ދެން ވެދާނެ ގޮތްވެސް ބަޔާން ކުރަން ފެށިއެވެ.\nއިސްތައްށި އުފެދިފައިވަނީ ބޮލުގައެވެ. އޭގެ ސަބަބުން ބޮލުގައި ހުންނަ ތެޔޮތައް އިސްތަށީގެ ބުޑުން ބޮލުގެ ތެރެއަށް ފޭދިގެން ދެއެވެ. އޭގެ ސަބަބުން ބޮލަށް ހޫނުވުމުންނާއި ފިނިވުމުން ބީ ސަލާމަތްވެއެވެ.\nނިތްކުރީގައި ރޫތަކެއް ހުރެއެވެ. އޭގެ ސަބަބުން ހޫނުވެގެން ފައިބާ ދާތައް ލޮލަށް ފޭބުމުގެ ބަދަލުގައި ރޫތަކުން ދާތައް ފައިބަނީ ލޮލަކަށް ނޫނެވެ. އެމީހަކަށް ދާތައް ފޮހެލުމަށް ފުރުސަތު ވެސް އެރޫތަކުން ދާ ފޭބުމުން ލިބިގެންދެއެވެ. ރޫތަށް ނުހުންނަނަމަ ދާތަށް ފައިބާނީ ސީދާ ލޮލަށެވެ.\nލޯ ޑައިމަންޑް ސިފައިގައި ހުންނަނީ އޭގެ ސަބަބުން ލޮލަށް ބޭސް ފަދަ ތަކެތި އެޅުމާއި ލޮލުގައި ހުންނަ ކުނި ނެގުމަށް ފަސޭހަވާނެއެވެ. ލޯ ހަތަރެސްކަން ނުވަތަ ވަށްކޮށް ހުންނަ ނަމަ އުނދަގޫތަކާއި ކުރިމަތިވީހެވެ.\nދެލޯ ދެމެދުގައި ނޭފަތް ހުރުމުން ލޮލަށް އެޅޭ އަލިތައް ހަމަހަމަ ކޮށްދެއެވެ.\nނިޔަފައްޗާއި ބޮލުގެ އިސްތަށީގައި ދިރުން ހުންނަ ނަމަ ނިޔަފަތި ކަނޑާއިރު ތަދު އިހުސާސް ވާނެއެވެ. އަދި ބޯކޮށާއި އިރުވެސް ތަދުވާނެއެވެ. މިހާރު އެދެކަންތައް ކުރުމުގައި އިހުސާސެއް ނުވެ ފަސޭހަ ކަމަކަށް އެކަން ވެގެންދެއެވެ.\nކަކުލުން ފަހަތަށް ފައި ލެނބެނީ އިންސާނުން ހިނގަނީ ކުރިއަށް ކަމަށްވާތީއެވެ. ކަކުލުން ކުރިއަށް ފައި ލެނބޭނަމަ ކުރިއަށް ހިނގުމަށް އުނދަގޫވާނެއެވެ. ފަހަތަށް ހިނގަން އުނދަގޫވަނީ އެހެންވެގެންނެވެ.\nބުއްދިވެރިޔާގެ މިވާހަކަތަކުން ޑޮކްޓަރު ވަރަށް ހައިރާންވިއެވެ. އަދި “އެހެންދޯ އެވަނީ” އޭ ބުނެލިއެވެ.\nއިންސާނާ އުފެއްދެވި ގޮތާއި މެދު ވިސްނާ ފިކުރުކޮށްފި ކޮންމެ މީހަކަށް މިފަދަ އެތައް ކަމެއް ފާހަގަވެގެންދާނެއެވެ. އެހެންވެ މާތްﷲ ވަނީ ވިސްނާ ފިކުރު ކުރުމަށް އަންގަވާފައެވެ.\nragalhu liyumeh visnaa bayakah konmekamakee iburathehhh\nފަޔަކީ މޫނުގައި ހިމެނޭ ގުނަވަނެއްތޯ؟


Ithuru 100,000 dose ebahuri: HEOC\nއިތުރު 100،000 ޑޯޒް އެބަހުރި: އެޗްއީއޯސީ\nކޮވިޑް-19 އާއި ދެކޮޅަށް ބޭނުންކުރާ ވެކްސިންގެ އިތުރު 100،000 ޑޯޒް ރާއްޖެއަށް ގެނެސްފައިވާ ކަމަށާ ވެކްސިން ޕްރަގްރާމް މެދުނުކެނޑި ކުރިއަށްދާނެ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nމި މަހުގެ ފުރަތަމަ ދުވަހު ރާއްޖޭގައި ކޮވިޑް ވެކްސިން ޕްރަގްރާމް ފެށީ އިންޑިއާއިން ހަދިޔާކުރި 10،000 ވެކްސިން ޑޯޒްއާއެކުގައެވެ. މިއަދުގެ ނިޔަލަށް 105،000 މީހުންނަށް ވަނީ ފުރަތަމަ ޑޯޒް ދީފައެވެ.\nއިންޑިއާއިން ވަނީ އިތުރު 100،000 ވެކްސިން ޑޯޒް ރާއްޖެއަށް ހަދިޔާކޮށްފައެވެ. އެ ނިންމުން ހާމަކުރީ އިންޑިއާގެ އެކްސްޓާނަލް އެފެއާޒް މިނިސްޓަރު ސުބުރަހްމަންޔަން ޖައިޝަންކަރު މި މަހުގެ 20 ވަނަ ދުވަހު ރާއްޖެއަށް ކުރެއްވި ދަތުރުފުޅުގައެވެ.\nއެޗްއީއޯސީން މިރޭ ބުނީ އެކްސްޓާނަލް އެފެއާޒް މިނިސްޓަރު އެ ދުވަހު އެކަން އިއުލާނު ކުރެއްވިއިރު ރާއްޖެއަށް 100،000 ޑޯޒް ލިބިފައިވާ ކަމަށެވެ. އެެހެން ކަމުން ވެކްސިން ޕްރަގްރާމް މެދުނުކެނޑި ކުރިއަށްދާނެ ކަމަށެވެ.\nމާލޭ ސިޓީގައި އޭޑީކޭގެ އާއި ހުޅުމާލޭ ހޮސްޕިޓަލާއި ޓްރީޓޮޕް ހޮސްޕިޓަލާއި ވިލިމާލޭ ހޮސްޕިޓަލުގައި ވެކްސިން ޖަހައެވެ. އަދި ސޯޝަލް ސެންޓަރާއި ހުޅުމާލެ ވެކްސިން ސެންޓަރުން ދަނީ ވެކްސިން ޖަހައިދެމުންނެވެ. ރާއްޖޭގެ ދެ ރަށެއްގައި ނޫނީ ވެކްސިން ޕްރަގްރާމް އެބަ ހިންގައެވެ. މިވަގުތު 30 އަހަރުން މަތީގެ ކޮންމެ މީހަކަށްވެސް ވެކްސިން ޖެހޭނެ އެވެ. އަދި 18 އަހަރުން މަތީގެ ބަލި މީހުންނަށްވެސް ވެކްސިން ދެއެވެ.